എന്തുകൊണ്ട് ബ്ലാസ്‌റ്റേഴ്‌സ് ഉപേക്ഷിച്ചു? ആരാധകരുടെ ഹ്യൂമേട്ടന് മനസ് തുറക്കുന്നു | Keralabhooshanam.com | Breaking News, Latest News, Kerala, India and World news\nഎന്തുകൊണ്ട് ബ്ലാസ്‌റ്റേഴ്‌സ് ഉപേക്ഷിച്ചു? ആരാധകരുടെ ഹ്യൂമേട്ടന് മനസ് തുറക്കുന്നു\nBy web desk on 07/09/2018 Comments Off on എന്തുകൊണ്ട് ബ്ലാസ്‌റ്റേഴ്‌സ് ഉപേക്ഷിച്ചു? ആരാധകരുടെ ഹ്യൂമേട്ടന് മനസ് തുറക്കുന്നു\nമലയാളികളുടെ ഇടയില് മാത്രമല്ല ഇന്ത്യന് സൂപ്പര് ലീഗില് തന്നെ ഏറ്റവും കൂടുതല് ആരാധക പിന്തുണയുള്ള വിദേശ താരമാണ് ഇയാന് ഹ്യൂമെന്ന ഹ്യൂമേട്ടന്. ആദ്യ സീസണില് തന്നെ മഞ്ഞ കുപ്പായത്തില് മലയാളികളുടെ മനസില് ഇടംപിടിച്ച ഹ്യൂം രണ്ടാം സീസണില് കൊല്‍ക്കത്തയിലേക്ക് കൂടുമാറി. കഴിഞ്ഞ സീസണിലാണ് കേരളത്തിലേക്ക് മടങ്ങിയെത്തിയത്. എന്നാല്, പുതിയ സീസണില് ഹ്യൂം ബ്ലാസ്റ്റേഴ്‌സിനൊപ്പമില്ല. പൂനെ സിറ്റിക്ക് വേണ്ടിയാകും ഇത്തവണ ഹ്യൂം ബൂട്ടണിയുക. എന്തുകൊണ്ടാണ് പൂനെ തെരെഞ്ഞെടുത്തതെന്ന് വ്യക്തമാക്കി താരം തന്നെ രംഗത്ത് എത്തിയിരിക്കുകയാണ്.\nകഴിഞ്ഞ സീസണിലേറ്റ പരിക്ക് തന്നെയാണ് പൂനെയിലെത്താന് കാരണമെന്നാണ് താരം പറയുന്നത്. ‘ പല ക്ലബ്ബുകളും ഓഫറുമായി മുന്നോട്ട് വന്നിരുന്നു. എന്നാല്, പൂനെ മാത്രമാണ് എന്റെ ചികിത്സ ഏറ്റെടുത്തത്. പരിക്കില് നിന്ന് പൂര്‍ണ മുക്തനായ ശേഷം കളിച്ചാല് മതിയെന്നതും അവരുടെ ഓഫറിന്റെ ഭാഗമായിരുന്നു. അതിനാലാണ് പൂനെ തെരെഞ്ഞെടുത്തത് ‘ ഹ്യൂം പറഞ്ഞു.\nതനിക്ക് പൂര്‍ണ കായികക്ഷമത വീണ്ടെടുക്കാന് ടീം കൂടെയുണ്ടെന്നും, എത്രയും വേഗം തിരിച്ചെത്താനാകുമെന്നാണ് പ്രതീക്ഷയെന്നും ഹ്യൂം പറഞ്ഞു. പരിചയ സമ്പത്തും യുവത്വവും ടീമിന്റെ മുതല് കൂട്ടാണെന്നും, ഫൈനല് കളിക്കാനാകുമെന്ന പ്രതീക്ഷയിലാണ് താനെന്നും ഹ്യൂം കൂട്ടിച്ചര്‍ത്തു. പൂനെ ഇപ്പോള് ഗോവയില് പരീശീലനത്തിലാണ്.\nടീം വിട്ടെങ്കിലും ബ്ലാസ്റ്റേഴ്‌സ് ആരാധകരെകുറിച്ച് പറയാന് ഹ്യൂം പ്രത്യേക താത്പര്യം എപ്പോഴും കാണിക്കാറുണ്ട്. ‘ ബ്ലാസ്റ്റേഴ്‌സ് ആരാധകര് എന്നുമൊരു അത്ഭുതമാണ്. സ്വന്തം ടീമിന് പിന്തുണയുമായി അവര് എവിടെയുമെത്തും. ബ്ലാസ്റ്റേഴ്‌സിനെതിരെ അവരുടെ തട്ടകത്തില് പൂനെക്കായി കളിക്കുന്നത് മനസിന് ബുദ്ധിമുട്ടുള്ള കാര്യമാണ് ‘ ഹ്യൂം പറഞ്ഞു.\nസെപ്റ്റംബര് 29ന് തുടങ്ങുന്ന ഐഎസ്എല് ടൂര്‍ണമെന്റിന് ഇത്തവണ ആറ് മാസത്തോളം ദൈര്‍ഘ്യമുണ്ടാകും. 2019 മാര്‍ച്ച് പകുതിയോടെയാകും ഐഎസ്എല് സമാപിക്കുക. ഇഎന്നാല് തുടര്‍ച്ചയായി മത്സരങ്ങള് ഉണ്ടാകില്ല എന്നതാകും ഇത്തവണത്തെ പ്രത്യേകത. മത്സരത്തിന് മൂന്ന് ഇടവേളകളുണ്ടാകും എന്ന പ്രത്യേകതയുമുണ്ട്.\nഇന്ത്യന് ടീമിന്റെ രണ്ട് സൗഹൃദ മത്സരങ്ങള് നടക്കുന്നതിനാല് ഒക്ടോബറിലും നവംബറിലും ചെറിയ ഇടവേളയും അരങ്ങേറുന്ന എഎഫ്‌സി ഏഷ്യന് കപ്പില് ഇന്ത്യ കളിക്കുന്നതുമൂലം വലിയൊരു ഇടവേളയ്ക്കും ടൂര്‍ണമെന്റ് സാക്ഷ്യം വഹിക്കും. ഡിസംബര് പകുതിയോടെ നിര്‍ത്തിവെക്കുന്ന ലീഗ് മത്സരങ്ങള് പുനരാരംഭിക്കാന് ഫെബ്രുവരി വരെ ആരാധകര് കാത്തിരിക്കേണ്ടിവരും.അതെസമയം അഞ്ചാം സീസണില് പുതിയ ടീമുകള്‍ക്ക് ഐഎസ്എല് പ്രവേശനം സാധ്യമാകില്ല.\nഐഎസ്എല് സംഘാടകരായ ഫുട്‌ബോള് സ്‌പോര്‍ട്‌സ് ഡവലപ്‌മെന്റ് ലിമിറ്റഡ് ഈ വര്‍ഷം പുതിയ ടീമുകളെ ക്ഷണിക്കേണ്ട എന്നാണ് തീരുമാനിച്ചിരിക്കുന്നത്. ഇതോടെ കൊല്‍ക്കത്ത വമ്പന്‍മാരായ ഈസ്റ്റ് ബംഗളിന്റെ ഐഎസ്എല് മോഹങ്ങള്‍ക്ക് ഈ സീസണില് മങ്ങലേറ്റു. കഴിഞ്ഞ വര്‍ഷം നടന്ന സൂപ്പര് കപ്പില് രണ്ടാമതെത്താന് ഈസ്റ്റ് ബംഗാളിന് കഴിഞ്ഞിരുന്നു. ഇതോടെ ടീമിലേക്ക് വലിയ നിക്ഷേപമാണ് എത്തിയത്.\nഅതെസമയം, ഐഎസ്എല് അഞ്ചാം സീസണായി വിവിധ ക്ലബുകള് കൈമെയ് മറന്നുളള ഒരുക്കത്തിലാണ്. ഇന്ത്യയിലെ തന്നെ ആദ്യ പ്രീസീസണ് ടൂര്‍ണമെന്റ് സംഘടിപ്പിച്ച് ബ്ലാസ്റ്റേഴ്‌സും സ്പാനിഷ് പര്യടനം നടത്തുന്ന ബെംഗളൂരു എഫ്‌സിയുമാണ് വലിയ മുന്നൊരുക്കം നടത്തുന്നത്.\nഎന്തുകൊണ്ട് ബ്ലാസ്‌റ്റേഴ്‌സ് ഉപേക്ഷിച്ചു? ആരാധകരുടെ ഹ്യൂമേട്ടന് മനസ് തുറക്കുന്നു added by on 07/09/2018


ഓൺലൈനിൽ Linux-ൽ പ്രവർത്തിക്കാൻ harkey\nലിനക്‌സ് ഓൺലൈനിൽ പ്രവർത്തിപ്പിക്കാനുള്ള harke എന്ന് പേരിട്ടിരിക്കുന്ന Linux ആപ്പാണിത്, ഇതിന്റെ ഏറ്റവും പുതിയ പതിപ്പ് harkay-0.1.tar.bz2 ആയി ഡൗൺലോഡ് ചെയ്യാം. വർക്ക്സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nOnWorks-ൽ സൗജന്യമായി Linux-ൽ പ്രവർത്തിക്കാൻ harkey എന്ന് പേരിട്ടിരിക്കുന്ന ഈ ആപ്പ് ഓൺലൈനായി ഡൗൺലോഡ് ചെയ്ത് പ്രവർത്തിപ്പിക്കുക.\nഹാർകെ അൺ സോഫ്‌റ്റ്‌വെയർ ഡെസാറോല്ലഡോ എൻ പൈത്തൺ പാരാ ലാ അഡ്മിനിസ്ട്രേഷൻ ഡി അൺ ഫയർവാൾ ഡി ആക്‌സെസോ എ ഇൻറർനെറ്റ് ഡിസെനാഡോ ടെനിഎൻഡോ എൻ ക്യൂന്റ സു ഫെസിലിഡാഡ് ഡി യുസോ വൈ പൊട്ടൻസിയ. ലാ പൊളിറ്റിക്ക പോർ ഡിഫെക്റ്റോ എസ് ഡെനെഗർ ടോഡോ ഹാബിലിറ്റാൻഡോ പണ്ട്വൽമെന്റെ ലോ ക്യൂ സെ ദേശിയ.\nശാപങ്ങൾ / Ncurses\nhttps://sourceforge.net/projects/harkay/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണിത്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


പുരികക്കൊടികൾക്ക് കട്ടി കൂട്ടം; ഇക്കാര്യങ്ങൾ ശ്രദ്ധിക്കാംMalayali Life | The Largest Malayalam Online Lifestyle Portal\nപുരികക്കൊടികൾക്ക് കട്ടി കൂട്ടം; ഇക്കാര്യങ്ങൾ ...\nപുരികക്കൊടികൾക്ക് കട്ടി കൂട്ടം; ഇക്കാര്യങ്ങൾ ശ്രദ്ധിക്കാം\nThursday 23 June 2022 01:28:16 PM\nമിക്ക പെണ്‍കുട്ടികളുടെയും ഒരു സ്വപ്നമാണ് കട്ടി കൂടിയ പുരികം. പുരികം കട്ടിയുള്ളതു പോലെ തോന്നിക്കണമെന്ന് ഷെയ്പ്പ് ചെയ്യാന് പോകുമ്ബോള് ബ്യൂട്ടീഷ്യനോട് പറയാറുമുണ്ട്. എന്നാല് ഇനി പുരികം കട്ടിയാക്കുക എന്നത് ബുദ്ധിമുട്ടേറിയ കാര്യമല്ല. പുരികം വരയ്ക്കാതെ തന്നെ കട്ടിയുള്ലതാക്കി മാറ്റാം. ദിവസേന ഒന്ന് ഇനി പറയുന്നവ ചെയ്താല് മതി വെറും മൂന്ന് ദിവസത്തിനുള്ളില് പുരികം നല്ല കട്ടിയോടെ വളരും.\nരണ്ട് പുരികത്തിലും ഒരു കോട്ടണ് തുണി ആവണക്കെണ്ണയില് മുക്കി നന്നായി തേച്ച് പിടിപ്പിക്കുക. ശേഷം കൈവിരല് കൊണ്ട് രണ്ടോ മൂന്നോ മിനിറ്റ് നന്നായി മസാജ് ചെയ്യുക. 30 മിനിറ്റ് അങ്ങനെ തന്നെ വയ്ക്കുക. ശേഷം ചെറു ചൂട് വെള്ളത്തില് കഴുകാം.\nവിരല് തുമ്ബില് നന്നായി ചൂടാക്കിയ വെളിച്ചെണ്ണ എടുത്ത് പുരികത്തില് തേച്ചുപിടിപ്പിക്കുക. രക്തചംക്രമണം വര്‍ദ്ധിപ്പിക്കാനായി നന്നായി മസാജ് ചെയ്യുക. ഇങ്ങനെ രാത്രി ചെയ്തതിന് ശേഷം പിറ്റേന്ന് രാവിലെ കഴുകി കളഞ്ഞാല് മതി.\nസവാള ജ്യൂസ് പുരികം പെട്ടെന്ന് വളരാന് നല്ലതാണ്. ഒരു സവാള എടുത്ത് അതില് നിന്ന് ജ്യൂസ് എടുക്കുക. ഈ ജ്യൂസ് ഉപയോഗിച്ച് അഞ്ച് മിനിറ്റ് നേരത്തേക്ക് പുരികം നന്നായി മസാജ് ചെയ്യുക. ഇത് നന്നായി ഉണങ്ങിയ ശേഷം ചെറു ചൂടുവെള്ളത്തില് കഴുകുക.\nകഴിക്കാന് മാത്രമല്ല പുരികം വളര്‍ത്താനും പ്രോട്ടീന് റിച്ചായ മുട്ട ഉപയോഗിക്കാം. മുട്ടയില് നിന്നു മഞ്ഞയും വെള്ളയും വേര്‍തിരിക്കുക. ഇതിലെ മഞ്ഞ നന്നായി അടിച്ചു പതപ്പിക്കുക. ഒരു കോട്ടണ് തുണി മഞ്ഞയില് മുക്കി പുരികത്തില് തേച്ചു കൊടുക്കാം. 20 മിനിറ്റിനു ശേഷം ഇത് കഴുകി കളയണം. പുരികത്തിന് വേണ്ടിയുള്ള ഒരു പ്രോട്ടീന് ട്രീറ്റ്‌മെന്റ് കൂടിയാണിത്.\nപുരികത്തില് നന്നായി ഇളം ചൂടുള്ള ഒലിവ് ഓയില് ഉപയോഗിച്ച് മസാജ് ചെയ്യുക. ഈ ഒലിവ് ഓയിലില് ഇടവിട്ട ദിവസങ്ങളില് കുറച്ച് തേനും ചേര്‍ത്ത് തേക്കുന്നതും നല്ലതാണ്. എണ്ണ മാത്രമേ ഉള്ളൂ എങ്കില് രാത്രി മുഴുവന് വച്ചതിനു ശേഷം പിറ്റേ ദിവസം രാവിലെ കഴുകി കളഞ്ഞാല് മതിയാകും. തേന് ചേര്‍ക്കുന്നുണ്ടെങ്കില് 30 മിനിട്ടിനു ശേഷം കഴുകി കളയാം.\nRead more topics: # how to thick eye brows\nhow to thick eye brows


നൊയംബ്, പെസഹ, ഈസ്റ്റർ ദിവസങ്ങൾ - Sapna George\nക്രിസ്തുയേശുവിന്റെ ത്യാഗത്തെയും പീഡാനുഭവത്തെയും,നമ്മളുടെ ജീവതത്തിന്റെ നെട്ടോട്ടത്തിനിടയിൽ ഓർക്കുന്ന അൻപതു ദിവസങ്ങൾ ആണ്, ഫെബ്രുവരി 10 മുതൽ ഏപ്രിൽ 1 വരെ ഈസ്റ്ററിനുള്ള ഈ വർഷത്തെ നൊയമ്പുമാസം. നമ്മുടെ പാപങ്ങൾക്കു വേണ്ടി ത്യാഗം ചെയ്ത യേശുക്രിസ്തുവിന്റെ പീഠാനുഭവങ്ങളുടെ ഓർമ്മദിവസങ്ങൾ കൂടിയാണ് ഈ ദിവസങ്ങൾ. എല്ലാവരും, പ്രത്യേകിച്ച് സ്ത്രീകൾ വളരെ ആവേശത്തോടേ നോക്കുന്ന ഒരു നൊയംബാണ്. 50 ദിവസങ്ങൾ പച്ചക്കറി ഭംക്ഷണം , ചിലർ പാൽ ഉൽപ്പന്നങ്ങളും കഴിക്കാറില്ല. എല്ലാ ദിവസവും സന്ധ്യനമസ്കാരവും ഉണ്ടാവും പള്ളികളിൽ!\nഎന്താണ് പെസഹ? ഈജിപ്തിന്റെ അടിമത്തത്തിൽനിന്ന് ദൈവം ഇസ്രായേല്യരെ വിടുവിച്ചതിന്റെ ഓർമ്മ ജൂതന്മാർ ആഘോഷിക്കുന്നതായിരുന്നു പെസഹ.വ്യാഴത്തിലെ അവസാന അത്താഴ കുർബ്ബാനയോടെ ഈസ്റ്റർ ത്രിദിനത്തിന് തുടക്കമാകുന്നു. അന്ത്യത്താഴ വിരുന്നിന്റെ ഓർമ്മ പുതുക്കലിന്റെ ഭാഗമായി പെസഹ വ്യാഴത്തിൽ പെസഹ അപ്പം അഥവ ഇണ്ട്രിയപ്പം ഉണ്ടാക്കുന്നു. പള്ളികളിൽ നിന്ന് നൽകുന്ന ഓശാനയോല (കുരുത്തോല) കീറി മുറിച്ച് കുരിശുണ്ടാക്കി പെസഹ അപ്പത്തിന് മുകളിൽ വെച്ച് കുടുംബത്തിലെ കാരണവർ അപ്പം മുറിച്ച് “പെസഹ പാലിൽ” മുക്കി ഏറ്റവും പ്രായം കൂടി വ്യക്തി മുതൽ താഴോട്ട് കുടുംബത്തിലെ എല്ലാവർക്കുമായി നൽകുന്നു. ഒരു സോഷ്യൽ വർക്കറും , കൌൺസിലർ കൂടിയായി ദുബാലെ ഇൻഡ്യൻ സ്കൂളിൽ ജോലി ചെയ്യുന്ന ആൻ ജോർജ്ജ് പറയുന്നത്,ഇന്ന് ഈ പാചകങ്ങളെലെല്ലാം നമ്മുടെ മലയാളികളുടെ ഇടയിൽ ഒരു ‘ട്രെന്റിന്റെ’, ഫാഷന്റെ ഭാഗം കൂടിയായിത്തീർന്നിരിക്കുന്നു. എല്ലാവർഷവും നൊയംബ് ആഘോഷിക്കാറുണ്ട് ആൻ, എന്നാൽ അത് ചിട്ടയോടെ അച്ചടക്കത്തോടെയുള്ള ഒരു ജീവിതശൈലിയും നമുക്ക് അനുഷ്ടിക്കാൻ സാധിക്കുന്നു എന്നതുകൊണ്ടാണ്. എന്നാൽ പലപ്പോഴും ചിന്തിച്ചിട്ടുണ്ട് , ഇതെല്ലാം നമ്മുടെ മതത്തോടുള്ള ഒരു മനോഭാവവും പെരുമാറ്റച്ചട്ടവും മാത്രമാണോ എന്ന്? എന്തുകൊണ്ടോ ഈ രീതികൾ എല്ലാം പാലിക്കുന്നതിലൂടെ എനിക്ക് ദൈവത്തോട് കൂടുതൽ അടുപ്പവും , വിശ്വാസവും വർദ്ധിച്ചിട്ടില്ല എന്ന് ആൻ തിർത്തുപറയുന്നു!\nയേശു ക്രിസ്തുവിന്റെ പുനരുത്ഥാനത്തിന്റെ ഓർമ്മ കൊണ്ടാടുന്ന ദിനമാണ്\nദുഃഖവെള്ളിയാഴ്ചക്ക് ശേഷം വരുന്ന ഞായറാഴ്ചയാണ് ഈസ്റ്റർ ആചരിക്കുന്നത്. ഭൂരിപക്ഷം ക്രിസ്തുമത വിശ്വാസികളും ഈ ദിവസം സുപ്രധാന പുണ്യദിനമായി ആഘോഷിക്കുന്നു. തിന്മയുടെയും അസത്യത്തിന്റെയും ജയം താൽക്കാലികം ആണെന്നും ഭൂരിപക്ഷത്തോടൊപ്പം വളഞ്ഞവഴികൾ തേടാതെ കഷ്ടങ്ങൾ സഹിച്ചും സത്യത്തിനു വേണ്ടി നില നിൽക്കണം എന്നും ആണ് ഈസ്റ്റർ നൽകുന്ന രണ്ടു സുപ്രധാന പാഠങ്ങൾ. ക്രിസ്തുമതത്തിന്റെ ചിട്ടകളിൽ വളർന്നിട്ടില്ലാത്ത ജെയിൻ ബെയിലി എന്ന ബ്രിട്ടീഷ് വംശജയും, മെക്കാനിക്കൽ എഞ്ചീനീയർ പറയുന്നു, തന്റെ മാതാപിതാക്കൾ പെസഹ വ്യാഴാഴ്ചയും ഈസ്റ്ററിനും ഒന്നും ക്രിത്യമായി പള്ളിയിൽ പൊകാറില്ലായിരുന്നു. എന്നാൽ പിന്നീട് എന്റെ ക്രിസ്തീയജീവിതത്തിൽ ഞാൻ സ്വയം ദുഖവെള്ളിയാഴ്ചത്തെ കുരിശിന്റെ യാത്രക്കും, അതിരാവിലെയുള്ള ഈസ്റ്റർ സർവ്വീസിനും പള്ളിയിൽ പോകാറുണ്ടായിരുന്നു. പാം സൺ ഡേ ദിവസം കർത്താവ്\nനമുക്കുവേണ്ടിചെയ്ത പ്രവർത്തികൾ മനസ്സിലാക്കി ,അദ്ദേഹത്തെ നമ്മുടെ രക്ഷിതാവായി കൂടുതൽ മനസ്സിലാക്കാനുള്ള സമയം കൂടിയാണ്. പെസഹ വ്യാഴാഴ്ച നമൂക്ക് പാവപ്പെട്ടവർക്കും, ആശ്രിതരായവർക്കും അനാഥർക്കും വേണ്ടി ദാനധർമ്മങ്ങൾ ചെയ്യാം. കൂടാതെ അന്നെ ദിവസം ,പള്ളിയിൽ വരുന്ന എല്ലാവർക്കുംതന്നെ ആഹാരം കഴിക്കാനുള്ള സൌര്യവും ഉണ്ടായിരിക്കും. അവസാനദിവമായ ഈസ്റ്റർ ദിവസം വലിയ റോസ്റ്റ് വിഭവങ്ങളോടുകൂടിയുള്ള അത്താഴങ്ങളും, കുട്ടികൾക്കായി ഈസ്റ്റർ മുട്ടകൾ തയ്യാറാക്കിവെക്കുകയും ചെയ്യാറുണ്ട്. കുട്ടികൾ അവരുടെ സൺഡേ സ്കൂളിൽ “ ഈസ്റ്റർ ഗാർഡൻ’, അതായത് ബൈബിളിലെ ഗത്സെമെന പൂന്തോട്ടത്തിന്റെ മാതൃക കല്ലും, മണ്ണും, പുല്ലും, പൂക്കളും വെച്ച് ഉണ്ടാക്കുകയും ചെയ്യാറുണ്ട്.\nറീന കത്തോലിക്ക സഭയിൽ നീന്നും വന്ന് സിറിയൻ ഓർത്തഡോക്സ് കുടുംബത്തിലേക്ക് വിവാഹം കഴിക്കുകയായിരുന്നു. ഓർത്തഡോക്സ് പള്ളിയിൽ ധാരാളം രീതികളും, ആരാധാനാക്രമങ്ങളും ഉണ്ട് . ഹോശാന ഞായറാഴ്ച കുരുത്തോലകൾകൊണ്ടുള്ള ആരാധനാക്രമങ്ങളും ,ഹോശാന പാട്ടുകൾ പാടിയുള്ള ആരാധനയായിരിക്കും. എന്റെ അമ്മ ‘പെസഹാവ്യാഴാഴ്ച’ എന്നുള്ളദിവസം കൊഴുക്കട്ട ഉണ്ടാക്കാറുണ്ടായിരുന്നു. വ്യാഴാഴ്ച ദിവസം അമ്മ പെസഹ അപ്പവും, പാലും തയ്യാറാക്കുന്നു. ഊണുമേശക്കു ചുറ്റും എല്ലാവരും ഇരുന്ന്, ഞങ്ങളുടെ അപ്പച്ചൻ അപ്പം മുറിച്ച് പാലിൽ മുക്കി എല്ലാവർക്കും കഴിക്കാൻ കൊടുക്കും. വളരെ കൈപ്പോടുകൂടി ഉണ്ടാക്കിയിരുന്ന അപ്പം ,ഞങ്ങളൊക്കെ പേരിനുവേണ്ടി മാത്രമെ കഴിച്ചിരുന്നുള്ളു ! ശേഷം ദുഖവെള്ളിയാഴ്ച രാവിലെ മുതൽ പള്ളിയിൽ ആരാധനയാണ്, വൈകിട്ടു എതാണ്ട്4മണിവരെ. പള്ളിയിൽത്തന്നെ എല്ലാവരും കഞ്ഞിയും പയറും കഴിച്ചതിനു ശേഷം വീട്ടിലേക്ക് പോകും. ഹോളി ആഴ്ച എന്നു പറയുന്ന7ദിവസം നമ്മൾ പള്ളിയിൽ പോയി നമ്മുടെ കുറ്റങ്ങളും ,കുറവുകളും ഏറ്റുപറഞ്ഞ്,ഈസ്റ്റർ ദിവസം ഒരു പുതിയ തുടക്കത്തിനായി തയ്യാറെടുക്കുന്നു. അതിരാവിലെയുള്ള പള്ളി ആരാധനയോടെ, കർത്താവിന്റെ ഉയർന്നെഴുനേൽപ്പായ ഈസ്റ്റർ ആഘോഷങ്ങൾ തുടങ്ങുന്നു.വീട്ടിൽ ചെന്ന് അപ്പവും സ്റ്റൂവും കഴിക്കുന്നതോടെ, 50 ദിവസത്തെ നൊയംബും അവസാനിക്കുന്നു. മസ്കറ്റിലെ വിജയ ജോർജ്ജിന്റെ വീട്ടിൽ ഉണ്ടാക്കിയ ഈസ്റ്റർ മുട്ടകൾ വളരെ ഭംഗിയുള്ളതായിരുന്നു.തന്റെ കുട്ടികൾക്കുവേണ്ടി തയ്യാറാക്കിയതാണ്. ഈസ്റ്റർ എന്ന് പറയുംബോൾ ,ഈ മുട്ടയുണ്ടാക്കും എന്ന് അറിയുംബോഴേ അവർക്ക് സന്തോഷം എന്ന് പറഞ്ഞു. എല്ലാ ദിവസങ്ങളെക്കുറിച്ചും ,കഷ്ടാനുവാഴ്ചയെക്കുറിച്ചും വളരെ വിശദമായി വിജയ പറഞ്ഞു തന്നു.\nസിന്ധ്യ ഇന്ദ്രപാലൻ കഴിഞ്ഞ 30 വർഷമായി ‘ ബോൺ എഗെൻ ക്രിസ്ത്യാനിയായിട്ടാണ് ചിന്തിക്കുന്നതും ജീവിക്കുന്നതും. തന്നെ ആരെങ്കിലും തെറ്റിദ്ദരിക്കുംബോഴൊ, പലതരത്തിലുള്ള പരീക്ഷണങ്ങളെ നേരിടാനും ദൈവത്തിലുള്ള വിശ്വസത്താലും, അവനെ അനുസരിക്കുന്നതിനാലും, തനിക്കു ശക്തിയും സൌമനസ്യവും ലഭിക്കുന്നു എന്ന് സിന്ധ്യ കരുതുന്നു. ദൈവത്തിന്റെ ശിഷ്യന്മാർക്ക് എല്ലാ ദിവസവും പാം സൺഡേ, പെസഹ വ്യാഴാഴ്ചയും , ദുഖവെള്ളിയാഴ്ചയും, എല്ലാ ഞായയറും ഉയർത്തെഴുനേൽപ്പിന്റെ ദിവസവും ആണ് അടിക്കുറിപ്പായി പെസഹ അപ്പം:- അരിപ്പൊടി,2 കപ്പ് (വറുത്തത്) തേങ്ങ ചിരകിയത്, 1 ¼ കപ്പ് ഉഴുന്ന് , ഒരു പിടി (വെള്ളത്തിൽ കുതിര്ക്കണം) ചുവന്നുള്ളി,5-6 വെളുത്തുള്ളി,2അല്ലി ജീരകം – ¼ സ്പൂൺ, ഉപ്പ് ആവശ്യത്തിന്, വെള്ളം ആവശ്യത്തിന്. തയ്യാറാക്കാൻ:- ആദ്യം തന്നെ വെള്ളത്തിൽ കുതിര്ത്ത ഉഴുന്ന് ആവശ്യത്തിന് വെള്ളം ചേര്ത്ത് നന്നായി അരച്ചെടുക്കുക. ചിരകിയ തേങ്ങയും ജീരകവും പരുക്കനായി വേറെ തന്നെ അരച്ചെടുക്കണം. ചുവന്നുള്ളിയും വെളുത്തുള്ളിയും വേറേ അരച്ച് കുഴമ്പുരൂപത്തിലാക്കണം.പിന്നീട് ഒരു വലിയ പാത്രത്തിൽ അരിപ്പൊടിയെടുത്ത് ഇതിലേക്ക് അരച്ച് വച്ച ഉഴുന്നും, തേങ്ങയും, ചുവന്നുള്ളി,വെളുത്തുളളി എല്ലാം കൂടെ ആവശ്യത്തിന് വെള്ളവും ചേര്ത്ത് നല്ല കുഴമ്പു പരുവത്തിൽ ആക്കുക. മൂന്ന് മണിക്കൂറിന് ശേഷം അപ്പച്ചെമ്പിന്റെ തട്ടിൽ നിരത്തിയ വാഴയിലയിലേക്ക് ഈ മാവ് കോരിയൊഴിക്കുക. ഇതിന്റെ മുകളിലായി കരുത്തോല കൊണ്ട് കുരിശ് ഉണ്ടാക്കി വക്കാം. ഇത് പതിനഞ്ച് മിനിട്ട് ആവിയില് വേവിച്ചെടുക്കുക. പെസഹാ അപ്പം ഇങ്ങനെയാണ് തയ്യാറാക്കുന്നത്.


വിദേശികൾ വീണ്ടും ആവേശത്തിൽ; വിലക്കയറ്റത്തിൽ ആശ്വാസം; ബുൾ കുതിപ്പിൽ പ്രതീക്ഷ; ചൈന ടെക് ഭീമന്മാരെ മെരുക്കുന്നു | stock market analysis\nവിദേശികൾ വീണ്ടും ആവേശത്തിൽ; വിലക്കയറ്റത്തിൽ ആശ്വാസം; ബുൾ കുതിപ്പിൽ പ്രതീക്ഷ; ചൈന ടെക് ഭീമന്മാരെ മെരുക്കുന്നു\nഇന്ത്യൻ ഓഹരി വിപണി ഇന്നു രാവിലെ ഉണർവോടെ തുടങ്ങിയേക്കും കാരണമിതാണ്, ടെക് ഭീമന്മാരെ മെരുക്കാനുള്ള ചൈനീസ് നീക്കങ്ങൾ സൃഷ്ടിക്കുന്ന പ്രത്യാഘാതങ്ങൾ\n|14 Sep 2021 2:31 AM GMT\nവിദേശ നിക്ഷേപ സ്ഥാപനങ്ങൾ ഓഹരികളിലേക്കു റിക്കാർഡ് തുക ഇറക്കിയിട്ടും മുഖ്യസൂചികകൾ ഇന്നലെ ചെറിയ താഴ്ചയിലായി. മുന്നൂറിലേറെ പോയിൻ്റ് താഴ്ന്ന ശേഷം തിരിച്ചു കയറിയ സെൻസെക്സ് നഷ്ടം 127.31 പോയിൻ്റിൽ ഒതുക്കി. സെൻസെക്സ് 58,177.76 ലും നിഫ്റ്റി 13.95 പോയൻ്റ് നഷ്ടത്തിൽ 17,355.3 ലും ക്ലോസ് ചെയ്തു. എന്നാൽ വിശാല വിപണി കൂടുതൽ പോസിറ്റീവ് ആയിരുന്നു. മിഡ് ക്യാപ് സൂചിക 0.45 ശതമാനവും സ്മോൾ ക്യാപ് സൂചിക 0.54 ശതമാനവും ഉയർന്നു.\nവിപണി അനിശ്ചിതത്വമാണു കാണിക്കുന്നതെന്ന് സാങ്കേതിക വിശകലന വിദഗ്ധർ ചൂണ്ടിക്കാട്ടുന്നു. നിഫ്റ്റി 17,400- 17,450 മേഖലയിലെ പ്രതിരോധം മറികടന്നാലേ 17,700-17,800 ലക്ഷ്യമിട്ടു നീങ്ങാനാവൂ. 17, 300-നു കീഴോട്ടു സൂചിക നീങ്ങിയാൽ തിരുത്തൽ മേഖലയിലേക്കു കടക്കുമെന്നാണ് വിലയിരുത്തൽ. എന്നാൽ വിപണി ബുളളിഷ് ആവേശം വീണ്ടും കാണിക്കുമെന്ന് ബ്രോക്കറേജുകൾ കരുതുന്നു. അവധി വ്യാപാരത്തിലെ സൂചനയും അതാണ്.\nഇന്നലെ വിദേശ നിക്ഷേപ സ്ഥാപനങ്ങൾ 1419.31 കോടി രൂപ ഓഹരികളിൽ നിക്ഷേപിച്ചു. ഈ മാസം ഇതു വരെ 2089.19 കോടിയാണ് അവർ ഓഹരികളുടെ ക്യാഷ് വിപണിയിൽ നിക്ഷേപിച്ചത്. സ്വദേശി ഫണ്ടുകൾ ഇന്നലെ 559.59 കോടി രൂപയുടെ ഓഹരികൾ വിറ്റു.\nഇന്നലെ അമേരിക്കൻ ഓഹരികൾ വീണ്ടും നേട്ടത്തിലായി. ഡൗ ജോൺസ് 0.8 ശതമാനം ഉയർന്നു. ടെക്നോളജി ഓഹരികളുടെ മാന്ദ്യം നാസ് ഡാകിനെ നാമമാത്രമായി താഴ്ത്തി.\nഇന്നു രാവിലെ യുഎസ് ഓഹരി സൂചികകളുടെ അവധി വ്യാപാരം ഉണർവോടെയാണ്. ഏഷ്യൻ ഓഹരി വിപണികളും നല്ല ഉയർച്ചയോടെയാണു തുടങ്ങിയത്. ചൈനയിൽ ടെക്നോളജി കമ്പനികൾക്കെതിരേ എടുക്കുന്ന നടപടികളും ഓഗസ്റ്റിലെ ചൈനീസ് വ്യവസായ വളർച്ച കുറവാണെന്നതും ഹോങ്കോംഗിൽ ഓഹരികൾക്കു ക്ഷീണമായി.\nസിംഗപ്പുർ എക്സ്ചേഞ്ചിലെ ഡെറിവേറ്റീവ് വ്യാപാരത്തിൽ എസ്ജി എക്സ് നിഫ്റ്റി ഇന്നലെ 17,410-ലാണു ക്ലോസ് ചെയ്തത്. ഇന്നു രാവിലെ വീണ്ടും ഉയർന്ന് 17,425 നു മുകളിലെത്തി. ഇന്ത്യൻ വിപണി ഇന്നു നല്ല ഉണർവോടെ വ്യാപാരം തുടങ്ങുമെന്ന പ്രതീക്ഷയാണു ഡെറിവേറ്റീവ് വ്യാപാരത്തിലുള്ളത്.\nക്രൂഡ് വീണ്ടും കയറി\nക്രൂഡ് ഓയിൽ വില വീണ്ടും ഉയർന്നു. ആവശ്യം വർധിക്കുന്നതിനനുസരിച്ച് ക്രൂഡ് ഉൽപാദനം കൂടുന്നില്ലെന്ന ഒപെക് വിലയിരുത്തലും അമേരിക്കയിൽ ചുഴലിക്കാറ്റിനെ തുടർന്ന് ഉൽപാദനത്തിലുണ്ടായ തടസം നീങ്ങാത്തതും വില കൂടാൻ കാരണമാണ്. ബ്രെൻറ് ഇനം ക്രൂഡ് 73.58 ഡോളറിലെത്തി. ആറു മാസത്തിനിടയിലെ ഏറ്റവും ഉയർന്ന നിലയാണിത്.\nവ്യാവസായിക ലോഹങ്ങളിൽ ഊഹക്കച്ചവടം വർധിച്ചു.അലൂമിനിയം ഇന്നലെ ടണ്ണിന് 3000 ഡോളർ മറികടന്നിട്ടു പിന്മാറി. ചെമ്പ് അടക്കമുള്ള ലോഹങ്ങളിൽ ലാഭമെടുക്കാനുള്ള വിൽപന വില ഇടിച്ചു.\nസ്വർണം ഉയരാനുള്ള ശ്രമത്തിൽ വീണ്ടും പരാജയപ്പെട്ടു. 1798 ഡോളർ വരെ ഉയർന്ന ശേഷം 1792-ലേക്കു താണു. ഇന്നു രാവിലെ 1793 ഡാേളറിലാണു വ്യാപാരം.\nചില്ലറ വിലയിൽ ആശ്വാസം\nഓഗസ്റ്റിലെ ചില്ലറ വിലക്കയറ്റം 5.3 ശതമാനമായി കുറഞ്ഞു. ജൂലൈയിൽ 5.59 ശതമാനമായിരുന്നു. ഭക്ഷ്യ വിലക്കയറ്റം 3.96 ശതമാനത്തിൽ നിന്നു 3.11 ശതമാനമായി കുറഞ്ഞതിൻ്റെ ഫലമാണിത്. വിലക്കയറ്റം അൽപം കൂടുമെന്നായിരുന്നു നിരീക്ഷകരുടെ വിലയിരുത്തൽ. ഇന്ധന വിലക്കയറ്റം 12.98 ശതമാനത്തിലേക്കു കയറി. ഭക്ഷ്യ, ഇന്ധന വിലകൾ ഒഴിവാക്കിയുള്ള കാതൽ വിലക്കയറ്റം 5.7 ശതമാനത്തിൽ നിന്ന് 5.5 ശതമാനമായി കുറഞ്ഞു.\nറിസർവ് ബാങ്ക് ഇക്കൊല്ലത്തേക്കു കണക്കാക്കിയ 5.7 ശതമാനം വിലക്കയറ്റം ഉണ്ടായില്ലെന്നും 5.1 - 5.2 ശതമാനം മേഖലയിലാകും വാർഷിക വിലക്കയറ്റം എന്നും നിരീക്ഷകർ ഇപ്പോൾ കണക്കാക്കുന്നു. വിലവർധന കുറയുമെങ്കിലും പലിശ നിരക്കുകൂട്ടൽ 2022 ആദ്യം പ്രതീക്ഷിച്ചാൽ മതിയെന്നാണു റേറ്റിംഗ് ഏജൻസികളുടെ വിലയിരുത്തൽ. ഒന്നാം പാദ വളർച്ച പ്രതീക്ഷയിലും കുറവായതാണു കാരണം. ഫെബ്രുവരിയിൽ റീപോ നിരക്ക് കാൽ ശതമാനം വർധിപ്പിച്ചേക്കാം.\nമൊത്തവില സൂചിക ആധാരമാക്കിയുള്ള വിലക്കയറ്റ കണക്ക് ഇന്നുച്ചയ്ക്ക് അറിയാം. ഫാക്ടറി ഉൽപന്നങ്ങൾക്കു മുൻതൂക്കമുള്ളതാണു മൊത്തവില സൂചിക.\nഖാരിഫ് ഭക്ഷ്യധാന്യ ഉൽപാദനം 15 കോടി ടൺ കടന്നേക്കും\nഈ ഖാരിഫ് സീസണിലെ ഭക്ഷ്യധാനം ഉൽപാദനം 15 കോടി ടൺ എന്ന റിക്കാർഡ് കുറിക്കുമെന്നു കേന്ദ്ര കൃഷിമന്ത്രാലയം പറയുന്നു. കഴിഞ്ഞ വർഷം ഖാരിഫി (ഒന്നാം വിള) ൽ 14.96 കോടി ടൺ ആയിരുന്നു ഭക്ഷ്യധാന്യ ഉൽപാദനം. ഇത്തവണ നെല്ല്, പയറുവർഗങ്ങൾ, പരുക്കൻ ധാന്യങ്ങൾ എന്നിവ കൂടുതൽ സ്ഥലത്തു കൃഷിയിറക്കിയിട്ടുണ്ട്.\nഇക്കൊല്ലം പരുത്തി, എണ്ണക്കുരു കൃഷികൾ നേരിയ തോതിൽ കുറഞ്ഞു. കുറേ സ്ഥലങ്ങളിൽ എണ്ണക്കുരു കൃഷി കാലാവസ്ഥപ്പിഴവ് മൂലം നശിക്കുകയും ചെയ്തു.\nചൈന വീണ്ടും ടെക് ഭീമന്മാർക്കെതിരേ\nചൈന ടെക്നോളജി വമ്പന്മാർക്കെതിരെ വീണ്ടും വലിയ നീക്കങ്ങൾ നടത്തുകയാണ്. ജാക്ക് മായുടെ ആൻ്റ് ഗ്രൂപ്പിൽ പെട്ട ആലി പേയെ വിഭജിക്കാൻ നീക്കം നടക്കുന്നതായി റിപ്പോർട്ടുണ്ട്. ആലി പേയുടെ വായ്പാ വിതരണം സർക്കാർ നിയന്ത്രിതമായ ഒരു കമ്പനിയിലേക്കു മാറ്റും. ഇ കൊമേഴ്സ് കമ്പനിയായ ആലിബാബയിലെ ഇടപാടുകളിലൂടെ ശേഖരിക്കുന്ന വ്യക്തിവിവരങ്ങൾ ഉപയോഗിച്ചാണ് ആലി പേ വായ്പാ തീരുമാനം എടുക്കുന്നത്. ഈ വിവര ശേഖരം ഇനി സർക്കാർ നിയന്ത്രിത കമ്പനിയിലേക്കു കൈമാറണം.\nകേന്ദ്ര ബാങ്കിൻ്റെ നിയന്ത്രണമില്ലാത്ത വലിയ വായ്പാ വിതരണ ശൃംഖലയാണ് ആലി പേ രൂപപ്പെടുത്തിയത്. അതു സർക്കാർ നിയന്ത്രണത്തിലാക്കാനാണു ഷി ചിൻപിംഗിൻ്റെ ഭരണകൂടം ശ്രമിക്കുന്നത്. ഡെംഗ് സിയാവോ പിംഗ് നാല് ദശകം മുമ്പ് കമ്യൂണിസ്റ്റ് കുപ്പായത്തിനു കീഴിൽ കൊണ്ടുവന്ന മുതലാളിത്തത്തെ കമ്യൂണിസ്റ്റ് യാഥാസ്ഥിതികർക്കു രസിക്കുന്ന രീതിയിലാക്കാനാണു ഷിയുടെ ഉദ്യമം. ഒപ്പം സർക്കാരിനേക്കാൾ വലിയ സാമ്പത്തിക നിയന്താക്കളായി മാറിക്കൊണ്ടിരുന്ന നവീന ഐടി വമ്പന്മാരെ കീഴിലാക്കാനും ഉദ്ദേശിക്കുന്നു.\nമറ്റു രാജ്യങ്ങളും അനുകരിച്ചേക്കും\nടെക് ഭീമന്മാർ സാമ്പത്തികരംഗം പിൻവാതിലിലൂടെ കൈയടക്കുന്ന പ്രവണത ആഗോളതലത്തിലും ഉണ്ട്. ഗൂഗിൾ പേയും മറ്റും സമാന്തര ബാങ്കുകളായി മാറുന്നതിനെപ്പറ്റി അമേരിക്കയിലടക്കം ആശങ്കകൾ പരസ്യമായി ഉയരുന്നു. കേന്ദ്ര ബാങ്കുകളുടെ വരുതിയിൽ ഇല്ലാത്ത ഭീമൻ ധനകാര്യ മധ്യവർത്തികൾ സർക്കാരുകളുടെ നയപരിപാടികൾക്കു തുരങ്കം വയ്ക്കാൻ സാധ്യതയുണ്ട്. വിലക്കയറ്റ നിയന്ത്രണം പോലുള്ള കാര്യങ്ങൾ അസാധ്യമാകും എന്നു പല ധനകാര്യ വിദഗ്ധരും മുന്നറിയിപ്പ് നൽകിയിട്ടുണ്ട്.\nStockmarketanalysis tc mathew Investment


May 10, 2020 , .\nനോര്‍ക്ക കാനഡയുടെ മുഴുവന് സമയ ഹെല്‍പ്പ് ലൈന് കാനഡയില് പ്രവര്‍ത്തനം ആരംഭിച്ചു. നോര്‍ക്കയുടെ ഡയറക്ടര് ഡോ അനിരുദ്ധന് മുന്‍കൈയ്യെടുത്താണ് കാനഡയില് ഈ ഹെല്പ് ലൈന് ആരംഭിച്ചിരിക്കുന്നത്. കോവിഡ് രോഗബാധയില് കാനഡയിലെ എല്ലാ സംസ്ഥാനങ്ങളിലും കഴിയുന്ന മലയാളികള്‍ക്കും ഒരുപോലെ സഹായം എത്തിക്കുക എന്ന ലക്ഷ്യത്തിലാണ് ഈ ഹെല്‍പ്പ് ലൈന് ആരംഭിച്ചിരിക്കുന്നത്. പ്രമുഖ മലയാളി നേതാവും ലോക കേരള സഭാംഗവുമായ കുര്യന് പ്രക്കാനമാണ് നോര്‍ക്ക കാനഡ ഹെല്‍പ്പ് ലൈനിന്‍റെ കാനഡയിലെ മുഖ്യ സംഘാടകന്.\nവിപുലമായ ദീര്‍ഘകാല വീക്ഷണത്തോടെയാണ് നോര്‍ക്ക കാനഡയില് ഉള്‍പ്പെടെ വിവിധ രാജ്യങ്ങളില് ഈ ഹെല്‍പ്പ് ലൈന് തുടങ്ങുന്നതെന്ന് കേരള വ്യവസായ മന്ത്രി ഇ. പി ജയരാജന് വീഡിയോ കോണ്‍ഫറന്‍സിലൂടെ നല്‍കിയ സന്ദേശത്തില് പ്രസ്താവിച്ചു.\nകുര്യന് പ്രക്കാനത്തിന്‍റെ നേത്രത്വത്തില് നോര്‍ക്ക കാനഡയുടെ പ്രവര്‍ത്തനങ്ങള് വന് വിജയകരമായിത്തീരുമെന്ന് തനിക്കു ഉറപ്പുണ്ടെന്ന് നോര്‍ക്ക ഡയറക്ടര് ഡോ. അനിരുദ്ധന് പറഞ്ഞു.\nലോക കേരള സഭാഗവും ഫോക്കാന നേതാവും, ന്യൂയോര്‍ക്കിലെ പ്രമുഖ മലയാളി നേതാവുമായ പോള് കറുകപ്പിള്ളില് സാങ്കേതികമായ സഹായവും പ്രോത്സാഹനവും നല്‍കിയാണ് ഈ ഹെല്പ് ലൈന് യാഥാര്‍ത്ഥ്യമാകുവാന് സഹായിച്ചത്. നോര്‍ക്ക കാനഡ ഹെല്‍പ്പ് ലൈനില് പ്രവര്‍ത്തിക്കുവാന് താല്പര്യമുള്ള കാനഡയിലെ വിവിധ പ്രോവിന്‍സില് താമസിക്കുന്ന മലയാളികള് കുര്യന് പ്രക്കാനവുമായോ മറ്റു സംഘാടകരുമയോ ബന്ധപ്പെടണമെന്ന് സംഘാടകര് അറിയിച്ചു.\nകൂടുതല് വിവരങ്ങള്‍ക്ക് നോര്‍ക്ക കാനഡായുടെ ഹെല്‍പ്പ് ലൈന് നമ്പര് 438 238 0900 ല് ബന്ധപ്പെടാവുന്നതാണ്.\nമുന് പ്രധാനമന്ത്രി മന്‍മോഹന് സിംഗിനെ എയിംസില് പ്രവേശിപ്പിച്ചു


കൂനമ്മാവ് അടിക്കുളം മാലിന്യങ്ങള് നിറയുന്നു; കൈയേറ്റം വ്യാപകം\nWednesday, June 19, 2019 Last Updated 19 Min 8 Sec ago English Edition\nTuesday 14 May 2019 12.44 AM\nവരാപ്പുഴ: ജില്ലാ കലക്‌ടറുടെ നൂറുകുളം നവീകരണ പദ്ധതിയില് വരുന്ന കൂനമ്മാവ് അടിക്കുളം മാലിന്യങ്ങള്‍കൊണ്ടു നിറഞ്ഞു. കൈയേറ്റം വ്യാപകമായി. കുളത്തിന്റെ പലഭാഗവും നികത്തി ചില സ്വകാര്യ വ്യക്‌തികള് കൈക്കലാക്കിയിരിക്കുന്നു. പഴയകാലങ്ങളില് കൂനമ്മാവ് ചെമ്മായം പുഴവഴി നിരവധി ചരക്ക് വള്ളങ്ങള് അടിക്കുളത്തില് എത്തിയാണ് കൂനമ്മാവ് മാര്‍ക്കറ്റിലേക്കു സാധനങ്ങളെത്തിച്ചിരുന്നത്. ഇന്ന് ചരക്കുവള്ളം വന്നിരുന്ന തോടും വള്ളങ്ങള് വിശ്രമിച്ചിരുന്ന അടിക്കുളം വിസ്‌മൃതിയിലാണ്.\nതോടും കുളവും ചില വ്യക്‌തികള് നികത്തിയിരിക്കുന്നു. ഇതുസംബന്ധിച്ച് ഒരു അന്വേഷണം റവന്യൂ ഉദ്യോഗസ്‌ഥര് നടത്തണമെന്ന ആവശ്യം ഉയര്‍ന്നിട്ടുണ്ട്. മഴക്കാലംവരുമ്പോള് തോട് മൂടിയ ഭാഗത്തെ വഴിയില് മുട്ടോളം വെള്ളം ഉയര്‍ന്ന് റോഡ് വര്‍ഷംതോറും തകരുകയാണ്.\nഅടിക്കുളം കൈയേറിയതും മാലിന്യങ്ങള് നിക്ഷേപിച്ചു നികത്തിയതും പൂര്‍വ സ്‌ഥിതിയിലാക്കണമെന്ന ആവശ്യം ശക്‌തമായിട്ടുണ്ട്.\nതൊഴിലുറപ്പില് ഉള്‍പ്പെടുത്തി കുളം ശുചീകരിക്കാന് ചിലര് രംഗത്തുവന്നുവെങ്കിലും കുളത്തില് ചില്ലുകളും മാലിന്യങ്ങളും ഏറെയുള്ളതിനാല് അവര് പിന്മാറിയിരുന്നു.\nകുളത്തിന്റെ കുറച്ചുഭാഗം ദേശീയപാത വികസനത്തിനായി നഷ്‌ടപ്പെടുന്നു. ശേഷിക്കുന്ന ഭാഗമാണ് ഇപ്പോള് കൈയേറി നികത്തിയിരിക്കുന്നത്. ഈ ഭാഗത്തെ മണ്ണു നീക്കം ചെയ്‌തു കുളത്തിന്റെ തനിമ നിലനിര്‍ത്തണമെന്ന് നാട്ടുകാര് ആവശ്യപ്പെട്ടു.


ഒമാനില് പുതിയ തൊഴില് വിസ നിയമം വന്നോ? നവമാധ്യമങ്ങളിലെ പ്രചാരണത്തിന്‍റെ സത്യാവസ്ഥ ഇതാണ്...\nപുതിയ വിസാ നിയമം നിലവിൽ വന്നതായ സാമൂഹിക മാധ്യമങ്ങളിലെ പ്രചാരണങ്ങളുടെ അടിസ്ഥാനത്തിലാണ് ആരോഗ്യ മന്ത്രാലയം ഉദ്യോഗസ്ഥയുടെ പ്രതികരണം\n09 Oct, 2018 at 05:51 AM\nസ്വകാര്യ മേഖലയില് ജോലി ചെയ്യുന്ന വിദേശികള് വിസാ നടപടികള്‍ക്കായി മെഡിക്കല് റിപ്പോര്‍ട്ടിനൊപ്പം എക്‌സ്-റേ റിപ്പോര്‍ട്ട് കൂടി സമര്‍പ്പിക്കണം. എന്നാല് നിയമം നേരത്തെയുള്ളതാണെന്നും ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥ പറഞ്ഞു. പുതിയ വിസാ നിയമം നിലവിൽ വന്നതായ സാമൂഹിക മാധ്യമങ്ങളിലെ പ്രചാരണങ്ങളുടെ അടിസ്ഥാനത്തിലാണ് ആരോഗ്യ മന്ത്രാലയം ഉദ്യോഗസ്ഥയുടെ പ്രതികരണം.\nഒമാനിൽ തൊഴിൽ വിസ നേടുന്നതിന് രണ്ട് തരം മെഡിക്കൽ റിപ്പോർട്ടുകളാണ് ആവശ്യം. നാട്ടിൽ നിന്ന് മെഡിക്കൽ റിപ്പോർട്ട് നേടി തൊഴിൽ വിസ നേടി ഒമാനിലെത്തുന്നവരാണ് ഒന്നാമത്തെ വിഭാഗം. ഇന്ത്യയിലെ ഒമാൻ ആരോഗ്യ മന്ത്രാലയം ഡയറക്ടറേറ്റ് ജനറലിന്‍റെ അംഗീകാരമുള്ള വിവിധ ആശുപത്രികളിൽ നിന്നും ക്ലിനിക്കുകളിൽ നിന്നും ലഭിച്ച മെഡിക്കൽ റിപ്പോർട്ടിന്‍റെ അടിസ്ഥാനത്തിൽ വിസ ലഭിച്ചവരാണിവർ. ഇത്തരക്കാർ റസിഡൻറ് കാർഡെടുക്കുന്ന വേളയിൽ എക്സ് റേ റിപ്പോർട്ട് സമർപ്പിക്കേണ്ടതില്ല.\nഎന്നാൽ വിസിറ്റ് വിസയിൽ ഒമാനിലെത്തി തൊഴിൽ വിസയിലേക്ക് മാറുന്നവർ വിസ പുതുക്കണമെങ്കിൽ എക്സ്റേ റിപ്പോർട്ടും സമർപ്പിക്കണം. ഒമാൻ ആരോഗ്യ മന്ത്രാലയത്തിന്റെ അംഗീകാരമുള്ള ആശുപത്രികളിൽ നിന്നും ക്ലിനിക്കുകളിൽ നിന്നുമാണ് എക്സ്റേ റിപ്പോർട്ട് നേടേണ്ടത്. ഇതിന് പുറമെ വിസ പുതുക്കുമ്പോഴും എക്സ്റേ റിപ്പോർട്ട് നൽകണം.\nOmanvisit visax ray\nഒമാനിലെ വിസ പുതുക്കുന്നതിന് എക്സ്റേ റിപ്പോർട്ട് നിർബന്ധമാക്കി\nഖത്തർ ലോകകപ്പിൽ ഒമാൻ സഹ ആതിഥേയത്വം വഹിക്കില്ല


അമേരിക്കയില് നഗ്നനായി റസ്റ്റോറന്റില് എത്തിയ അക്രമി മൂന്നു പേരെ വെടിവെച്ച് കൊന്നു -Nude gunman kills3and injures4in Tennessee, on the run from police\nNude Gunman Kills3And Injures4In Tennessee On The Run From Police\nടെന്നസ്സിയിലെ നാഷ്‌വില്ലിയിലുള്ള വാഫിള് ഹൗസ് റസ്റ്റോറൻറിൽ ഞായറാഴ്ച പുലര്‍ച്ചെ 3.25നാണ് സംഭവം\nApril 22, 2018 11:22:51 pm\nഅമേരിക്കയില് നഗ്നനായ തോക്കുധാരി നടത്തിയ വെടിവയ്പിൽ മൂന്നു പേർ കൊല്ലപ്പെട്ടു. നാലു പേർക്കു വെടിവയ്പിൽ പരിക്കേറ്റു. ടെന്നസ്സിയിലെ നാഷ്‌വില്ലിയിലുള്ള വാഫിള് ഹൗസ് റസ്റ്റോറൻറിൽ ഞായറാഴ്ച പുലര്‍ച്ചെ 3.25നാണ് സംഭവം.\nനഗ്നനായി റസ്‌റ്റോറൻറിലെത്തിയ യുവാവ് എ.ആർ-15 റൈഫിൾ ഉപയോഗിച്ച് വെടിയുതിര്‍ക്കുകയായിരുന്നു. തുടര്‍ന്ന്, കാവല്‍ക്കാരിലൊരാള് ഇയാളുടെ കൈയില്‍നിന്ന് തോക്ക് പിടിച്ചുവാങ്ങുകയായിരുന്നു. . ട്രാവിസ് റെയ്ൻകിംഗ് എന്ന ഇരുപത്തൊന്പതുകാരനാണ് വെടിവയ്പ് നടത്തിയതെന്നാണു പോലീസ് നൽകുന്ന വിവരം. ഇയാളുടെ ചിത്രങ്ങൾ പുറത്തുവിട്ടു. ഇയാള്‍ക്കുവേണ്ടി പൊലീസ് വ്യാപകമായ തിരച്ചില് നടത്തിവരികയാണ്. അക്രമി വേഫിൾ ഹൗസിലെത്തിയതെന്നു സംശയിക്കുന്ന വാഹനം പോലീസ് പിടിച്ചെടുത്തു. ഇത് ഇല്ലിനോയി സ്വദേശിയായ റെയ്ൻകിംഗിന്‍റെ പേരിൽ തന്നെ രജിസ്റ്റർ ചെയ്തതാവണ്.\nനിരന്തരം വെടിവെപ്പ് ആക്രമണങ്ങള് ഉണ്ടാകുന്നതില് അമേരിക്കയില് പ്രതിഷേധങ്ങള് വ്യാപകമായി നടന്നിരുന്നു. ഒരു ഇടവേളയ്ക്ക് ശേഷം അമേരിക്കയിലെ തോക്ക് ഉപയോഗത്തെ സംബന്ധിച്ച സംവാദത്തിന് വീണ്ടും തുടക്കം കുറിച്ചു. രാജ്യത്ത് അടുത്തിടെ നടത്തിയ ഒരു സർവേയിൽ പങ്കെടുത്ത 62 ശതമാനം ആളുകളും തോക്ക് ഉപയോഗം നിരോധിക്കണമെന്ന് അഭിപ്രായപ്പെട്ടിരുന്നു.\nTags: America, Attack, Shooting\nബാഗ്ദാദിൽ വീണ്ടും യുഎസ് വ്യോമാക്രമണം; അഞ്ച് പേർ കൊല്ലപ്പെട്ടു


ഗുജറാത്ത് : നാലാം ദിനവും സഭ സ്തംഭിച്ചു | Deadlock continues, both Houses adjourned - Malayalam Oneindia\nഗുജറാത്ത് : നാലാം ദിനവും സഭ സ്തംഭിച്ചു\nദില്ലി : നരേന്ദ്ര മോഡിയെ പിരിച്ചു വിടണമെന്ന ആവശ്യത്തില് തുടര്‍ച്ചയായ നാലാം ദിവസവും പാര്‍ലമെന്റ് സ്തംഭിച്ചു. ഭരണ-പ്രതിപക്ഷ കക്ഷികള് തങ്ങളുടെ നിലപാടില് ഒരു വിട്ടുവീഴ്ചയ്ക്കും തയ്യാറായിട്ടില്ല.\nസഭാ സ്തംഭനം ഒഴിവാക്കാന് വെളളിയാഴ്ച രാവിലെ ലോക്സഭാ ഡെപ്യൂട്ടി സ്പീക്കര് പി. എം. സെയ്ദ് കക്ഷി നേതാക്കളുടെ യോഗം വിളിച്ചിട്ടുണ്ട്. രാവിലെ 10 മണിയ്ക്കാണ് യോഗം. വ്യാഴാഴ്ച ചേരാനിരുന്ന കാര്യോപദേശക സമിതി യോഗവും മാറ്റിവച്ചു.\nപ്രശ്നത്തിന്മേല് അടിയന്തര പ്രമേയമോ, റൂള് 184 അനുസരിച്ചുളള ചര്‍ച്ചയോ വേണമെന്നാണ് പ്രതിപക്ഷ ആവശ്യം. അടിയന്തര പ്രമേയത്തിന് കോണ്‍ഗ്രസ് നോട്ടീസും നല്‍കിക്കഴിഞ്ഞു. റൂള് 184 അനുസരിച്ച് ചര്‍ച്ച വേണമെന്നാണ് തെലുങ്കു ദേശത്തിന്റെയും നിലപാട്.\nഇടഞ്ഞു നില്‍ക്കുന്ന സഖ്യകക്ഷികളെ അനുനയിപ്പിക്കാന് ബിജെപി ശ്രമം ആരംഭിച്ചിട്ടുണ്ട്. ഗുജറാത്തിനെക്കുറിച്ച് അടിയന്തര പ്രമേയം വന്നാല് സര്‍ക്കാരിനെതിരെ സഖ്യകക്ഷികള് വോട്ടു ചെയ്യുന്ന അവസ്ഥ ഒഴിവാക്കാനാണ് പ്രധാന ശ്രമം. റൂള് 184 പ്രകാരമുളള ചര്‍ച്ച ഒഴിവാക്കി അടിയന്തര പ്രമേയം അനുവദിക്കാമെന്ന ഒത്തുതീര്‍പ്പില് ബിജെപി വഴങ്ങുമെന്നറിയുന്നു.\nഅടിയന്തര പ്രമേയം അനുവദിച്ചാല് സഭയുടെ മറ്റു നടപടികള് നിര്‍ത്തിവച്ച് ഗുജറാത്ത് പ്രശ്നം മാത്രം ചര്‍ച്ച ചെയ്യേണ്ടി വരും. റൂള് 184 അനുസരിച്ചാണെങ്കില് സഭ നിര്‍ത്തി വയ്ക്കേണ്ട ആവശ്യം വരുന്നില്ല. എന്നാല് ഇന്നത്തെ സാഹചര്യത്തില് ടിഡിപി, തൃണമൂല് കോണ്‍ഗ്രസ്, ജനതാദള് (യു), ലോക് ജനശക്തി പാര്‍ട്ടി എന്നിവര് സര്‍ക്കാരിന് അനുകൂലമായി വോട്ടു ചെയ്യുമെന്ന് പ്രതീക്ഷിക്കാനാവില്ല.\nനരേന്ദ്ര മോഡിയെ പുറത്താക്കണമെന്ന് തമിഴ്നാട് മുഖ്യമന്ത്രി ജയലളിത ആവശ്യപ്പെട്ടതും ബിജെപിയ്ക്ക് തിരിച്ചടിയായി. പ്രശ്നത്തില് ഭരണാനുകൂല നിലപാട് സ്വീകരിക്കുമെന്ന് പ്രതീക്ഷിച്ചിരുന്ന കക്ഷിയാണ് അണ്ണാ ഡിഎംകെ.\nഗുജറാത്തിലേത് ഒരു സംസ്ഥാന പ്രശ്നം മാത്രമാണെന്ന വാദമുയര്‍ത്തിയും ബിജെപി പിടിച്ചു നില്‍ക്കാന് ശ്രമിക്കുന്നുണ്ട്. എന്നാല് പ്രതിപക്ഷം അതിനു വഴങ്ങാന് തയ്യാറല്ല.


Priya AS stories for children-വേനലൊഴിവിന് പ്രിയ എ എസിന്‍റെ കുഞ്ഞു കഥകള്, വായിക്കാം, കേള്‍ക്കാം-32\nRead Aloud Stories For Children Priya A S Golikal Sakshi Bhavana Rajakumari\nവേനലൊഴിവിന് പ്രിയ എ എസിന്‍റെ കുഞ്ഞു കഥകള്, വായിക്കാം, കേള്‍ക്കാം-32\nചപ്പാത്തിയ്ക്ക് നിറം കൊടുത്ത ആലോല, ഗോലികളിൽ കാട്ടുമൃഗങ്ങളുടെ കണ്ണുകൾ കണ്ട പാച്ചു, ഇവരെക്കുറിച്ചാണിന്ന് കഥ\nMay 16, 2019 10:05:19 am\nആലോല, ജനലരികിലെ സോഫയിൽ തനിച്ചിരുന്ന് ഇനി എന്തു ചെയ്യണം എന്ന് ആലോചിക്കുകയായിരുന്നു. വെറുതെ ഇരിക്കാൻ പറ്റുമോ നിനക്കെന്നു നോക്കട്ടെ എന്നു പറഞ്ഞമ്മ എടുത്തു കൊണ്ടിരുത്തിയതാണ്.\nമേശപ്പുറത്തമ്മ ഉണ്ടാക്കി വച്ച ചപ്പാത്തിയെടുത്ത് താഴെ നിലത്തു നിരത്തി വച്ച് ചായപ്പെൻസിൽ കൊണ്ട് ആലോല നിറം കൊടുത്തായിരുന്നു കുറച്ചു മുൻപ്. ‘എനിക്കീ നിറം മടുത്തു, എനിക്കിതിഷ്ടമല്ല’ എന്ന് ആലോല കഴിക്കാനായി പ്ലേറ്റിലേക്കെടുത്തിട്ടപ്പോൾ ചപ്പാത്തി, പരാതി പറഞ്ഞു.\nചപ്പാത്തിയെ ഉടനെ തന്നെ നിറമൊക്കെ കൊടുത്ത് പരാതിയൊക്കെ തീർത്ത് സന്തോഷിപ്പിച്ചപ്പോ, അമ്മ ദേഷ്യക്കാരിയായി പരാതിക്കാരിയായി ആലോലയെ എടുത്തു കൊണ്ടു വന്ന് സോഫയിലിരുത്തി. എന്നിട്ട് ഇനി എന്തിനു കൊള്ളും ഈ ചപ്പാത്തിയൊക്കെ എന്ന് കലിതുള്ളി ചോദിച്ച് അതെല്ലാമെടുത്ത് വാഴച്ചോട്ടിലേക്കിട്ടു. അപ്പോ കുറേ കാക്കകൾ വന്നു എങ്ങാണ്ടു നിന്ന്. ചപ്പാത്തിയിലെ നിറം കണ്ട്, ഇതെന്തു പുതിയ തീറ്റ സാധനമാണ് എന്നു പിടികിട്ടാതെ നിൽക്കുന്ന കാക്കകളെ, ആലോല സോഫയിലെഴുന്നേറ്റു നിന്ന് ജനലിലൂടെ നോക്കി.\nഅപ്പോഴാണ് ഒരു കുഞ്ഞിക്കാറ്റ് വന്നത്. പെട്ടെന്ന് വാഴയിലകൾ ഡാൻസ് ചെയ്യാൻ തുടങ്ങി. കാറ്റ് ഒരു കുഞ്ഞിപ്പാട്ടു മൂളുന്നത് നല്ലോണം ശ്രദ്ധിച്ചപ്പോൾ, ആലോല കേട്ടു. കാറ്റിന്റെ പാട്ടും വാഴയിലയുടെ നൃത്തവും കണ്ടു രസിച്ചു നിന്ന ആലോലയെ, അമ്മ കുറച്ചു കഴിഞ്ഞപ്പോ വന്ന് അമ്മ അപ്പോഴുണ്ടാക്കിയ ഉപ്പുമാവ് കഴിക്കാനായി എടുത്തു കൊണ്ടു പോയി.\nഇനി ഉപ്പുമാവിനും നിറം കൊടുത്ത് എനിക്ക് വീണ്ടും പണിയുണ്ടാക്കാനാണോ രാജകുമാരി ആലോചിക്കുന്നത് എന്നു ചോദിച്ചു അമ്മ. കാറ്റ് പാട്ടു മൂളിയതും വാഴയില പച്ച നൃത്തം ചെയ്തതും ആലോല പറഞ്ഞു കേൾപ്പിച്ചപ്പോ അമ്മ അവളെ, ‘ഓ എന്റെ ഭാവനാ രാജകുമാരീ’ എന്നു വിളിച്ചുമ്മ വച്ചു.\nആലോലയ്ക്ക് ആ പേര് നല്ലോണമിഷ്ടമായി. എന്നെ സ്ക്കൂളിൽ ചേർക്കുമ്പോ ‘ഭാവനാരാജകുമാരി’ എന്ന് പേരിട്ടാൽ മതി എന്നവൾ പറഞ്ഞതു കേട്ട് ചിരിച്ചു കൊണ്ട് അച്ഛനപ്പോൾ കുളിച്ചു തോർത്തിക്കൊണ്ട് അങ്ങോട്ട് വന്നു.\nപാച്ചുവിന് അച്ഛൻ പല നിറത്തിലുള്ള കുറെ ഗോലികൾ വാങ്ങിക്കൊടുത്തു. കുഞ്ഞുഭൂഗോളം പോലിരിക്കുന്ന ഗോലിയുടെ ഉള്ളിലെ , ആർക്കും തൊടാനാവാത്ത ഭംഗിയിലേക്ക് നോക്കി നോക്കി പാച്ചു ഇരുന്നു. കണ്ണിനു തൊട്ടുമുന്നിലും കുറച്ചകലെയുമൊക്കെയായി ഗോലി പിടിച്ച്, ഒരു കണ്ണടച്ചും അടയ്ക്കാതെയും സൂക്ഷിച്ചു നോക്കി പാച്ചു. ഗോലിയുടെ മനസ്സാണ് അതിനുള്ളിൽ കാണുന്നത് എന്ന് അച്ഛൻ പറഞ്ഞു.പിന്നെ ഗോലി\nഉരുട്ടിക്കളിച്ചു പാച്ചുവും അപ്പുറത്തെ വീട്ടിലെ ജഹ നാരയും കൂടി. ഉരുണ്ടുരുണ്ടു പോകുന്ന ഗോലികളുടെ പുറകെ ഓടുമ്പോൾ ,ചിലപ്പോൾ അവരതിൽ തട്ടി തെന്നി വീണു.എന്നിട്ടവർ കാര്യമില്ലാതെ ചിരിച്ചു.പിന്നെ ഇരുട്ടു വന്നു തുടങ്ങിയപ്പോൾ അവർ ഗോലികൾ, കാട്ടിലെ മൃഗങ്ങളുടെ കണ്ണിലെ തിളങ്ങുന്ന കൃഷ്ണമണികളാണെന്നു സങ്കൽപ്പിച്ചു.കാട്ടിൽ പെട്ടു പോയ, വിറകിനായി ചുള്ളിക്കമ്പു പെറുക്കാൻ വന്നരണ്ടു കുട്ടികളാണവരെന്ന് അവർ അച്ഛനോടു പറഞ്ഞു. കളി കണ്ടു കൊണ്ടിരുന്ന അച്ഛൻ അപ്പോൾ വനദേവനായി വന്ന് അവരെ രക്ഷിച്ചു. വന്യമൃഗങ്ങളിൽ നിന്ന് രക്ഷിച്ചതിന് നന്ദി ദേവാ എന്നു പറഞ്ഞ് അവർ രണ്ടാളും ദേവന്റെ കാലിൽ വീണ് നമസ്ക്കരിച്ചു.ദേവൻ അവരെ അനുഗ്രഹിക്കുന്ന രംഗത്തിന് ഗോലികൾ സാക്ഷികളായി\nനമ്മള് വേനലവധിക്ക് കുഞ്ഞിക്കഥ പറയാനും വായിച്ചു കേള്‍പ്പിക്കാനും തുടങ്ങിയിട്ട് കുറച്ചു ദിവസങ്ങള് ആയല്ലോ. വിഷുക്കൈ നീട്ടം മുതല് തെരഞ്ഞെടുപ്പും കഴിഞ്ഞ് മെയ് പതിനാറു വരെ കഥകളായി നമ്മളെത്തി നില്‍ക്കുന്നു.\nനിങ്ങള്‍ക്കിഷ്ടമാകുന്നുണ്ടോ ഈ കഥകള്, നിങ്ങള് എല്ലാ ദിവസവും കഥ കേള്‍ക്കുന്നുണ്ടോ, നിങ്ങളിതു പോലെ ഉണ്ടാക്കിക്കഥ പറയാന് തുടങ്ങിയോ, ആരാണ് നിങ്ങള്‍ക്ക് കഥ അഭിനയിച്ച് കാണിച്ചു തരുന്നത്, ഇനി ഏതു തരം കഥയാണ് നിങ്ങള്‍ക്കു വേണ്ടത് എന്നൊക്കെ അറിയണമെന്നുണ്ട് ഞങ്ങള്‍ക്ക്. എന്നാലല്ലേ ഇനിയും നല്ല കഥകള് പറഞ്ഞു തരാനാവൂ…


2 April 2018 6:31 AM GMT\nഇറാഖില് കൊല്ലപ്പെട്ട ഇന്ത്യക്കാരുടെ മൃതദേഹം ഇന്ന് നാട്ടിലെത്തും. 2014 ജൂണില് ഇറാഖിലെ മൊസൂളില് കാണാതായ 39 പേരാണ് കൊല്ലപ്പെട്ടതായി കഴിഞ്ഞ മാസം സ്ഥിരീകരിച്ചത്. ഇതില് 38 പേരുടെ മൃതദേഹമാണ് പ്രത്യേക വിമാനത്തിലായി അമൃത്‌സര് വിമാനത്താവളത്തില് തിങ്കളാഴ്ച എത്തുക.\nകേന്ദ്ര വിദേശകാര്യ സഹമന്ത്രി വി.കെ.സിംഗ് മരിച്ചവരുടെ ഭൗതികാവശിഷ്ടങ്ങള് നാട്ടില് എത്തിക്കുന്നതിനായി ഞായറാഴ്ച ഇറാഖിലേക്ക് തിരിച്ചിരുന്നു. ഡിഎന്‍എ പരിശോധനയില് 70% മാത്രം സാമ്യമേ കണ്ടെത്താനായുള്ളൂ എന്നതിനാല് 39 ആമത്തെ ആളുടെ മൃതദേഹം മാത്രം കയറ്റി വിട്ടിട്ടില്ല. ബാക്കിയുള്ളവരുടെഡിഎന്‍എയ്ക്ക് 95 ശതമാനത്തിലേറെ സാമ്യതയുണ്ട്.\nഅമൃത്‌സറില് നിന്ന് പാറ്റ്‌നയിലേക്കും കല്‍ക്കത്തയിലേക്കും വി.കെ.സിംഗ് തന്നെ ബന്ധുക്കള്‍ക്ക് കൈമാറാനായി മൃതദേഹങ്ങളെ അനുഗമിക്കുമെന്ന് ഔദ്യോഗിക വൃത്തങ്ങള് അറിയിച്ചു.\n2014 ജൂണില് മൊസൂളില് നിന്ന് ഇസ്ലാമിക് സ്‌റ്റേറ്റ് തീവ്രവാദികള് 40 ഇന്ത്യക്കാരെ തട്ടിക്കൊണ്ട് പോയതായി വിദേശകാര്യ വകുപ്പ് മന്ത്രി സുഷമ സ്വരാജ് കഴിഞ്ഞ മാസം പാര്‍ലമെന്റില് അറിയിച്ചിരുന്നു. ഇതില് ഹര്‍ജിത് മാസി എന്നയാള് ബംഗ്ലാദേശി മുസ്ലീമായി അഭിനയിച്ച് രക്ഷപ്പെട്ടു. ബാക്കിയുള്ള 39 ഇന്ത്യക്കാരെയും ബദൂഷിലേക്ക് കൊണ്ട് പോയി കൊല്ലപ്പെടുത്തി.\nമരിച്ചവരില് 27 പേര് പഞ്ചാബില് നിന്നുള്ളവരാണ്. നാല് പേര് ഹിമാചല് പ്രദേശില് നിന്നും, രണ്ട് പേര് പശ്ചിമ ബംഗാളില് നിന്നും ആറ് പേര് ബീഹാറില് നിന്നും പോയിട്ടുള്ളവരും. തദ്ദേശകാര്യ വകുപ്പ് മന്ത്രി നവജ്യോത് സിങ്ങിനെ വിമാനത്താവളത്തില് നിന്ന് മൃതദേഹങ്ങള് ഏറ്റുവാങ്ങാന് പഞ്ചാബ് സര്‍ക്കാര് ഏര്‍പ്പാടാക്കിയിട്ടുണ്ട്. ഹരിയാന ഭക്ഷ്യ,സിവില് സപ്‌ളൈസ് മന്ത്രി കൃഷന് കപൂറും ഹിമാചല് പ്രദേശ് ഡെപ്യൂട്ടി കമ്മീഷണര് സന്ദീപ് കുമാറും അതാത് സംസ്ഥാനങ്ങളില് നിന്നുള്ളവരുടെ മൃതദേഹങ്ങള് ഏറ്റുവാങ്ങും.\nമൃതദേഹങ്ങള് അടക്കം ചെയ്ത പെട്ടികള് തുറക്കരുതെന്ന് ഡോക്ടര്‍മാരും പ്രാദേശിക ഭരണകര്‍ത്താക്കളും അറിയിച്ചിട്ടുള്ളതായി മരിച്ചവരുടെ ബന്ധുക്കള് പറഞ്ഞു. മൃതദേഹങ്ങള് വീട്ടിലെത്തി 15 മുതല് 20 മിനിറ്റിനകം അന്ത്യകര്‍മ്മങ്ങള് പൂര്‍ത്തികരിക്കാനാണ് നിര്‍ദ്ദേശം. പഞ്ചാബിലേയും ഹിമാചല് പ്രദേശിലെയും ജില്ലാ ഭരണകൂടങ്ങള് സംസ്‌കാരക്രിയകള്‍ക്ക് നേതൃത്യം നല്‍കും.\namrita indianskillediniraq isi mosul vksingh


മാണി സാറിന്റെ അവസാന നിമിഷങ്ങൾ ഇങ്ങനെ - Oneindia Malayalam\nPublished : April 10, 2019, 11:02\nമാണി സാറിന്റെ അവസാന നിമിഷങ്ങൾ ഇങ്ങനെ\nലോകസഭാ തിരഞ്ഞെടുപ്പിന്റെ ആവേശത്തിനിടെ പ്രവർത്തകർക്ക് ആഘാതമായി മാണിസാറിന്റെ വിയോഗം. ശ്വാസകോശ സംബന്ധമായ അസുഖത്തെ തുടർന്ന് കഴിഞ്ഞ അഞ്ചു മുതൽ കെ എം മാണി ലക്ഷോറിൽ ചികിത്സയിലായിരുന്നു. പതിനൊന്നു മണി വരെ ആരോഗ്യനില സാധാരണ നിലയിലായിരുന്നുവെങ്കിലും പിന്നീട് രകത സമ്മർദം താഴുകയായിരുന്നു. ഹ്യദയമിടിപ്പും താഴ്ന്നതോടെ പ്രതീക്ഷകൾക്ക് മങ്ങലേറ്റു. ആന്തരീകാവയവങ്ങളുടെ പ്രവർത്തനങ്ങളും താളം തെറ്റി.\nമരണം കൊച്ചി kottayam km mani condolence


'എടക്കാട് ബറ്റാലിയന് 06’ റിലീസിനൊരുങ്ങുന്നു; സിനിമയെത്തും മുമ്പേ 27 ലക്ഷം കാഴ്ചക്കാരുമായി ‘നീ ഹിമ മഴയായി' ഗാനം - Live Newage\nന്യൂഏജ് ന്യൂസ്, ടൊവീനോ തോമസും സംയുക്താ മേനോനും ഒന്നിക്കുന്ന ചിത്രം ‘എടയ്ക്കാട് ബറ്റാലിയന് 06’ലെ മനോഹര ഗാനം ‘നീ ഹിമ മഴയായി’ ഏറ്റെടുത്ത് ആരാധകര്. രണ്ടാഴ്ച മുമ്പ് പുറത്തെത്തിയ ഗാനം ഇതിനോടകം 27ലക്ഷം ആളുകളാണ് കണ്ടിരിക്കുന്നത്. ഹരിനാരായണന്റെ വരികള്‍ക്ക് കൈലാസ് മേനോന് ഈണം പകര്‍ന്ന് നിത്യ മാമ്മനും ഹരിശങ്കര് കെ എസും ചേര്‍ന്നാണ് ആലപിച്ചിരിക്കുന്നത്.\nചിത്രത്തിലെ മറ്റൊരു ഗാനമായ ‘ഷെഹ്നായി’ക്കും മികച്ച വ്യൂസാണുള്ളത്. ചിത്രത്തിന്റേതായി പുറത്തിറങ്ങിയ ടീസറുകളും ആരാധകര് ഏറ്റെടുത്തിരുന്നു. പി. ബാലചന്ദ്രന്റെ തിരക്കഥയില് നവാഗതനായ സ്വപ്‌നേഷ് നായരാണ് ചിത്രം സംവിധാനം ചെയുന്നത്. കാര്‍ണിവല് മോഷന് പിക്‌ചേഴ്‌സും റൂബി ഫിലിംസും ചേര്‍ന്നാണ് നിര്‍മാണം.\nകൈലാസ് മേനോന് സംഗീത സംവിധാനം നിര്‍വ്വഹിക്കുന്ന ചിത്രത്തിന്റെ ഛായാഗ്രഹണം സിനു സിദ്ധാര്‍ത്ഥ് ആണ്. കാര്‍ണിവല് ഗ്രൂപ്പ് ചെയര്‍മാന് ഡോ. ശ്രീകാന്ത് ഭാസി, തോമസ് ജോസഫ് പട്ടത്താനം, ജയന്ത് മാമ്മന് എന്നിവരാണ് നിര്‍മ്മാതാക്കള്. പി.ബാലചന്ദ്രനാണ് ചിത്രത്തിന് തിരക്കഥ ഒരുക്കുന്നത്.\nJust In അന്താരാഷ്ട്ര വിപണിയിൽ അസംസ്‌കൃത എണ്ണവില ബാരലിന് 20 ഡോളറായി: 14 ദിവസമായി മാറ്റമില്ലാതെ രാജ്യത്തെ എണ്ണ വില ഇന്‍റര്‍നെറ്റ് ഉപയോഗം കുറക്കാൻ വാട്ട്സ്ആപ്പിന്റെ ഇടപെടൽ; സ്റ്റാറ്റസ് വീഡിയോ സമയം കുറച്ചു പൊതുമേഖല ബാങ്ക് ലയനം ഏപ്രിൽ ഒന്നിന് തന്നെ പ്രാബല്യത്തിൽ വരുമെന്ന് ആർബിഐ


Monday, April 19, 2021 17:48:45 PM\nസ്വന്തം ലേഖകൻ: പൃഥ്വിരാജിനെ നായകനാക്കി വാരിയംകുന്നത്ത് കുഞ്ഞഹമ്മദ് ഹാജിയുടെ ജീവിതകഥ സിനിമയാക്കുന്നുവെന്ന് കഴിഞ്ഞ ദിവസമാണ് സംവിധായകൻ ആഷിഖ് അബു പ്രഖ്യാപിച്ചത്. എന്നാൽ ഇതിന് പിന്നാലെ നടൻ പൃഥ്വിക്കെതിരേ സൈബർ ആക്രമണം ശക്തമാകുകയാണ്.\nഇത് സ്വാതന്ത്രൃസമരമല്ല, കലാപമാണെന്നും കുറ്റവാളിയായ കുഞ്ഞഹമ്മദ് ഹാജിയെ മഹത്വവത്കരിക്കുകയാണ് ചിത്രമെന്നും പറഞ്ഞാണ് രൂക്ഷമായ ആക്രമണം നടക്കുന്നത്. ചിത്രത്തിൽനിന്ന് പൃഥ്വി പിന്മാറണമെന്ന ആവശ്യവും ശക്തമാണ്.\nബ്രിട്ടീഷ് സാമ്രാജ്യത്തിനെതിരെയുള്ള ശക്തമായ പോരാട്ടത്തിന്റെ പേരിൽ കേരളചരിത്രത്തിൽ സ്ഥാനം പിടിച്ച സംഭവമാണ് 1921-ലെ മലബാർ വിപ്ലവം. വിപ്ലവത്തിനു നേതൃത്വം നൽകിയ ഏറനാട്, വള്ളുവനാട് പ്രദേശങ്ങളിലെ നായകനായിരുന്നു വാരിയംകുന്നത്ത് കുഞ്ഞഹമ്മദ് ഹാജി. അക്കാലത്ത് ബ്രിട്ടീഷുകാർ അവരുടെ പ്രധാന ശത്രുവായി കണ്ടത് ഹാജിയെയായിരുന്നു.\nമലബാർ വിപ്ലവത്തിന്റെ നൂറാം വർഷമായ 2021-ലാണ് ചിത്രത്തിന്റെ ഷൂട്ടിങ് ആരംഭിക്കുകയെന്ന് ആഷിക് അബു ഫെയ്‌സ്ബുക്കിലൂടെ അറിയിച്ചു. സിക്കന്ദർ, മൊയ്തീൻ എന്നിവർ ചേർന്നാണ് നിർമ്മാണം. ഹർഷദ്, റമീസ് എന്നിവരുടേതാണ് തിരക്കഥ. ഷൈജു ഖാലിദ് ഛായാഗ്രഹണം നിർവഹിക്കും. കോംപസ് മൂവീസും ഒ പി എം സിനിമാസും ചിത്രത്തിൽ സഹകരിക്കും.\nഅതേസമയം സോഷ്യല് മീഡിയയിലെ വിമര്‍ശനം പ്രതീക്ഷിച്ചതാണെന്നും മലബാര് വിപ്ലവത്തെ തങ്ങള് കാണുന്ന രീതിയിലാണ് സിനിമയില് അവതരിപ്പിക്കുകയെന്നും സംവിധായകന് ആഷിഖ് അബു പ്രതികരിച്ചു.\n“മലബാര് കലാപം“ എന്ന വാക്ക് തന്നെ ഒരു ബ്രിട്ടീഷ് നരേറ്റീവ് ആയിട്ടാണ് തങ്ങള് കാണുന്നതെന്നും അതൊരു സിവിലിയന് ഏറ്റുമുട്ടലായിരുന്നെന്നും ആഷിഖ് അബു മനോരമ ന്യൂസിനോട് പ്രതികരിച്ചു.\n“വളരെ ആസൂത്രിതമായി തന്നെ എല്ലാ റെക്കോര്‍ഡുകളും മായ്ക്കപ്പെട്ട ഒരു ചരിത്രം മലബാര് വിപ്ലവത്തിലുണ്ട്. സാഭാവികമായും അത് ഈ ഒരു കാലഘട്ടത്തില് ചര്‍ച്ചയായി സിനിമയായി വരുമ്പോഴേക്കും നിലവിലുള്ള ആശയക്കുഴപ്പത്തെ കൂട്ടുമെന്ന് ഞങ്ങളും പ്രതീക്ഷിച്ചിരുന്നു.\nകഴിഞ്ഞ അഞ്ച് ആറ് വര്‍ഷമായി ഇതിന്റെ റിസേര്‍ച്ചുമായി നടക്കുകയായിരുന്നു. സംവിധായകന് അന്‍വര് റഷീദ് മുന്‍പ് ചെയ്യാന് ഇരുന്ന സിനിമയായിരുന്നു ഇത്. എന്നാല് വലിയ സിനിമയായതുകൊണ്ട് തന്നെ പല കാരണങ്ങള് കൊണ്ടും അത് ഉപേക്ഷിക്കേണ്ടി വന്നു.\nപിന്നീടാണ് എന്നെ സമീപിച്ചത്. ഒന്നിലധികം സിനിമകള് ഉണ്ടാകണമെന്നാണ് ഞാനും ആഗ്രഹിക്കുന്നത്. പറ്റാവുന്നത്രയും ചിത്രങ്ങള് മലബാര് വിപ്ലവുമായി ബന്ധപ്പെട്ട് വരണം.\nപലതും മായ്ക്കപ്പെട്ടിട്ടുള്ള, പലതും എഴുതിച്ചേര്‍ത്തിട്ടുള്ള പല പ്രചാരവേലകള് നടന്ന കാലഘട്ടമാണ് അത്. അതുകൊണ്ട് തന്നെ പല തരത്തിലുള്ള വ്യാഖ്യാനങ്ങള് ഉണ്ടാകുന്നത് അക്കാദമിക്കലി നല്ലതാണ്. ഞങ്ങള് ഈ സിനിമയെ കാണുന്നതുപോലെയായിരിക്കില്ല പി.ടി കുഞ്ഞുമുഹമ്മദ് കാണുന്നത്.\nവാരിയം കുന്നന്റെ പടമെന്ന് പേരില് ഇപ്പോള് പ്രരിക്കുന്നത് ആലിമുസ്‌ലിയാരുടെയാണ്. വാരിയംകുന്നിന്റെ പടം ഇതുവരെ പ്രസിദ്ധീകരിക്കപ്പെട്ടിട്ടില്ല. പക്ഷേ ഞങ്ങള്‍ക്ക് പാരിസിലെ ഒരു മാഗസിനില് നിന്ന് മൂന്ന് മാസങ്ങള്‍ക്ക് മുന്‍പ് അദ്ദേഹത്തിന്റെ ഒരു പടം ലഭിച്ചു.\nകൊല്ലപ്പെടുന്നതിന് മുന്‍പ് ബ്രിട്ടീഷുകാര് എടുത്ത ഫോട്ടോ. നമുക്ക് ലഭ്യമായിട്ടുള്ള എല്ലാ ചരിത്ര രേഖയും വെച്ചുകൊണ്ടുള്ള ആഖ്യാനമാണ് നടത്തുന്നത്. ഇത് ആരേയും വേദനിപ്പിക്കുന്നതല്ല. എന്നാല് നമ്മള് വേദനിക്കുന്നു എന്ന് പറഞ്ഞ് മനപൂര്‍വം കരയുന്നവരെ ഒന്നും ചെയ്യാനാവില്ല. വേദനിക്കുകയാണെങ്കില് ബ്രിട്ടീഷുകാര്‍ക്ക് വേദനിക്കും,” ആഷിഖ് പറഞ്ഞു.


SARS-CoV-2 കൊറോണ വൈറസ് ജീനോം ആർ‌എൻ‌എ ഘടനയുടെ വിശദപഠനം – LUCA\nഡോ. നിതിന് സി\nInternational Institute of Molecular and Cell Biology, Warsaw.\nബാക്ടീരിയയും വൈറസും മൂലമുണ്ടാകുന്ന പകർച്ചവ്യാധികൾ മനുഷ്യരാശിയുടെ ചരിത്രത്തിലുടനീളം ഉണ്ടായിട്ടുണ്ട്. കഴിഞ്ഞ 18 വർഷത്തിനിടയിൽ സാര്‍സ്, മേര്‍സ് എന്നിവയുൾപ്പെടെയുള്ള കൊറോണ വൈറസുകൾ മൂലമുണ്ടായ കടുത്ത ശ്വാസകോശ സംബന്ധമായ രോഗങ്ങള് മൂലം ലോകമെമ്പാടും നിരവധി മരണങ്ങൾ സംഭവിച്ചിട്ടുണ്ട്. ഇതിനോടകം തന്നെ ഒരു ദശലക്ഷത്തിലധികം ജീവൻ കോവിഡ് 19 മഹാമാരി അപഹരിച്ചു. ഇത് കൊറോണ വൈറസ് അണുബാധയെ ചെറുക്കുന്നതിനുള്ള പുതിയ മാർഗ്ഗങ്ങളുടെ അടിയന്തിര ആവശ്യം വ്യക്തമാക്കുന്നു.\nവാർ‌സോയിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് മോളിക്യുലർ ആൻഡ് സെൽ ബയോളജി, ഹ്‌റോനിൻഗെൻ സർവകലാശാല, ലൈഡൻ യൂണിവേഴ്‌സിറ്റി എന്നിവിടങ്ങളിലെ ഗവേഷകർ SARS-CoV-2 കൊറോണ വൈറസ് ജീനോമിന്റെ ആർ‌എൻ‌എ ഘടനയെക്കുറിച്ച് വിശദമായി പഠിക്കുകയും ന്യൂക്ലിക് ആസിഡ് റിസർച്ച് ജേണലിൽ ‘ബ്രേക്ക്‌ത്രൂ പേപ്പർ’ ആയി നവംബർ 10 ന് ഫലങ്ങൾ പ്രസിദ്ധീകരിക്കുകയും ചെയ്തു. ഇലാരിയ മൻ‌ഫ്രെഡോണിയ, ചന്ദ്രൻ നിതിൻ, അൽ‌മുദെന പോൻസ്-സാൽ‌വറ്റിയേര, പ്രീത ഘോഷ്, തോമാസ് കെ. വിറെസ്കി, ടൈക്കോ മരിനസ്, നതാച്ച എസ്. ഒഗാൻഡോ, എറിക് ജെ. സ്നൈഡർ, മാർട്ടിൻ ജെ. വാൻ ഹെമെർട്ട്, യാനുഷ് എം ബുയിനിറ്റ്സ്കി, ഡാനി ഇൻ‌കാർ‌നാറ്റോ എന്നിവര് അടങ്ങിയ സംഘമാണ് ഈ പഠനം നടത്തിയത്.\nകോവിഡ് 19 രോഗം SARS-CoV-2 എന്ന ബീറ്റാ കൊറോണ വൈറസ് മൂലമാണ് ഉണ്ടാകുന്നത്. ഇതിന്റെ ജീനോം വൈറൽ പ്രോട്ടീനുകളെ കോഡ് ചെയ്യുന്നത് വളരെ നീണ്ട ഒരൊറ്റ ആർ‌എൻ‌എ തന്മാത്രയാണ്. കൊറോണ വൈറസുകളുടെ ജീനോം 30,000 ന്യൂക്ലിയോടൈഡുകൾ അടങ്ങിയതാണ്. ഇത് വൈറസുകൾക്കിടയിലെ ഏറ്റവും നീളമുള്ള ആർ‌എൻ‌എ ജീനോമാണ്. മറ്റ് വൈറസുകളിലെപ്പോലെതന്നെ, SARS-CoV-2 ആർ‌എൻ‌എ ഘടകങ്ങൾ- വൈറസ് മനുഷ്യകോശങ്ങളിൽ എങ്ങനെ പ്രവർത്തിക്കുന്നു എന്നത് നിയന്ത്രിക്കുന്നതിൽ നിർണ്ണായകമായ പങ്ക് വഹിക്കുന്നു. ഇത്രയധികം പ്രാധാന്യം ഉണ്ടായിരുന്നിട്ടും, വിരലില് എണ്ണാവുന്ന കൊറോണ വൈറസ് ആർ‌എൻ‌എ ഘടകങ്ങൾ മാത്രമേ ഇന്നുവരെ പഠിച്ചിട്ടുള്ളൂ. പോളണ്ടിലെ ഐ‌ഐ‌എം‌സി‌ബിയുടെ ഗവേഷകരും നെതർലാൻ‌ഡിലെ ഹ്‌റോനിങ്ങൻ (Groningen) സർവകലാശാലയിലെയും ലൈഡൻ സർവകലാശാലയിലെയും ശാസ്ത്രജ്ഞരും ചേർന്നാണ് വിവിധ നൂതന സാങ്കേതിക വിദ്യകൾ ഉപയോഗിച്ച് SARS-CoV-2 ആർ‌എൻ‌എ ജീനോം ഘടനയുടെ വിപുലമായ സ്വഭാവം വിശകലനം ചെയ്തത്.\nഡോ. ഡാനി ഇൻ‌കാർനാറ്റോ (Danny Incarnato) ഫോട്ടോ കടപ്പാട് .rug.nl\nഹ്‌റോനിങ്ങൻ സർവകലാശാലയിലെ ഡോ. ഡാനി ഇൻ‌കാർനാറ്റോ (Danny Incarnato) )നയിച്ച ഈ പഠനത്തിൽ SARS-CoV-2 കൊറോണ വൈറസിന്റെ ആർ‌എൻ‌എ ഘടനയെ വിശദമായി അവലോകനം ചെയ്യുന്നു. പൂർണ്ണ SARS-CoV-2 കൊറോണ വൈറസ് ജീനോമിന്റെ സിംഗിൾ-ബേസ് റെസല്യൂഷൻ ദ്വിതീയ ഘടനാ മാപ്പുകൾ (single-base resolution secondary structure maps) നേടുകയായിരുന്നു പഠനത്തിന്റെ ലക്ഷ്യം. വൈറൽ ആർ‌എൻ‌എ കണങ്ങളെ ടെസ്റ്റ്-ട്യൂബിലും (ഇൻ വിട്രോ), നേരിട്ട് രോഗബാധയുള്ള മനുഷ്യ കോശങ്ങളിൽ നിന്ന് ഒറ്റപ്പെട്ടതിനുശേഷവും (ഇൻ വിവോ) പരീക്ഷണങ്ങൾ നടത്തി. വൈറൽ ആർ‌എൻ‌എയില് സ്ഥിരഘടനകളുള്ള 87 മേഖലകള് ഗവേഷകർ തിരിച്ചറിഞ്ഞു. ഇവയിൽ 10 ശതമാനം മേഖലകള് ശക്തമായ പരിണാമ സമ്മർദ്ദത്തിലാണ്, അതിനാല്‍തന്നെ വളരെ പ്രാധാന്യമുള്ളതുമാണ്. മുഴുവൻ കൊറോണ വൈറസ് ആർ‌എൻ‌എയുടെയും ഘടന നിർണ്ണയിക്കുന്നത് ഇതാദ്യമാണ്.\n“ഞങ്ങൾ ആദ്യം ഇന് വിട്രോയില് ആർ‌എൻ‌എ ഘടനകളെ തിരിച്ചറിഞ്ഞു, തുടർന്ന് കോശങ്ങൾക്കുള്ളിലെ വൈറസുകളില് അവയുടെ സാന്നിധ്യം സ്ഥിരീകരിച്ചു,” ഇൻ‌കാർ‌നാറ്റോ വിശദീകരിക്കുന്നു. “ഇപ്പോൾ ലഭിച്ച ഫലങ്ങൾ വളരെ പ്രസക്തമാണ്. ഒപ്പം, വൈറൽ ആർ‌എൻ‌എയുടെ പ്രവർത്തനത്തെ ചെറിയ തന്മാത്രകൾ ഉപയോഗിച്ച് തടസ്സപ്പെടുത്താനാകുന്ന പോക്കറ്റുകൾ ഞങ്ങള് തിരിച്ചറിഞ്ഞു. പ്രധാനപ്പെട്ട കാര്യം, വിവിധ ആർ‌എൻ‌എ ഘടനകൾ വ്യത്യസ്ത കൊറോണ വൈറസുകൾക്കിടയിൽ പരിണാമികമായി സംരക്ഷിക്കപ്പെടുന്നതിനെക്കുറിച്ചും വ്യക്തത വരുത്താനായി. അതായത് SARS-CoV-2ന് എതിരെ വികസിപ്പിക്കുന്ന ഫലപ്രദമായ മരുന്നുകള് ഭാവിയിൽ പുതിയ വൈറസ് സ്ട്രയിനുകള്‍ക്കു എതിരേയും പ്രവർത്തിക്കും.”\nആന്തരികമായി ഘടനയില്ലാത്ത SARS-CoV-2 ആർ‌എൻ‌എ ശകലങ്ങളും ഗവേഷകർ തിരിച്ചറിഞ്ഞു. “ഇവയെ ആന്റിസെൻസ് ഒലിഗോ ന്യൂക്ലിയോടൈഡ് (antisense oligonucleotide therapeutics) ചികിത്സ ഉപയോഗിച്ച് ടാർഗെറ്റുചെയ്യാം” ഇൻകാർനാറ്റോ നിർദ്ദേശിക്കുന്നു. വൈറൽ ആർ‌എൻ‌എയുടെ ഘടനയില്ലാത്ത മേഖലകളുമായി ജോടിയാക്കാൻ കഴിയുന്ന ചെറു ന്യൂക്ലിക് ആസിഡ് ശകലങ്ങള് ചേർ‌ക്കുന്നതിലൂടെ ഇരട്ട-സ്ട്രാണ്ടഡ് ഘടനകൾ സൃഷ്ടിക്കാൻ കഴിയും. ഇവയെ മനുഷ്യകോശങ്ങൾക്കുള്ളിലെ പ്രതിരോധ സംവിധാനങ്ങള് ലക്ഷ്യം വയ്ക്കും.\nSARS-CoV-2 ഉം മറ്റ് കൊറോണ വൈറസുകളും മൂലമുണ്ടാകുന്ന അണുബാധകൾക്കുള്ള ചികിത്സയ്ക്കായി സാധ്യമായ മരുന്നുകൾ വികസിപ്പിക്കുകയെന്ന ലക്ഷ്യത്തോടെയുള്ള ഭാവി പ്രവർത്തനങ്ങളുടെ അടിത്തറയാണ് ഗവേഷണത്തിന്റെ ഫലങ്ങൾ എന്ന് ശാസ്ത്രജ്ഞർ ഊന്നിപ്പറയുന്നു. SARS-CoV-2 അണുബാധകളും മറ്റ് കൊറോണ വൈറസുകളുടെ അണുബാധകളും ചികിത്സിക്കുന്നതിനായി ചെറിയ-തന്മാത്ര മരുന്നുകൾ വികസിപ്പിക്കുവാനുള്ള ഭാവി പ്രവര്‍ത്തനങ്ങള്‍ക്ക് ഈ ഗവേഷണം ഉറച്ച അടിത്തറ പാകുന്നുണ്ട്.\nയാനുഷ് ബുയിനിറ്റ്സ്കി (Janusz M Bujnicki) ഫോട്ടോ കടപ്പാട് PAP/ Jakub Kamiński 10.11.2015\n“നെതർലാൻഡ്‌സിൽ നിന്നും പോളണ്ടിൽ നിന്നുമുള്ള അന്താരാഷ്ട്ര ഗവേഷണ സംഘങ്ങളുടെ സഹകരണമില്ലാതെ ഈ പ്രവർത്തനം സാധ്യമാകുമായിരുന്നില്ല. വലിയ വൈറൽ ആർ‌എൻ‌എകളിലെ ബലഹീനതകൾ കണ്ടെത്തുന്നതിനായി ഞങ്ങൾ ഒരുമിച്ച് ഒരു പുതിയ മാർഗം വികസിപ്പിച്ചെടുത്തു. ഞങ്ങളുടെ സംയുക്ത പ്രവർത്തനത്തിന്റെ ഫലങ്ങൾ, SARS-CoV-2 അണുബാധയ്‌ക്കെതിരായ പോരാട്ടത്തിൽ ആർ‌എൻ‌എയെ ലക്ഷ്യംവക്കുന്ന നൂതന ചികിത്സാ തന്ത്രങ്ങൾ വികസിപ്പിക്കുന്നതിന് ഒരു പ്രധാന അടിത്തറയാണ്” വാർസയിലെ ഐ.ഐ.എം.സി.ബിയിലെ ലബോറട്ടറി ഓഫ് ബയോ ഇൻഫോർമാറ്റിക്സ് ആൻഡ് പ്രോട്ടീൻ എഞ്ചിനീയറിംഗ് മേധാവി യാനുഷ് ബുയിനിറ്റ്സ്കി (Janusz M Bujnicki) പറയുന്നു.1\nഗവേഷകർ സ്വീകരിച്ച പരീക്ഷണാത്മക സമീപനത്തിന്റെ സ്കീമാറ്റിക് ചിത്രീകരണം. നിർദ്ദിഷ്ട രാസ സംയുക്തങ്ങൾ ഉപയോഗിച്ച് SARS-CoV-2 RNA ജീനോമിന്റെ ഘടന ‘കണ്ടെത്തിയതിന്’ ശേഷം, വൈറൽ ജീനോമിലുടനീളം സ്ഥിരതയുള്ള ആർ‌എൻ‌എ മൂലകങ്ങളുടെ ദ്വിതീയ ഘടന നിർണ്ണയിച്ചു (Secondary structure determination). ഈ വിവരം ഉപയോഗിച്ച്, ഈ ആർ‌എൻ‌എ ഘടന ഘടകങ്ങളുടെ ത്രിമാന മോഡൽ കണ്ടെത്തി. ഇത് ആൻറിവൈറൽ ചികിത്സാ തന്ത്രങ്ങളുടെ വികസനത്തിന് സാധ്യതയുള്ള പോക്കറ്റുകളെ തിരിച്ചറിയാൻ സഹായിച്ചു. അന്തിമ വിശകലനത്തിൽ മറ്റ് കൊറോണ വൈറസുകളിൽ പരിണാമികമായി സംരക്ഷിക്കപ്പെടുന്ന ആർ‌എൻ‌എ ഘടനകൾ മാത്രമാണ് ഉപയോഗിച്ചത്. കടപ്പാട്: ഡാനി ഇൻ‌കാർ‌നാറ്റോ2\nInternational Institute of Molecular and Cell Biology in Warsaw – ലൈഫ് സയൻസിലെ മികച്ച പോളിഷ് സ്ഥാപനങ്ങളിലൊന്നാണ് ഇൻസ്റ്റിറ്റ്യൂട്ട്. ഇവിടെ ബയോ ഇൻഫോർമാറ്റിക്സ്, മോളിക്യുലർ ബയോളജി, സ്ട്രക്ചറൽ ബയോളജി എന്നിവയിൽ അത്യാധുനിക ഗവേഷണം നടത്തുന്നു. കൂടുതൽ വിവരങ്ങൾക്ക് www.iimcb.gov.pl കാണുക.\nഹ്‌റോനിങ്ങൻ സർവകലാശാല (University of Groningen) – വടക്കൻ നെതർലാൻഡിൽ സ്ഥിതിചെയ്യുന്ന 400 വർഷം പഴക്കമുള്ള സർവകലാശാലയാണ് ഹ്‌റോനിങ്ങൻ സർവകലാശാല. യൂറോപ്പിലെ മികച്ച ഗവേഷണ സർവകലാശാലകളിൽ ഒന്നായ ഇത് ഉയർന്ന നിലവാരമുള്ള അധ്യാപനത്തിനും ഗവേഷണത്തിനും പ്രതിജ്ഞാബദ്ധമാണ്. കൂടുതൽ വിവരങ്ങൾക്ക് http://www.rug.nl കാണുക.\nലൈഡൻ യൂണിവേഴ്സിറ്റി (Leiden University)– 1575 ൽ സ്ഥാപിതമായ ഈ സർവകലാശാല യൂറോപ്പിലെ പ്രമുഖ അന്താരാഷ്ട്ര ഗവേഷണ സർവകലാശാലകളിൽ ഒന്നാണ്. ഏഴ് ഫാക്കൽറ്റികളുള്ള ഇതിന് ലൈഡനിലും ഹേഗിലും കാമ്പസുകളുണ്ട്. കൂടുതൽ വിവരങ്ങൾക്ക് https://www.universiteitleiden.nl/en കാണുക.\nലൂക്ക ഇതേവരെ പ്രസിദ്ധീകരിച്ച കോവിഡ് 19 മായി ബന്ധപ്പെട്ട ലേഖനങ്ങൾ ഒരുമിച്ച് വായിക്കാം\nCorona virus, COVID-19, കോവിഡ്19


''എനിക്ക് ബോധം തെളിഞ്ഞു. എന്റെ മകന് എന്റെ നെഞ്ചത്തുണ്ടായിരുന്നു'' ജീസസ് പറഞ്ഞത് നായയെ കുറിച്ചാണ്!\nMon Dec 10 2018 17:34:05 GMT+0530 (IST)\nNarada Desk| Updated On: 2017-05-23 08:05:26.0 | Location :\nമരത്തില് നിന്ന് വീണ് അബോധാവസ്ഥയിലായ ജീസസിന്റെ നെഞ്ചില് മുഖം വെച്ചു വളര്‍ത്തുനായ ടോണി കിടന്നു, രക്ഷാപ്രവര്‍ത്തകരെത്തി അദ്ദേഹത്തെ ആശുപത്രിയിലേക്ക് മാറ്റുന്നത് ഉറപ്പാക്കുന്നതുവരെ. നായയുടെ സ്‌നേഹത്തിന്റെ ചിത്രങ്ങള് വൈറലാകുന്നു\nവളര്‍ത്തുനായ: നിങ്ങള് സ്വയം സ്‌നേഹിക്കുന്നതിനെക്കാള് നിങ്ങളെ സ്‌നേഹിക്കുന്ന ഏക ജീവിയെന്ന വിശേഷണമാകും അതിന് ഏറ്റവും യോജിക്കുന്നത്. നായക്ക് മനുഷ്യനോടുള്ള സ്‌നേഹം മനുഷ്യന് നായയെ ഇണക്കി വളര്‍ത്താന് തുടങ്ങിയ കാലം മുതലുള്ളതാണ്. അതുകൊണ്ടുതന്നെയാണ് നായയെ മനുഷ്യന്റെ ഏറ്റവും നല്ല സുഹൃത്തെന്നു വിളിക്കുന്നതും. ആപത്തില് നിന്ന് തന്റെ യജമാനനേയും കുടുംബത്തേയും രക്ഷിക്കാന് ജീവത്യാഗം ചെയ്ത നായ്ക്കള് ചരിത്രത്തിലുണ്ട്. മരിച്ചുപോയ ഉടമകളുടെ കുഴിമാടത്തില് വെള്ളം പോലുമിറക്കാതെ കിടന്ന നായ്ക്കളുടെ കഥകളുമുണ്ട്. ഉടമകളുമായുള്ള പുനഃസമാഗമമാണ് മറ്റൊന്ന്. കണ്ണുനിറയാതെ കണ്ടിരിക്കാനാവില്ല ആ സമയത്തെ നായ്ക്കളുടെ സ്‌നേഹപ്രകടനം.\nഉടമയോടുള്ള അഗാധ സ്‌നേഹം പ്രകടമാക്കിയ ഒരു നായ കുറച്ചു ദിവസങ്ങള്‍ക്കു മുമ്പ് അര്‍ജന്റീനയിലെ ബഹിയ ബ്ലാന്‍സ ഗ്രാമത്തിലുള്ളവരുടെ കണ്ണു നിറയിച്ചു. മരത്തില് നിന്ന് വീണ് പരുക്കേറ്റ ഉടമയുടെ ജീവന് രക്ഷിക്കുന്നതിനാണ് നായ അസാധാരണ പ്രവൃത്തി ചെയ്തത്. ജീസസ് ഹ്യൂച്ചയെന്നയാള് മരം കയറുന്നതിനിടെ അവിചാരിതമായി പിടിവിട്ട് താഴെ വീണതോടെയാണ് സംഭവങ്ങളുടെ തുടക്കം. ഇതു കണ്ടുകൊണ്ടു നില്‍ക്കുകയായിരുന്ന ടോണിയെന്ന വളര്‍ത്തുനായ ഉടന് യജമാനനു നേരെ കുതിച്ചു. അടുത്തെത്തി മണത്തു നോക്കുമ്പോള് യജമാനന് അനക്കമില്ല. വീഴ്ചയില് തലക്കേറ്റ പരുക്കുകൊണ്ട് ജീസസ് ബോധരഹിതനായിരുന്നു. ഇതോടെ ഹതാശനായ ടോണി ഉടമയുടെ നെഞ്ചില് കൈകളെടുത്തു വെച്ച് അദ്ദേഹത്തെ പുണര്‍ന്നു കിടക്കാന് തുടങ്ങി.\nഇതിനിടെ വിവരമറിഞ്ഞ് രക്ഷാപ്രവര്‍ത്തകരെത്തി. തന്റെ യജമാനനെ രക്ഷിക്കാന് ആളുകളെത്തിയെന്ന് ഉറപ്പായ ശേഷമാണ് ടോണി അദ്ദേഹത്തിന്റെ നെഞ്ചില് നിന്ന് കൈയും മുഖവുമെടുത്തത്. ജീസസിനെ പുണര്‍ന്നുകൊണ്ട് കിടക്കുന്ന ടോണിയുടെ ചിത്രങ്ങള് വൈറലായിട്ടുണ്ട്. ആദ്യം രക്ഷാപ്രവര്‍ത്തനെത്തിയ ബാഹിയ ഗ്ലാന്‍സിലെ സിവില് ഡിഫന്‍സ് ഉദ്യോഗസ്ഥരെ ടോണി യജമാനന്റെ അടുത്തേക്ക് അടുപ്പിച്ചില്ല. ഒടുവില് ശത്രുക്കളല്ല വന്നിട്ടുള്ളതെന്ന് ബോധ്യമായപ്പോഴാണ് ജീസസിനെ തൊടാന് ടോണി സമ്മതിച്ചത്.\nതെരുവില് കഴിയുകയായിരുന്ന കുഞ്ഞു ടോണിയെ കുറച്ചുവര്‍ഷങ്ങള്‍ക്ക് മുമ്പ് കൈകളില് കോരിയെടുത്ത് ജീസസ് വീട്ടില് കൊണ്ടുവന്ന് സ്വന്തം മകനെപ്പോലെ വളര്‍ത്തുകയായിരുന്നു. ടോണിക്ക് ഉടമയോട് ഇത്രയേറെ അഗാധ സ്‌നേഹം തോന്നാനുള്ള കാരണം ഒരു പക്ഷേ ഇതാകാം. ബോധം തെളിഞ്ഞപ്പോഴും ജീസസ് ടോണിയെയാണ് ആദ്യം അന്വേഷിച്ചത്. ''എനിക്ക് ബോധം തെളിഞ്ഞു. എന്റെ മകന് എന്റെ നെഞ്ചത്തുണ്ടായിരുന്നു'' ജീസസ് പറഞ്ഞു. ഞാനെന്റെ സ്‌നേഹം മുഴവന് അവനാണ് നല്‍കിക്കൊണ്ടിരുന്നത്. അവനത് തിരികെ നല്‍കി'' വികാരാധീനനായി ജീസസ് പറഞ്ഞു.


കയർ - വിക്കിപീഡിയ\n(Coir എന്ന താളിൽ നിന്നും തിരിച്ചുവിട്ടതു പ്രകാരം)\nതകഴി എഴുതിയ നോവലിനെക്കുറിച്ചറിയാൻ, ദയവായി കയർ (നോവൽ) കാണുക.\nതേങ്ങയുടെ പുറംതോടിലെ നാരായ ചകിരി പാകപ്പെടുത്തിയശേഷം കൈകൊണ്ടോ യന്ത്രസഹായത്താലോ പിരിച്ച് ഉണ്ടാക്കുന്ന ഒരു ബലമുള്ള ചരടാണ് കയർ. ചെറിയ കനമുള്ള കയർ മുതൽ കപ്പലുകൾ കെട്ടി വലിക്കാവുന്നത്ര വലിപ്പമുള്ള വടങ്ങൾ വരെ ഈ നാരുകൾ ഉപയോഗിച്ച് ഉണ്ടാക്കാം. കയർ നിർമ്മാണം കേരളത്തിൽ വളരെ പുരാതനമായ ഒരു തൊഴിലാണ്. ഇന്ത്യയിൽ നിന്നുള്ള കയർ ഉപയോഗിച്ച് അറബികൾ വഞ്ചികളുടെ പലകകൾ കൂട്ടിത്തുന്നുന്നത്, പതിമൂന്നാം നൂറ്റാണ്ടിൽത്തന്നെ മാർക്കോ പോളോ രേഖപ്പെടുത്തിയിട്ടുണ്ട്. കടലിലെ ഉപ്പുവെള്ളവുമായി സമ്പർക്കത്തിൽ വന്നാലും കയറിനു പ്രതിരോധശേഷി കൂടുതലായതിനാലാൽ പഴയകാല കപ്പലുകൾ കയറിനെ പ്രയോജനപ്പെടുത്തിവന്നു. കയറിന്റെ ഉപയോഗത്തേക്കാൾ ചകിരിയുടെ ഉപയോഗത്തിനാണ് കൂടൂതൽ വിപണന സാധ്യതയുള്ളത്.\nപ്രകൃത ഭാഷയിലെ കസഡായിൽ നിന്നോ സംസ്കൃതത്തിലെ കശാ ( നാരുകൾ ചേർത്ത ചരട്) എന്നതിൽ നിന്നോ ആണ് കയർ എന്ന പദമുണ്ടായത്. \nരണ്ടു തരം കയരുകൾ ഉണ്ട്. മൂപ്പെത്തിയ തെങ്ങിൻ തോടിൽ നിന്നും ഉത്പാദിപ്പിക്കുന്ന കട്ടിയുള്ള നാരുകൾ ചേർന്ന തവിട്ടു നിറവുള്ള കയറും താരതമ്യേന മൂപ്പ് കുറഞ്ഞ തേങ്ങയിലെ ഇളം നാരുകളിൽ നിന്നും ഉണ്ടാക്കുന്ന നനുത്ത കയറും ആണവ.\nഇന്ത്യയിൽ പൊള്ളാച്ചി, ആലപ്പുഴ ജില്ലകളിൽ കയർ നിർമ്മാണം കാര്യക്ഷമമായി നടക്കുന്നു. ശ്രീലങ്ക, ബ്രസീൽ, ഫിലിപീൻസ്, ഇന്തോനേഷ്യ തുടങ്ങി തെങ്ങ് വളരുന്ന രാജ്യങ്ങളിൽ കയർ നിർമ്മാണവും ഉണ്ട്.\nഇന്നു ലോകത്തിൽ ലഭ്യമായിട്ടുള്ള ഏറ്റവും കനം കൂടിയതും രോധശേഷികൂടിയതുമായ പ്രകൃതീദത്തമായ നാരുകൾ ചകിരിയാണ്. 35 സെ.മീ. വരെ നീളമുള്ള നാരുകൾ ഉണ്ട്. 10-25 മൈക്രോൺ ഘനമുണ്ടാവും. 45 ദിവസം കൂടുമ്പോൾ മൂപ്പെത്തുന്ന തേങ്ങയുടെ പുറം തോടിൽ ആണ് ചകിരിനാരുകൾ അടങ്ങിയിട്ടുള്ളത്. 1000 തേങ്ങയിൽ നിന്ന് 10 കിലോഗ്രാം കയർ ഉദ്പാദിപ്പിക്കാനാവും.  മൂപ്പെത്തിയ ചകിരി നാരിൽ ലിഗ്നിൻ എന്ന പ്രത്യേക പദാർത്ഥമാണ് അടങ്ങിയിരിക്കുന്നത്. സെല്ലുലോസിന്റെ അളവ് ചണം, കോട്ടൺ എന്നിവയേക്കാൾ കുറഞ്ഞ അളവിലേ ചകിരിയിൽ ഉള്ളൂ.\nചീഞ്ഞ തൊണ്ടുകൾ തല്ലാനായി കൊണ്ടു വരുന്നു\nതേങ്ങയുടെ തൊണ്ട് ചതച്ചോ ചതക്കാതെയോ വെള്ളത്തിലിട്ട് ചീയിക്കുന്നു. കയറുകൊണ്ടു കെട്ടി കൂട്ടമായണ് വെള്ളത്തിലിടുക. തോടുകൾ, ചെറിയ ജലാശങ്ങൾ, കടൽ എന്നിങ്ങനെ പലതരത്തിൽ വെള്ളം ലഭ്യമായ രീതിയിൽ തൊണ്ട് ചീയിക്കുന്നു. 10 മാസമെങ്കിലും വെള്ളത്തിൽ ഇട്ടു ബാക്റ്റീരിയയുടെ പ്രവർത്തനം മൂല നാരിൽ നിന്ന് ചകിരിച്ചോർ വേർപെടുത്തിയെടുക്കാവുന്ന അവസ്ഥ വരുന്നു. ബാക്റ്റീരിയ ഉണ്ടാക്കുന്ന ഹൈഡ്രജൻ സൽഫൈഡ് പോലുള്ള വാതകങ്ങൾ പാരിസ്ഥിതിക പ്രശ്നങ്ങൾ ഉണ്ടാക്കുന്നവയാണ്. കേരളത്തിലെ പല ഉൾനാടൻ ജലാശയങ്ങളും തോടുകളും തൊണ്ടു ചീയിക്കാൻ ഉപയോഗിക്ക്നതു കൊണ്ട് ഉപയോഗശൂന്യമായിട്ടുണ്ട്.\nവെളുത്ത കയറിനു കൂടുതൽ സമയം ചീയാൻ വേണ്ടിവരുംപ്പോൾ തവിട്ടു കയറിനു കുറഞ്ഞ സമയം മതി.\nതൊണ്ട് പാരമ്പര്യരീതിയിൽ ദണ്ഡുകൊണ്ട് തല്ലി ചകിർച്ചോർ കളയുന്നു\n10 മാസങ്ങൾക്കു ശേഷം ചീഞ്ഞ തൊണ്ട് സംഭരിച്ച് തല്ലുന്ന കേന്ദ്രങ്ങളിൽ എത്തിക്കുന്നു. കൈകൊണ്ടോ യന്ത്ര സഹായത്തല്ലോ തൊണ്ടുകൾ തല്ലി ചകിരിച്ചോറിൽ നിന്ന് ചകിരി വേർപെടുത്തിയെടുക്കുന്നു, ഇതിനെ ചകിരി എന്നു വിളിക്കുന്നു. ഈ നാരിനെ പിരിച്ചെടുത്താണ് കയർ നിർമ്മിക്കുന്നത്. ചകിരിച്ചോർ വളമായും കൂണുകൾ വളർത്താനും ഉപയോഗിക്കുന്നു.\nയന്ത്രസഹായത്താൽ ചകിരിയെ വേർതിരിച്ചെടുക്കാവുന്നതാണ്. ഇതിനു പാരമ്പര്യരീതിയിൽ തൊണ്ടു ചീയിക്കേണ്ട ആവശ്യമില്ല എന്ന പ്രത്യേകതയുണ്ട്.\nതൊണ്ടു തല്ലുന്ന യന്ത്രം\nവിവിധ മേഖലകളിൽ ഉപയോഗിക്കുന്ന ബലമുള്ള ഒരു വള്ളി എന്നതിനു പുറമേ, പരവതാനികൾ, ചവിട്ടികൾ എന്നിവ നിർമ്മിക്കുന്നതിനും കയർ ഉപയോഗിക്കുന്നു. പാരമ്പര്യമായി തവിട്ടു നിറമുള്ള കയർ മത്സ്യബന്ധനവുമായി ബന്ധപ്പെട്ട കാര്യങ്ങൾക്കാണ് കൂടുതലും ഉപയോഗിച്ചിരുന്നത്. ഉപ്പു വെള്ളത്തിനെതിരെ പ്രതിരോധശേഷി കൂടുതലുള്ളതുകൊണ്ട്. വെള്ളത്തിൽ തറക്കുന്ന കുറ്റികളിലും മീൻ പിടിക്കുന്ന വലകളിലും ഉപയോഗിച്ചിരുന്നു. പലതരത്തിലുള്ള കെട്ടുകൾക്കും അലങ്കാരങ്ങൾക്കും വെളുത്ത കയർ ഉപയോഗിക്കാറുണ്ട്. വടങ്ങൾ ഉണ്ടാക്കാനും ഉരുക്കളിലെ പലകകൾ തമ്മിൽ ബന്ധിപ്പിക്കാനും കയർ ഉപയോഗിക്കുന്നു. എന്നാൽ മെടയാത്ത കയർ അഥവാ ചകിരിയുടെ ഉപയോഗങ്ങൾ ഇന്ന് വിവിധമേഘകളിൽ വ്യാപിച്ചു വരുന്നു.\nമണ്ണൊലിപ്പ് തടയാനായി ജിയോടെക്സ്റ്റൈൽ ഉണ്ടാക്കാനായി ചകിരി ഉപയോഗിക്കുന്നുണ്ട്. കാർപ്പറ്റുകൾ, ചവിട്ടികൾ എന്നിവ ചകിരികൊണ്ട് ഉണ്ടാക്കുന്നു. പെയിന്റ് ബ്രഷുകൾ, മാറാല നീക്കാനുള്ള ഉപകരണം, തറ വൃത്തിയാക്കനുള്ള ബ്രഷുകൾ എന്നിങ്ങനെ നിരവധി ഉപയോഗങ്ങൾ ചകിരിക്കുണ്ട്. പല രാജ്യങ്ങളിലും അലങ്കാരത്തിനായി ചകിരി തറയിലും ഭിത്തികളിലും ഉപയോഗിക്കുന്നുണ്ട്. ശബ്ദത്തെ നിയന്ത്രിക്കുന്നതിനായി ഹാളുകളിലും തിയേറ്ററുകളിലും ചകിരി ഉപയോഗിക്കുന്നുണ്ട്.\nമറ്റൊരു പ്രധാന ഉപയോഗം കിടക്ക നിർമ്മാണത്തിലാണ്. കൂടാതെ സോഫ, ഇരിപ്പിടങ്ങൾ, നൗകളിലെ സോഫകൾ എന്നിവക്കും ചകിരി ഉപയോഗിച്ചു വരുന്നു\n↑ HILL, JOHN (1963). "1-SOUTH INDIA". THE ROCKLIFF NEW PROJECT - ILLUSTRATED GEOGRAPHY - THE INDIAN SUB-CONTINENT. LONDON: BARRIE & ROCKLIFF. p. 44.\n↑ പി.എം., ജോസഫ് (1995). മലയാളത്തിലെ പരകീയ പദങ്ങൾ. തിരുവനന്തപുരം: കേരള ഭാഷാ ഇൻസ്റ്റിറ്റ്യൂട്ട്.\nഉത്ഭവം • ചരിത്രം • വളരുന്ന പ്രദേശങ്ങൾ • പൂക്കാലം, വിത്ത് • വളപ്രയോഗം • രോഗങ്ങളും കീടബാധയും • ഉപയോഗങ്ങൾ • ഔഷധഗുണങ്ങൾ\nവെളിച്ചെണ്ണ • ചകിരി • കള്ള് • കയർ •\nപശ്ചിമ തീര നെടിയ ഇനം തെങ്ങ് • ചാവക്കാട് കുറിയ ഓറഞ്ച് • ചാവക്കാട് കുറിയ പച്ച • ഗംഗാബോധം • ഡിXടി • ടിXഡി • മലയൻ കുറിയ ഓറഞ്ച് • മലയൻ കുറിയ മഞ്ഞ • മലയൻ കുറിയ പച്ച • കല്പസങ്കര • കൽപശ്രീ • കൽപസമൃദ്ധി • ചെന്തെങ്ങ് • കല്പക • ഗൗളിപാത്രം • പതിനെട്ടാം പട്ട • ഗൗളിപാത്രം • ലക്ഷഗംഗ • ആനന്ദഗംഗ • കേരഗംഗ • കേരസങ്കര • ചന്ദ്രസങ്കര • കേരശ്രീ • കേരശോഭാഗ്യ • ചൊവ്ഘഡ് • ചന്ദ്രലക്ഷ •\n"https://ml.wikipedia.org/w/index.php?title=കയർ&oldid=2516207" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:07,2ഏപ്രിൽ 2017.


ഭാര്യയ്ക്ക് കസവുസാരി ഡിസൈൻ ചെയ്തു കൊടുക്കുന്ന കുടുംബനാഥൻ: ആർക്കുമറിയാത്ത ബെഹ്റ: വനിത അഭിമുഖം | loknath behra retirement | loknath behra family\nWednesday 30 June 2021 11:23 AM IST\nവിശ്വസ്തതയും പ്രഫഷനൽ മികവുമായി കെ. കരുണാകരനും പിണറായി വിജയനും ഒരേപോലെ പ്രിയങ്കരനായിരുന്ന ലോക്നാഥ് ബെഹ്റ ഡിജിപി പദവിയിൽനിന്ന് ഇന്നു പടിയിറങ്ങുന്നു. സിബിഐയിലും എൻഐഎയിലുമുള്ള അനുഭവസമ്പത്തുമായി കേരളത്തിലേക്കെത്തിയ ആ ഐപിഎസുകാരൻ തന്റെ കർമ്മമേഖലയിൽ നിസ്തുലമായ സംഭാനമകൾ നൽകിയാണ് പടിയിറങ്ങുന്നത്. ക്രമസമാധാന രംഗത്ത് ശ്രദ്ധേയ സാന്നിദ്ധ്യമായി നിലകൊണ്ട ഈ ഒഡീഷക്കാരൻ പടിയിറങ്ങുമ്പോൾ വനിത മാഗസിൻ അദ്ദേഹത്തോടൊപ്പം ചിലവിട്ട നിമിഷങ്ങളെ ഓർമ്മകളെന്നോണം തിരികെ വിളിക്കുകയാണ്. 2018 ജൂലൈയില് പ്രസിദ്ധീകരിച്ച ലോക്നാഥ് ബെഹ്റയുടെ അഭിമുഖം ചുവടെ വായിക്കാം....\n‘‘ട്രെയിന് പാലക്കാടെത്തിയപ്പോള് എനിക്കൊരു ചായ കുടിക്കണമെന്നു േതാന്നി. ഹിന്ദിയിലും ആംഗ്യത്തിലുമായി കാര്യം പറഞ്ഞു. പിന്നെ, കാണുന്നത് ഒരു സര്‍ക്കസാണ്. ആകാശത്തിൽ നിന്നു ചില്ലുഗ്ലാസിലേക്ക് പറന്നു വരുന്ന ചായ. അങ്ങനെ രണ്ടു മൂന്നു തവണ ‘പറന്ന’ ചായ വീശിയടിച്ച് ഗ്ലാസിലൊഴിച്ച്, ഗ്ലാസൊന്നു തുടച്ച് കൈയിലേക്കു തന്നു. ഞാൻ ഞെട്ടിപ്പോയി. ചായ തണുത്തിരിക്കുന്നു. ഞങ്ങളുടെ നാട്ടില് പൊള്ളുന്ന ചൂടിലാണു ചായ കുടിക്കുന്നത്.\nപൊലീസ് ട്രെയിനിങ് സെന്ററിലെത്തി. പിറ്റേന്ന് ഊണിനൊപ്പം കുടിക്കാന് ഒരു ഗ്ലാസിൽ ഇളം മഞ്ഞ നിറത്തിലുള്ള വെള്ളം. രസമാണെന്ന് വിചാരിച്ചു. നല്ല ചൂട്. ഊതിയൂതി കുടിച്ചു. ഒരു സ്വാദും വികാരവും ഇല്ലാത്ത െവള്ളം. ഋഷിരാജ് സിങും ജേക്കബ് തോമസും ഒപ്പമിരുന്നു ഭക്ഷണം കഴിക്കുന്നുണ്ട്. ജേക്കബിനോടു ചോദിച്ചപ്പോഴാണ് ആ വെള്ളത്തിന്‍റെ പേരു കിട്ടിയത്, ജീരക വെള്ളം. ഈശ്വരാ കുടിവെള്ളം കൊടുംചൂടിലും ചായ തണുപ്പിച്ചും കുടിക്കുന്ന നാട്ടിലാണല്ലോ ജോലി ചെയ്യേണ്ടത് എന്നോര്‍ത്തു ഞാനൊന്നു െഞട്ടി.’’ അപൂർവമായി മാത്രം എത്താറുള്ള ചിരി വീട്ടിലൊന്നു പൂത്തു, ബെഹ്റയുടെ ചിരി പകർന്ന് കേരള സാരിയിൽ മധുമിതയുമെത്തി. ടെക്നോപാർക്കിൽ ടിസിഎസിൽ ജോലി ചെയ്യുന്നു മധുമിത. ഏകമകൻ പ്ലസ്ടു വിദ്യാർഥിയായ അനിതേജ് നയൻ ഗോപാൽ അകത്ത് കരയൊപ്പിച്ച് കസവുമുണ്ടുടുക്കാനുള്ള ശ്രമത്തിലാണ്...\nപൊലീസും െഎപിഎസും ഒന്നും ഒരു സ്വപ്നമേ ആയിരുന്നില്ല, സാങ്കേതിക വിദഗ്ധനാകുക ആയിരുന്നു മോഹം. ഒഡിഷയിലെ പുരിയില് ആണു വീട്. ജഗന്നാഥ ക്ഷേത്രവും ശങ്കരാചാര്യരുെട ആശ്രമവുമൊക്കെയാണ് പുരിയെ പ്രശസ്തമാക്കുന്നത്. ആ കുഞ്ഞു നഗരത്തിലെ സാധാരണക്കാരനായ കുട്ടിയായിരുന്നു ഞാൻ. ടെലഫോൺസിലായിരുന്നു അച്ഛന്‍റെ ജോലി. നാട്ടിലെ സ്കൂളില് പഠിച്ച്, മതേതരമായ കാഴ്ചപ്പാടിലാണു വളർന്നത്. ഇതു പിന്നീടുള്ള ജീവിതത്തിലും ഏറെ സ്വാധീനിച്ചിട്ടുണ്ട്.\nകൗമാരകാലത്ത്, ഭുവനേശ്വറിൽ നടന്ന ഫിലിം ഫെസ്റ്റിവലില് ‘എലിപ്പത്തായം’ എന്ന സിനിമ കണ്ടു. ആദ്യമായി കാണുന്ന മലയാള സിനിമ. സംവിധായകന്‍റെ പേരും അന്നേ മനസ്സില് പതിഞ്ഞു. പിന്നീടു േകരളത്തിലെത്തി, അടൂര് ഗോപാല കൃഷ്ണനെ പരിചയപ്പെടാന് അവസരം കിട്ടിയപ്പോള് ഞാന് അദ്ദേഹത്തോടു പറഞ്ഞു, ‘കേരളം എന്താണെന്നറിയുന്നതിനേക്കാൾ മുന്നേ അങ്ങയുടെ പേരാണു ഞാൻ കേട്ടിട്ടുള്ളത്.’\nകേരളത്തിലേക്ക് ആദ്യമായി വരുമ്പോൾ മലയാളികളെക്കുറിച്ചു കേട്ട കമന്റുകൾ അത്ര നല്ലതായിരുന്നില്ല. വാച്ചു നോക്കി ജോലി ചെയ്യുന്നവരാണ് അവർ എന്നായിരുന്നു ആദ്യ പരാതി. അഞ്ചു മണിയാകുമ്പോൾ എവിടെയെത്തുന്നോ അവിടെ വണ്ടിയുമിട്ടു െെഡ്രവര് പോകുമത്രേ. അതൊക്കെ വെറുതെ പറഞ്ഞതാണെന്നു മനസ്സിലായി. നാഷനൽ ഇൻവെസ്റ്റിഗേഷൻ ഏജൻസി രൂപീകരിക്കാന് എന്നെ ഏൽപ്പിച്ചപ്പോൾ ആറു മലയാളികളെയാണ് ഞാൻ ഒപ്പം കൂട്ടിയത്. മാസങ്ങളോളം ഉറക്കമില്ലാതെ കഷ്ടപ്പെട്ടാണ് അവർ എൻ‌െഎഎ രൂപീകരിക്കാനുള്ള പ്രവർത്തനങ്ങൾ നടത്തിയത്. ഇപ്പോഴും കേരളത്തിനു പുറത്ത് ഒരു ദൗത്യം ഏറ്റെടുക്കുമ്പോള് ഞാന് മലയാളി ഒാഫിസര്‍മാരെയാണ് ആദ്യം പരിഗണിക്കുക. കേരളത്തിനു പുറത്ത് കഠിനമായി ജോലി ചെയ്യുന്ന മലയാളി പക്ഷേ, േകരളത്തില് അത്രയും ചെയ്യാറില്ല എന്നും തോന്നിയിട്ടുണ്ട്.\nരണ്ടാമത്തെ പൊസിറ്റീവ് ഗുണം വൃത്തിയാണ്. മൂന്നു പ്രാവശ്യം കുളിക്കുന്നവരാണത്രേ മലയാളികൾ. മുൻ രാഷ്ട്രപതിയായിരുന്ന ശങ്കർദയാൽ ശർമയും ഒരിക്കല് എന്നോടു മലയാളികളുടെ വൃത്തിയെക്കുറിച്ചു പറഞ്ഞിട്ടുണ്ട്. പിന്നെ, ഇവിടുത്തെ ഭക്ഷണ രീതി. എത്ര പോഷകസമൃദ്ധമാണ് അത്. ഉദാഹരണത്തിനു കഞ്ഞിയും പയറും. കാര്‍ബോ െെഹഡ്രേറ്റും പ്രോട്ടിനും പാകത്തിന്.. എത്ര ബാലന്‍സ്ഡ് ആണത്. തോരൻ, അവിയൽ, കിച്ചടി, പുട്ട്, കടല. എന്തു നല്ല വിഭവങ്ങള്. ഇതൊക്കെ മറന്നിട്ടാണ് പുതു തലമുറ പൊറോട്ടയും ബീഫും ശീലമാക്കുന്നത്.\nസ്റ്റേറ്റ് പൊലീസ് ചീഫ് എന്നതിനേക്കാൾ സിബിെഎ, എൻ‌െഎഎ കാലമാണ് എനിക്ക് ടെൻഷൻ തന്നത്. ഒരിക്കല് ഏതോ കേസന്വേഷണത്തിനു പോയിട്ട് ഒരു വിവരവുമില്ല. പല ഫോണുകളില് ബന്ധപ്പെട്ടെങ്കിലും ആളെ കിട്ടുന്നില്ല. സുഹൃത്തുക്കള്‍ക്കും അറിയില്ല. എനിക്കാകെ പരിഭ്രമമായി. ഒടുവില് ഞാന് അദ്ദേഹത്തിന്‍റെ ചീഫിനെ വിളിച്ചു. ‘േപടിക്കേണ്ട, രണ്ടു ദിവസത്തിനകം മടങ്ങി വരു’മെന്നു പറഞ്ഞ് എന്നെ സമാധാനിപ്പിച്ചു.\nപലര്‍ക്കും അറിയാത്ത, ചില േഹാബികളും അദ്ദേഹത്തിനുണ്ട്. അതൊക്കെ ടെൻഷൻ റിലീസിങ് മാര്‍ഗങ്ങളാണ്. ഒായില് െപയിന്‍റിങ് ചെയ്യും. ഇംഗ്ലിഷില് കവിതകളെഴുതും. ഡിെെസനുകള് ചെയ്യും. ഇതാ, ഈ കേരള സാരി തന്നെ അദ്ദേഹത്തിന്‍റെ ഡിെെസനാണ്.’’ ബോര്‍ഡറില് മ്യൂറല് െപയിന്‍റിങ്ങിെന്‍റ ചാരുതയുള്ള കസവുസാരിയില് തൊട്ട് മധുമിത പറയുന്നു.\nഒരു വർഷമായി ഒരു വലിയ കവിതയുടെ പണിപ്പുരയിലാണ്. ആയിരം വരികളോളം എഴുതി. ശ്രീകൃഷ്ണനെ കുറിച്ചാണ്. ദൈവമെന്നതിലുപരി ഒരുപാട് മൂല്യങ്ങളുള്ള വ്യക്തി എന്ന നിലയിലാണ് ഞാന് കൃഷ്ണനെ അവതരിപ്പിക്കുന്നത്. ഇന്ന ത്തെ കാലഘട്ടത്തിലേക്ക് കൃഷ്ണനെ പറിച്ചു നടുന്നു. അശ്വിൻ സങ്‌കിയുടെ ‘ദ് കൃഷ്ണാ കീ’ എന്ന നോവൽ വായിച്ചപ്പോഴാണ് ഇങ്ങനെയൊരു ആശയം മനസ്സിൽ തോന്നിയത്. ‘നിങ്ങള്‍ക്ക് സ്വഭാവികമായി ചെയ്യാൻ തോന്നുന്നതെന്തോ, അത് ചെയ്യുക’ എന്നതാണ് എന്റെ രീതി. എനിക്ക് ചെയ്യാൻ തോന്നുന്നത് കവിതയെഴുത്താണ്. എഴുത്തിന്റെ ലോകത്തിലേക്ക് എന്നെ നയിച്ചത് എന്റെ ഗുരുവും പ്രശസ്ത കവിയുമായ ജയന്ത മഹാപത്രയാണ്.\nവെല്ലുവിളികളെ വലുതായി കാണുമ്പോഴല്ലേ പ്രശ്നമുള്ളൂ. അൽപം ചിന്തിച്ചാൽ എത്ര വലിയ പ്രശ്നങ്ങൾക്കും നിസാരമായി പരിഹാരം കണ്ടെത്താനാകും. ഒരു ഉദാഹരണം പറയാം. 1992– ൽ ബാബറി മസ്ജിദ് പ്രശ്നമുണ്ടായപ്പോൾ കേരളത്തിൽ വ ർഗീയ കലാപമുണ്ടാകുമെന്ന് ഇന്റലിജൻസ് റിപ്പോർട്ട് കിട്ടി. അതിനെ അതിജീവിക്കാന് പ്രയോഗിച്ചത് വളരെ ചെറിയ ഒരു തന്ത്രമാണ്. കേബിൾ ഓപ്പറേറ്റർമാരെയെല്ലാം വിളിച്ച് ചാനലുകളിൽ മമ്മൂട്ടിയുടെയും മോഹൻലാലിന്റെയും ഹിറ്റ് സിനിമകൾ ടെലികാസ്റ്റ് ചെയ്യാൻ പറഞ്ഞു. മമ്മൂട്ടിയും ലാലും കത്തി നില്‍ക്കുന്ന സമയമാണ്. ആളുകളെ ഒരു പരിധി വരെ വീട്ടിനുള്ളിൽ പിടിച്ചിരുത്താൻ അത് ധാരാളമായിരുന്നു.\nവീട്ടില് ഒരുപാടു ഗണപതി രൂപങ്ങള് ഉണ്ടല്ലോ. ഗണപതിയാണോ ഇഷ്ട െെദവം?\nഗണപതി രൂപങ്ങള് ഒരു കൗതുകത്തിനു ശേഖരിച്ചു തുടങ്ങിയ താണ്. ഇപ്പോള് ഒരുപാടായി. സുഹൃത്തുക്കള് സമ്മാനമായി തരാറുമുണ്ട്. െെദവവിശ്വാസം ഉണ്ട്. അന്ധവിശ്വാസിയല്ല.ക്ഷേത്രങ്ങളിൽ മാത്രമല്ല, ബീമാപള്ളിയിലും മലയാറ്റൂർ പ ള്ളിയിലും ഒക്കെ പോയിട്ടുണ്ട്. എല്ലാ വർഷവും മാലയിട്ട്, വ്ര തമെടുത്ത് സാധാരണ ഭക്തനെ േപാലെ ശബരിമലയിൽ തൊഴാന് പോകും.\nരണ്ടു കാരണങ്ങൾ കൊണ്ട് കേരളത്തിലെ ക്ഷേത്രങ്ങൾ എനിക്കിഷ്ടമാണ്. ഒന്ന് ക്ഷേത്രത്തിലെ വൃത്തി. പിന്നെ, കേര ളത്തിനു പുറത്തെ പല ക്ഷേത്രങ്ങളിലേതു പോലെ പണം കൊടുത്തുള്ള ദർശന രീതി ഇല്ലാത്തത്. ഭഗവാന്റെ മുന്നിൽ എല്ലാവരും സമന്മാരാണ്. അതു മനസ്സിലാക്കിയവരാണ് മലയാളികൾ. തമിഴ്നാട്ടിലെ ക്ഷേത്രങ്ങളില് മുന്നില് നിന്നു തൊഴണമെങ്കില് പണം െകാടുക്കണം. വടക്കേയിന്ത്യയിലാണെങ്കില് പണം കിട്ടിയില്ലെങ്കില് പൂജാരിമാര് നമ്മളെ ശപിക്കുക കൂടി ചെയ്യും.\nഇവിടെ മിക്കവരും സദാചാര പൊലീസാണ്. സമൂഹത്തിൽ ഈ പ്രവണത കൂടി വരുന്നുണ്ട്. ഇതനുവദിക്കാൻ പാടില്ല. നമ്മുടെ ജീവിതശൈലിയിലും മൂല്യങ്ങളിലും എല്ലാം മാറ്റം വ ന്നു. പതിനെട്ടു വയസ്സുള്ള പെൺകുട്ടി ‘എനിക്ക് എന്റേതായ സ്പേസ് വേണം. അതുകൊണ്ട് ഒറ്റയ്ക്ക് താമസിക്കാനാണ് ഇഷ്ടം’ എന്നു പറഞ്ഞു തുടങ്ങിയിരിക്കുന്ന നാടാണിത്. അതു കണ്ടില്ലന്നു നടിക്കരുത്. അതിനോടു യുദ്ധം ചെയ്തിട്ടും കാര്യമില്ല. പകരം ഇത്തരം അവസരങ്ങളില് െപണ്‍കുട്ടികള് അപകടത്തിലും കബളിപ്പിക്കലിലും പെടാതിരിക്കാനുള്ള സംരക്ഷണമൊരുക്കുകയാണ് വേണ്ടത്.\nചില കാര്യങ്ങളിൽ അല്‍പം വിപ്ലവകരമായ തീരുമാനങ്ങള് എടുക്കണം എന്നാണ് എന്‍റെ അഭിപ്രായം. കേരളത്തിലുള്ളവ ര്‍ക്ക് വിനോദത്തിനുള്ള പൊതുഇടങ്ങള് കുറവാണ്. ഇതു പരിഹരിക്കാന് കോസ്മോപോളിറ്റൻ സംസ്കാരത്തിന്റെ ഭാഗ മായ െെനറ്റ്ക്ലബ്ബുകളും മറ്റും കേരളത്തിലും വരേണ്ടതാണ്. ലോകത്തിന്റെ പല ഭാഗങ്ങളിൽ നിന്നുള്ളവര് കേരളത്തിൽ വരുന്നു. അവർക്ക് വിേനാദത്തിനും സന്തോഷത്തിനുമുള്ള അ വസരങ്ങള് ഇല്ല എന്നറിയുമ്പോള് പിന്നീട് വരാൻ താൽപര്യപ്പെടില്ല. അതു ബാധിക്കുന്നത് നമ്മുടെ വികസനത്തെയാണ്.\nെെനറ്റ്ക്ലബ്ബുകളിൽ പോകുന്നതും ഡാൻസ് ചെയ്യുന്നതും അല്‍പമൊന്നു മദ്യപിക്കുന്നതും ഒന്നും തെറ്റല്ല. പക്ഷേ, ഇതി ന്‍റെ മറവിലുള്ള നിയമവിരുദ്ധപ്രവര്‍ത്തനങ്ങള് തടയണം. ല ഹരി മരുന്നിന്റെ ഉപയോഗം, വിൽപന, മദ്യപിച്ചുള്ള െെഡ്രവി ങ് തുടങ്ങിയവ. ഇക്കാര്യത്തില് നിയമങ്ങൾ ശക്തമാകണം. കൃത്യമായ നിയന്ത്രണങ്ങളോടെ നൈറ്റ്ക്ലബുകൾ വരുന്നതു കൊണ്ടു തെറ്റില്ലന്നാണ് എന്‍റെ വ്യക്തിപരമായ അഭിപ്രായം. ചിലര്‍ക്ക് ഈ കാഴ്ചപ്പാടിേനാടു വിയോജിപ്പ് േതാന്നാം. അവ രുെട അഭിപ്രായങ്ങള് കൂടി േകട്ട് ചര്‍ച്ച െചയ്ത് ഒരു തീരുമാനത്തിലെത്താവുന്നതേയുള്ളൂ.\nചിത്രങ്ങൾ– ശ്യാം ബാബു\nപിങ്ക് പട്രോളിങ് ഉൾപ്പടെ സ്ത്രീ സുരക്ഷയുടെ കാര്യത്തില് പൊലീസ് ഒട്ടേറെ കാര്യങ്ങള് ചെയ്യുന്നുണ്ട്. ഇനിയും ഏറെ കാര്യങ്ങൾ ചെയ്യാനുണ്ട്. സുരക്ഷയുമായി ബന്ധപ്പെട്ട് പുതിയ മൊബൈൽ ആപ്ലിക്കേഷൻ ഉടന് പുറത്തിറങ്ങും. സൈബർ ലോകത്ത് സുരക്ഷ ശക്തമാക്കാൻ സൈബർഡോമുകളുടെ എണ്ണം കൂട്ടുന്ന കാര്യം പരിഗണനയിലുണ്ട്.\nേട്രാളന്മാര് താങ്കളേയും വെറുതേ വിടാറില്ല...? ഇതൊക്കെ ആസ്വദിക്കാറുണ്ടോ?\nജോലിത്തിരക്കിനിടയിൽ പലപ്പോഴും ട്രോളുകള് കാണാനൊ ന്നും സമയം കിട്ടാറില്ല. എന്നെക്കുറിച്ചുള്ളവ സൈബർ വിഭാ ഗം കാണിക്കാറുണ്ട്. അതിലെ ഹ്യൂമര് ആസ്വദിക്കാറുമുണ്ട്. സോഷ്യൽമീഡിയയിലെ ആക്ടിവിറ്റികള് നിരീക്ഷിക്കാൻ പ്രത്യേക സൈബർ ടീമുണ്ട്. ആ ടീമിൽ പൊലീസ് സേനയിലുള്ള ആരുമില്ല. ഐ.ടി കമ്പനികളിലും മറ്റും ജോലി ചെയ്യുന്ന മുപ്പ തിൽ താഴെ പ്രായമുള്ള കുറച്ചു പേര്. അവർ കാര്യങ്ങള് ശ്ര ദ്ധിച്ച് ഞങ്ങള്‍ക്കു റിപ്പോര്‍ട്ടു ചെയ്യും.\nപ്രമുഖ നടനോടുള്ള ആ നാലാം ചോദ്യം എന്തായിരുന്നു?\nചിരി കൊണ്ട് ചോദ്യമുനയൊടിച്ച് െബഹ്റ എഴുന്നേറ്റു. ‘ഇൻറർവ്‍യൂ ഇസ് ഒാവർ....’ പത്തു മിനിറ്റിനുള്ളിൽ ഒൗദ്യോഗിക വേഷത്തിൽ പുറത്തേക്ക്. മൂന്നു നക്ഷത്രങ്ങളും െകാടിയും ബീക്കണ് െെലറ്റുമുള്ള വാഹനം െറഡിയാണ്. സല്യൂട്ട് ചെയ്തു നില്‍ക്കുന്ന പൊലീസുകാരെ പിന്നിട്ട് ഇന്നോവ കുതിക്കുന്നു, ബെഹ്റയുെട മനസ്സു പോലെ....


ഭരണാധികാരികളോടുള്ള ശറഈയായ അനുസരണവും അതിന്റെ ലക്ഷ്യങ്ങളും - Campus Alive\n(2016 മെയ് 24-26 ദിവസങ്ങളിൽ, Center for Islamic Legislation Studies: From legitimate politics to political legitimacy, എന്ന തലക്കെട്ടിൽ ദോഹയിൽ വെച്ച് സംഘടിപ്പിക്കപ്പെട്ട സെമിനാറിൽ അവതരിപ്പിക്കപ്പെട്ട പ്രബന്ധം, മൂന്നാം ഭാഗം. രണ്ടാം ഭാഗം, ഒന്നാം ഭാഗം വായിക്കാൻ ക്ലിക്ക് ചെയ്യുക)\nഇസ്‌ലാമിലെ കർമശാസ്ത്ര പണ്ഡിതന്മാർ ത്വലാഖിനെ ഇസ്‌ലാമിക ശരീഅത്തിനോട് അനുയോജ്യമായത്, വിരുദ്ധമായത് എന്നിങ്ങനെ വിഭജിക്കുന്നുണ്ട്. മനുഷ്യന്റെ എല്ലാ വ്യവഹാരങ്ങളിലും ഇത്തരത്തിലുള്ള വിഭജനം ദൃശ്യമാവുന്നുണ്ട്. അല്ലാഹു നിശ്ചയിച്ചു തന്ന പരിധിയിൽ ഉൾകൊള്ളുന്ന ഏത് ഇടപാടിനെയും ഇസ്‌ലാമിക ശരീഅത്തിനോട് യോജിച്ചു നിൽക്കുന്ന ഗണത്തിൽപ്പെട്ടവയാണ്. എന്നാൽ ആ പരിധി ലംഘിക്കുന്ന ഏതൊരു കാര്യവും ഇസ്‌ലാമിക ശരീഅത്തിന് വിരുദ്ധവുമാണ്. ഇങ്ങനെ നാം വീക്ഷിക്കുമ്പോൾ ഭരണാധികാരികളെ അനുസരിക്കുന്നതിലും ഇസ്‌ലാമിക ശരീഅത്തിന് അനുയോജ്യമായത് വിരുദ്ധമായത് എന്ന തരംതിരിവ് സാധ്യമാണ്.\nഇസ്‌ലാമിക ശരീഅത്തിന്റെ അടിസ്ഥാനത്തിൽ ഭരണാധികാരികളെ അനുസരിക്കേണ്ടതെങ്ങനെയാണന്ന് അതിന്റെ ലക്ഷ്യങ്ങളും അതിലടങ്ങിയിട്ടുള്ള നന്മകളും മുൻനിർത്തി വിശദീകരിക്കുവാനുള്ള ശ്രമമാണ് ഇവിടെ നടത്തുന്നത്.\nഭരണാധികാരികളെ അനുസരിക്കുന്നത് എന്തുകൊണ്ടാണ് എന്ന ചോദ്യം തികച്ചും അനാവശ്യമായ ചോദ്യമായാണ് മനസ്സിലാക്കേണ്ടത്. ഇസ്‌ലാമിന്റെ ആരംഭ-വ്യാപന ഘട്ടങ്ങളിൽ പരിപൂർണ സ്വാതന്ത്ര്യത്തോടെ ജീവിക്കുകയും അവരുടേതായ വ്യവഹാരങ്ങളിൽ ഏർപ്പെടുകയും ചെയ്തിരുന്ന അറബികൾക്ക് മുമ്പിൽ അവരുടെ സ്വൈര്യവിഹാരത്തിന് വിഘ്നം വരുത്തുന്ന യാതൊരു പ്രതിബന്ധമോ അവരെ നയിക്കുന്നതിനായി ഒരു നേതാവോ അവർക്ക് മുമ്പിലുണ്ടായിരുന്നില്ല. ഈ അവസ്ഥ നിലനിന്നിരുന്ന ഹിജാസിലേക്കാണ് നബി (സ്വ) ആദ്യമായി നിയോഗിക്കപ്പെട്ടത്. “ഇവ്വിധം നിനക്കു നാം അറബിഭാഷയിലുള്ള ഖുര്‍ആന് ബോധനം നല്‍കിയിരിക്കുന്നു. നീ മാതൃനഗരത്തിലുള്ളവര്‍ക്കും അതിനു ചുറ്റുമുള്ളവര്‍ക്കും മുന്നറിയിപ്പു നല്‍കാനാണിത്. സംഭവിക്കുമെന്ന കാര്യത്തില് സംശയസാധ്യതപോലുമില്ലാത്ത ആ മഹാസംഗമത്തെ സംബന്ധിച്ച് മുന്നറിയിപ്പു നല്‍കാനും. അന്നൊരു സംഘം സ്വര്‍ഗത്തിലായിരിക്കും. മറ്റൊരു സംഘം കത്തിയാളുന്ന നരകത്തീയിലും” (അശ്ശൂറാ: 7).\nഅറബികളെ സംബന്ധിച്ച്, പരസ്പരം അനുസരിക്കുക എന്നത് അവരിൽ വെറുപ്പുളവാക്കുന്ന സംഗതിയായിരുന്നു. എന്നാൽ നബിയെ (സ്വ) അനുസരിക്കുകയും അദ്ധേഹത്തിന്റെ നേതൃത്വത്തെ അംഗീകരിക്കുകയും ചെയ്ത് തുടങ്ങിയപ്പോൾ അദ്ധേഹത്തേക്കാൾ മികച്ച മറ്റൊരാളെയും അതിന് യോഗ്യനായി അവർ കണ്ടിരുന്നില്ല. നബി (സ്വ) തന്നെ അവർക്കിടയിൽ നിന്ന് അമീറുമാരെ നിയമിക്കുകയും അവരെ അനുസരിക്കാൻ ജനങ്ങളോട് കൽപ്പിക്കുകയും ചെയ്തിരുന്നു. എന്നാൽ ആ അനുസരണം ചില ഉപാധികളോടെയാണ് നിർവഹിക്കപ്പെട്ടിരുന്നത്.\n“ആര് നേതാവിനെ അനുസരിക്കുന്നുവോ അവർ എന്നെ അനുസരിച്ചു. ആര് നേതാവിനെ ധിക്കരിക്കുന്നുവോ അവർ എന്നെ ധിക്കരിച്ചു” എന്ന ഹദീസിനെ വിശദീകരിച്ചുകൊണ്ട് സൈനുദ്ദീൻ അൽഇറാഖി അധികാരികളെ അനുസരിക്കണം എന്ന് കൽപ്പിച്ചതിന്റെ കാരണത്തെ മുസ്‌ലിം സമൂഹത്തിനുള്ളിൽ ഭിന്നത രൂപപ്പെടാതെ അവരെ ഒറ്റക്കെട്ടായി നിലനിർത്തുവാനാണെന്ന് വ്യക്തമാക്കുന്നുണ്ട്. ഭിന്നത മുസ്‌ലിം സമൂഹത്തെ ക്ലേശകരമായ പരിണതിയിലേക്ക് കൊണ്ടെത്തിക്കും. സൈനുദ്ധീൻ അൽഇറാഖിയുടെ ഈ പ്രസ്താവനയിൽ നിന്ന്, ആര് നേതാവിനെ അനുസരിക്കുന്നുവോ അവർ അല്ലാഹുവിനെ അനുസരിക്കുന്നു എന്ന നിഗമനത്തിലെത്താൻ സാധിക്കും. കാരണം, അല്ലാഹു ഖുർആനിൽ പറഞ്ഞതുപോലെ (വിശ്വസിച്ചവരെ, നിങ്ങൾ അല്ലാഹുവിനെ അനുസരിക്കുക. ദൈവദൂതനെയും നിങ്ങളിൽ നിന്നുള്ള അധികാരികളെയും അനുസരിക്കുക) അവർ റസൂൽ (സ്വ) മൊഴിഞ്ഞ കാര്യങ്ങൾ പ്രയോഗത്തിൽ കൊണ്ടുവരുക വഴി അദ്ധേഹത്തെയും അനുസരിക്കുന്നുണ്ട്.\n“അലി (റ) വിൽ നിന്ന് നിവേദനം: നബി (സ്വ) ഒരു സൈനിക സംഘത്തെ അയച്ചു. അൻസ്വാറുകളിൽപ്പെട്ട ഒരാളെ അവരുടെ നേതാവാക്കുകയും ചെയ്തു. എന്നിട്ട് അവരോട് (നേതാവ് പറയുന്നത്) കേൾക്കാനും അനുസരിക്കാനും കൽപിച്ചു. പിന്നീട് അവർ ആ നേതാവിനെ ഏതോ ഒരു കാര്യത്തിൽ ദേഷ്യം പിടിപ്പിച്ചു. അപ്പോൾ അദ്ദേഹം അവരോട് പറഞ്ഞു. “നിങ്ങൾ എനിക്ക് വിറക് ശേഖരിച്ച് കൊണ്ടുവരിക”. അങ്ങനെ അവർ വിറക് കൊണ്ടുവന്നു. പിന്നീട് അദ്ദേഹം പറഞ്ഞു. “നിങ്ങൾ തീ കത്തിക്കുക” അവർ അപ്രകാരം തീ കത്തിച്ചു. പിന്നെ അദ്ധേഹം പറഞ്ഞു: “ഞാൻ പറയുന്നത് കേൾക്കാനും അനുസരിക്കാനും റസൂൽ (സ്വ) നിങ്ങളോട് പറഞ്ഞിട്ടില്ലേ”. അവർ പറഞ്ഞു: “അതെ”. അപ്പോൾ അദ്ദേഹം പറഞ്ഞു: “എങ്കിൽ നിങ്ങൾ ഇതിൽ (അഗ്നിയിൽ) പ്രവേശിക്കുക”. അപ്പോൾ അവർ പരസ്പരം നോക്കി. അവർ പറഞ്ഞു: “ഞങ്ങൾ തീയിൽ നിന്ന് റസൂലിലേക്ക് ഓടി രക്ഷപ്പെട്ടതാണ്”. അവർ തീയിലേക്ക് ചാടാതെ നിന്നു. അദ്ധേഹത്തിന്റെ കോപം ശമിച്ചു. തീ അണഞ്ഞു. അവർ തിരിച്ച് വന്നതിന് ശേഷം നബിയോട് (സ്വ) ഈ വിവരം പറഞ്ഞു. അപ്പോൾ നബി (സ്വ) പറഞ്ഞു: “നിങ്ങൾ അതിൽ കയറിയിരുന്നുവെങ്കിൽ അതിൽ നിന്ന് പുറത്ത് കടക്കുമായിരുന്നില്ല. നിശ്ചയം അനുസരണം നല്ല കാര്യങ്ങളിൽ മാത്രമാണ്”. ഇവിടെ നബി (സ്വ) ആ സംഘത്തിന്റെ നേതാവായി നിശ്ചയിച്ചു നൽകുന്നത് അബ്ദുല്ലാഹിബ്നു ഹുദാഫയെ ആണ്. ഈ സംഭവത്തിന്റെ പശ്ചാത്തലത്തിലാണ് (വിശ്വസിച്ചവരേ, നിങ്ങൾ അല്ലാഹുവിനെ അനുസരിക്കുക. ദൈവദൂതനെയും നിങ്ങളിൽ നിന്നുള്ള അധികാരികളെയും അനുസരിക്കുക) എന്ന ഖുർആൻ വചനം അവതരിക്കുന്നതെന്ന് ഇബ്നു അബ്ബാസ് അഭിപ്രായപ്പെടുന്നുണ്ട്.\nഅതായത്, പരസ്പരം അനുസരിക്കുന്നത് ശീലിക്കുകയോ ഇഷ്ടപ്പെടുകയോ ചെയ്യാത്ത ഒരു സമൂഹത്തെ പരിശീലിപ്പിക്കുകയായിരുന്നു പുതിയ മതം. ശരീഅത്തിനാൽ നിയന്ത്രിക്കപ്പെടുന്ന പുതിയ സാഹചര്യങ്ങൾ അവരെ ശീലിപ്പിക്കുകയും അഭ്യസിപ്പിക്കുകയും ചെയ്യൽ അനിവാര്യമായിരുന്നു. ഇസ്‌ലാമിക ശരീഅത്തിന്റെ പല വശങ്ങളും ഭരണാധികളാൽ പ്രയോഗിക്കപ്പെടേണ്ടവയാണ്.\nഅവർ അല്ലാഹുവിന് മുമ്പിൽ സ്വയം സമർപ്പിതരാവുകയും അല്ലാഹുവിന്റെ ദീനിനെ ജനങ്ങളിലേക്ക് എത്തിച്ചു നൽകിയവൻ (മുബല്ലിഗ്) എന്ന നിലക്ക് നബിയെ (സ്വ) അവർ അനുസരിക്കുകയും ചെയ്തിരുന്നു. എന്നിരിന്നാലും അറബികളിൽ അധികപേരും, അവരിലേക്ക് അയക്കപ്പെട്ട പ്രവാചകനെ, അവരെപ്പോലെ ഒരു മനുഷ്യനാണെന്നതുകൊണ്ട് അനുസരിക്കാൻ വിസമ്മതിച്ചിട്ടുണ്ട്. സ്വാലിഹ് നബി (അ) യുടെ സമൂദ് എന്ന സമുദായം (ഹിജാസ് നിവസികൾ) ഇതിനൊരുദാഹരണമാണ്. അവരെക്കുറിച്ച് പരിശുദ്ധ ഖുർആൻ ഇങ്ങനെ വിശദീകരിക്കുന്നുണ്ട്. “അദ്ദേഹത്തിന്റെ ജനതയിലെ സത്യനിഷേധികളും പരലോകത്തെ കണ്ടുമുട്ടുന്നതിനെ തള്ളിപ്പറഞ്ഞവരും ഐഹികജീവിതത്തില് നാം സുഖാഡംബരങ്ങള് ഒരുക്കിക്കൊടുത്തവരുമായ പ്രമാണിമാര് പറഞ്ഞു: ‘ഇവന് നിങ്ങളെപ്പോലുള്ള ഒരു മനുഷ്യന് മാത്രമാണ്. ഇവനും നിങ്ങള് തിന്നുന്നതു തിന്നുന്നു. നിങ്ങള് കുടിക്കുന്നതു കുടിക്കുന്നു. നിങ്ങളെപ്പോലുള്ള ഒരു മനുഷ്യനെത്തന്നെ നിങ്ങള് അനുസരിക്കുകയാണെങ്കില്, സംശയമില്ല; നിങ്ങള് തീര്‍ത്തും നഷ്ടപ്പെട്ടവര് തന്നെ” (അൽമുഅ്‌മിനൂൻ: 33, 34).\nമുഹമ്മദ് നബി (സ്വ) യുടെ കാലത്ത് അറബികൾ ഇസ്‌ലാം സ്വീകരിക്കുകയും അല്ലാഹുവിന് വിധേയപ്പെടുകയും റസൂൽ (സ്വ) യെ അനുസരിക്കുകയും ചെയ്തിരുന്നു. അങ്ങനെ അവരുടെ ജീവിതത്തിൽ മുമ്പ് ഇല്ലാതിരുന്ന പല ചുമതലകളെയും വഹിക്കുവാനും പുതിയ നിയന്ത്രണങ്ങളനുസിരിക്കാനും അവർ ബാധ്യസ്ഥരായി. ഇങ്ങനെയുള്ള പുതിയ ചുമതലകളെയും നിയന്ത്രണങ്ങളെയും ജാഹിലീയ്യത്തിലും ഇസ്‌ലാമിലും ജീവിച്ച കവി (അശ്ശാഇർ അൽ മുഖ്ളറം) അബൂ ഖറാഷ് ഹുദില്ലീ തന്റെ കവിതയിൽ ഇങ്ങനെ വിശദീകരിക്കുന്നുണ്ട്:\n“ഉമ്മു മാലിക്, നാടിനെക്കുറിച്ച് താങ്കൾ മനസ്സിലാക്കിയതു പോലെയല്ല കാര്യം;\nമറിച്ച്, പിരടികളെ ചങ്ങലകൾ (ദീനിന്റെ വിലക്കുകൾ) ചുറ്റിയിരിക്കുന്നു.\nയുവാവ് മധ്യ വയസ്കനായി മാറിയിരിക്കുന്നു.\nഅവൻ സത്യമല്ലാതൊന്നും പറയുകയില്ല.\nഅതുപോലെ അബൂ ഹയ്യ അന്നമീരിയെ റമീം എന്ന സ്ത്രീ തന്റെ മനോഹാരിതകൊണ്ട് വശീകരിക്കാൻ ശ്രമിച്ചു. പക്ഷേ ആ സമയം ഇസ്‌ലാം അദ്ധേഹത്തിന് നിശ്ചയിച്ചു നൽകിയ പരിധികൾ അദ്ധേഹത്തെ ആ നീചവൃത്തി അനുവർത്തിക്കുന്നതിൽ നിന്ന് തടഞ്ഞു. അതിനെക്കുറിച്ച അദ്ധേഹത്തിന്റെ വരികൾ ഇങ്ങനെ കാണാം:\n“ഞങ്ങൾ ഹിജാസിലായിരിക്കെ റമീം എന്നിലേക്ക് അവളുടെ കണ്ണുകൾ പായ്ച്ചു,\nപക്ഷേ എനിക്കും അവൾക്കും ഇടയിൽ അല്ലാഹുവിന്റെ മറ(ദീൻ)യുണ്ടായിരുന്നു.\nഞങ്ങൾക്ക് പരസ്പരം കണ്ണെറിയാൻ സാധിക്കുമായിരുന്ന എത്രയോ ദിവസങ്ങൾ കഴിഞ്ഞു പോയിട്ടുണ്ട്.\nപക്ഷെ ഇപ്പോൾ അങ്ങനെ ചെയ്യൽ എനിക്ക് പരിചിതമല്ലാതായി മാറിയിരിക്കുന്നു”.\nഇവിടെ അല്ലാഹുവിന്റെ മറ എന്നതുകൊണ്ടുള്ള ഉദ്ദേശം ഇസ്‌ലാമാണെന്ന് ആ കവിതയുടെ വിശദീകരണത്തിൽ സൂചിപ്പിക്കുന്നുണ്ട്. അദ്ധേഹം പറയുന്നു: “ഞങ്ങൾ ഹിജാസിൽ താമസിക്കുന്ന സമയത്ത് ഞാൻ അവളെ നോക്കിയപ്പോൾ അവളെന്നെ വശീകരിക്കാൻ ശ്രമിച്ചു. അപ്പോൾ ഇസ്‌ലാം അവളുടെ വശ്യപ്രയോഗത്തിൽ നിന്നും എനിക്ക് സംരക്ഷണമേകി”.\nഇസ്‌ലാം എത്തിച്ചു നൽകിയ പുതിയ നിയമങ്ങളും മൂല്യങ്ങളും അറബികളെ ക്രമേണ പരിഷ്കരിച്ചുകൊണ്ടിരുന്നു. (ഈ പരിഷ്കരണം ആദ്യം ദൃശ്യമായത് ഹിജാസിലാണ്) അതിനാൽ അല്ലാഹുവിനെയും റസൂൽ (സ്വ)നെയും ഒഴിച്ചു നിർത്തി മറ്റൊരാളെ അനുസരിക്കുക എന്നത് അവരെ സംബന്ധിച്ച് വളരെ ഭാരമേറിയ സംഗതിയാണ്. യഥാർത്ഥത്തിൽ, ഇസ്‌ലാം പുതിയ നാഗരികത കൊണ്ടുവരുകയും പുതിയ ശരീഅത്തിനെ ജനങ്ങൾക്കു മുമ്പിൽ അവതരിപ്പിക്കുകയും വ്യവസ്ഥാപിതമായ സമൂഹത്തെ രൂപപ്പെടുത്തുകയും ശക്തിയുള്ള ഒരു രാഷ്ട്രം സ്ഥാപിക്കുകയും ചെയ്തു. അതിനാൽ ഇസ്‌ലാം ഉമ്മത്തിന്റെയും സമൂഹത്തിന്റെയും രാഷ്ട്രത്തിന്റെയും ദീനാണ്. അല്ലാതെ ഈ മതം ഒറ്റപ്പെട്ട ചില വ്യക്തികളിലേക്ക് മാത്രം ചുരുങ്ങുന്ന ഒന്നല്ല. അതുകൊണ്ട് തന്നെ, അനുസരിക്കപ്പെടുന്ന നേതാക്കന്മാരും സ്ഥാപനങ്ങളും ഉണ്ടാവുക എന്നത് അതിന്റെ അനിവാര്യ താത്പര്യങ്ങളിൽപ്പെട്ടവയാണ്.\nയഥാർത്ഥത്തിൽ സ്വാതന്ത്ര്യം അനുഗ്രഹവും ഒരു മനുഷ്യന്റെ അടിസ്ഥാന പ്രകൃതവുമാണ് (ഫിത്റത്തുൻ മുത്തഅസ്സ്വിലത്തുൻ). എന്നാൽ കേവലം സ്വാതന്ത്ര്യത്തെ മാത്രം മുൻനിർത്തി മനുഷ്യന് ജീവിതം മുന്നോട്ട് നയിക്കാൻ സാധിക്കില്ല. നിയന്ത്രങ്ങൾക്കതീതമായ സ്വാതന്ത്ര്യം, ജനങ്ങൾക്കിടയിലെ പാരസ്പര്യത്തെയും സഹകരണ മനോഭാവത്തെയും ശിഥിലമാക്കുകയും ഒടുവിൽ സ്വാതന്ത്ര്യം തന്നെ ഇല്ലാതാവുന്ന സ്ഥിതിയിലേക്ക് മനുഷ്യസമൂഹം നിലംപതിക്കുകയും ചെയ്യും. അതിനാൽ, ചില അനിവാര്യനിയന്ത്രണങ്ങളിൽ നിന്നുകൊണ്ട് മാത്രം സ്വാതന്ത്ര്യം അനുഭവിക്കുക എന്നതാണ് മനുഷ്യനെ സംബന്ധിച്ച് ഏറ്റവും ഫലപ്രദം. ഇങ്ങനെ നാം ആലോചിക്കുമ്പോൾ “ഭരണീയരുമായുള്ള വ്യവഹാരങ്ങൾ പരിഗണിക്കപ്പെടുന്നത് നന്മയുടെയും അവർക്ക് ലഭിക്കുന്ന പ്രയോജനത്തിന്റെയും അടിസ്ഥാനത്തിലാണ്” എന്ന തത്വത്തെ അടിസ്ഥാനപ്പെടുത്തി ഇസ്‌ലാമിക ശരീഅത്ത് അനുസരിച്ച് കാര്യങ്ങൾ നടപ്പിൽ വരുത്തുന്ന ഭരണാധികാരികളെ അനുസരിക്കുകയും അവർ നടപ്പാക്കുന്ന മുഴുവൻ കാര്യങ്ങളിലും ആത്മീയ-ഭൗതിക താത്പര്യങ്ങൾ സംരക്ഷിക്കുവാൻ അവർ ചെയ്തുപോരുന്ന എല്ലാവിധ പ്രവർത്തനങ്ങളിലും അവരുമായി സഹകരിക്കുകയും വേണം. ഇസ്‌ലാമിലെ നിയമങ്ങളും നടപടികളും പരിശോധിക്കുമ്പോൾ അതൊക്കെയും ഭരണാധികാരികളുടെ അനിവാര്യതയെ കുറിക്കുന്നുണ്ട്. അതിനാൽ അത്തരത്തിലുള്ള ഇസ്‌ലാമിക ശരീഅത്ത് അനുശാസിക്കുന്ന നിയമങ്ങളും നടപടികളും പ്രയോഗത്തിൽ കൊണ്ടുവരേണ്ടത് അവരുടെ പിന്തുണയിലൂടെയും മേൽനോട്ടത്തിലൂടെയുമാണ്. അതുമാത്രല്ല, ഭരണാധികാരികളുടെ അഭാവത്തിലോ അവരൊട് സഹകരിക്കാതെയോ ആഭ്യന്തരവും വൈദേശികവുമായ ഭീകരമായ അപകടങ്ങൾക്ക് തടയിടുവാൻ ഒരിക്കലും സാധിക്കുകയില്ല.\nഅതിനാലാണ് ഇസ്‌ലാം വിശ്വാസികളോട് അല്ലാഹുവിനെയും അവന്റെ റസൂലിനെയും ഭരണാധികാരികളെയും അനുസരിക്കണമെന്ന് കൽപ്പിക്കുകയും റസൂൽ (സ്വ) യോടുള്ള അനുസരണം അല്ലാഹുവിനെ അനുസരിക്കുന്നതിന്റെ പരിധിയിലും (“ദൈവദൂതനെ അനുസരിക്കുന്നവന് ഫലത്തില് അല്ലാഹുവെയാണ് അനുസരിക്കുന്നത്” [അന്നിസാഅ്:80]) ഭരണാധികാരികളെ അനുസരിക്കുന്നത് (അബൂഹുറൈറ (റ) വിൽ നിന്ന് നിവേദനം: നബി(സ്വ) പറഞ്ഞു: “ആര് എന്നെ അനുസരിച്ചുവോ അവൻ അല്ലാഹുവിനെ അനുസരിച്ചു. ആര് എന്നെ ധിക്കരിച്ചുവോ അവൻ അല്ലാഹുവിനെ ധിക്കരിച്ചു. ഞാൻ നിശ്ചയിച്ച നേതാവിനെ ആര് അനുസരിക്കുന്നുവോ അവൻ എന്നെ അനുസരിച്ചു. അദ്ധേഹത്തെ ആര് ധിക്കരിക്കുന്നുവോ അവൻ എന്നെ ധിക്കരിച്ചു” എന്ന ഹദീസിന്റെ അടിസ്ഥാനത്തിൽ) നബി(സ്വ)യെ അനുസരിക്കുന്നതിന്റെ പരിധിയിലുമുൾപ്പെടുത്തുകയും ചെയ്തു. കൂടാതെ, ഇബ്നു അബ്ബാസ് (റ) വിൽ നിന്ന് നിവേദനം ചെയ്യപ്പെട്ട “ആരെങ്കിലും തന്റെ (ഇസ്‌ലാമിക) ഭരണാധികാരിയിൽ നിന്ന് തനിക്ക് ഇഷ്ടമല്ലാത്ത എന്തെങ്കിലും കണ്ടാൽ ക്ഷമ കൈക്കൊള്ളട്ടെ, ആരെങ്കിലും ഭരണാധികാരിയെ അനുസരിക്കുന്നതിൽ നിന്ന് ഒരു ചാണെങ്കിലും അകന്നാൽ ജാഹിലിയ്യാ മരണമാണ് അവന് സംഭവിക്കുക” എന്ന ഹദീസിനെ ആസ്പദമാക്കി, അധികാരത്തിലുള്ളവരോടുള്ള അനുസരണം എന്ന ആശയം അല്ലെങ്കിൽ ഒരു ഭരണകൂടത്തിന്റെ എല്ലാ സ്ഥാപനങ്ങളോടും ഉത്തരവാദിത്തങ്ങളോടുമുള്ള അനുസരണം ജാഹിലിയ്യാ കാലഘട്ടത്തിൽ ജനങ്ങൾ ഉണ്ടായിരുന്നതിൽ നിന്ന് വ്യത്യസ്തമായ ഒരു സാംസ്കാരിക മാറ്റം കൊണ്ടുവന്നിട്ടുണ്ടെന്ന് മനസ്സിലാക്കാം. ഉപരിസൂചിത ഹദീസിൽ “ജാഹിലിയ്യാ മരണം” എന്ന പ്രയോഗത്തിലൂടെ ഭരണാധികാരിയെ ഒരു തരത്തിലും ആശ്രയിക്കാതെ തികഞ്ഞ അരാജകത്വത്തിൽ ജീവിച്ച് മരിച്ചു പോകുന്നവരായിരുന്നു ജാഹിലിയ്യാ അറബികളെന്നാണ് ഉദ്ധേശിക്കപ്പെടുന്നതെന്ന് “ഖാളി ഇയ്യാള്” വീക്ഷിക്കുന്നുണ്ട്. ജാഹിലിയ്യാ കാലഘട്ടത്തിൽ അറബികൾ ഭരണകൂടം, ഭരണാധിപൻ, നേതാവ് എന്നിവരെ തങ്ങളുടേതായ ഒരു കാര്യത്തിനും അവലംബിച്ചിരുന്നില്ല.\nഭരണാധികാരിയുടെയും അധികാര സ്ഥാപനത്തിന്റെയും ജനങ്ങളുമായി ബന്ധപ്പെട്ട വ്യവഹാരങ്ങൾ ജനങ്ങളുടെ താത്പര്യങ്ങളിൽ അടിസ്ഥാനപ്പെടുത്തി, അതിന്റെ മുൻഗണനാക്രമം നിശ്ചയിച്ച് അതിനനുസൃതമായി അവയെ പരിഗണിക്കുകയും താമസംവിനാ നടപ്പിൽ വരുത്തുകയും ചെയ്യുമ്പോൾ തന്നെ, അത് ചില വ്യക്തികളുടെ താത്പര്യങ്ങൾക്ക് വിഘ്നം സൃഷ്ടിക്കുന്നുണ്ട്. ഇങ്ങനെയുള്ള സാഹചര്യങ്ങളിലും ഭരണാധികാരികളെ അനുസരിക്കൽ നിർബന്ധമാണ് എന്നതാണ് “ആരെങ്കിലും തന്റെ (ഇസ്‌ലാമിക) ഭരണാധികാരിയിൽ നിന്ന് അനിഷ്ടകരമായി എന്തെങ്കിലും കണ്ടാൽ ക്ഷമ കൈക്കൊള്ളട്ടെ” എന്ന നബി (സ്വ) യുടെ വക്കുകളിലൂടെ പ്രതിഫലിപ്പിക്കപ്പെടുന്നത്. ജനങ്ങളുടെ താത്പര്യങ്ങളെയും വ്യവഹാരങ്ങളെയും നിയന്ത്രിക്കുകയും അവരുടെ സമ്പത്തിൽ നിന്നെടുക്കുകയും അവർക്കു മേൽ ധാരാളം ചുമതലകൾ നിർണയിച്ചു നൽകുകയും ചെയ്യുന്നത് (പ്രത്യേകിച്ച്, ഇത്തരം കാര്യങ്ങൾ ജനങ്ങളിൽ ചിലർക്ക് മാത്രം ബാധകമാവുകയും മറ്റു ചിലർക്ക് ബാധകമാവാതിരിക്കുകയും ചെയ്താൽ) അവരെ സംബന്ധിച്ച് ജുഗുപ്സാവഹമായ സംഗതിയാണ്. ഇങ്ങനെയൊരു സാഹചര്യത്തിലാണ് ഇസ്‌ലാം ആഗതമാവുകയും നടേ സൂചിപ്പിച്ചതുപോലെ സമൂഹത്തിൽ ചിലർക്ക് നീരസം ജനിപ്പിക്കുന്ന സംഗതികളുണ്ടായാൽ ക്ഷമിക്കുവാനും അതനുസരിക്കുവാനും കൽപ്പിച്ചത്. യഥാർത്തിൽ ഇവയൊക്കെയും പാരസ്പര്യ ജീവതത്തിന്റെ ആവശ്യകതകളും ഇസ്‌ലാമിക ശരീഅത്ത് വിഭാവനം ചെയ്യുന്ന ജീവിത വ്യവസ്ഥതയുടെ അനിവാര്യതകളും ക്രമസമാധാനവും സഹിഷ്ണുതയും നിറഞ്ഞു നിൽക്കുന്ന രാഷ്ട്രത്തിന്റെ അടയാളങ്ങളുമാണ്.\nജാഹിലിയ്യത്തിന്റെ കെട്ടുപാടുകളിൽ നിന്ന് ജനങ്ങളെ മോചിപ്പിക്കുന്നതിനായി നബി (സ്വ) “ഒരു നീഗ്രോ അടിമയാണ് നിങ്ങളുടെ ഭരണാധികാരിയെങ്കിൽ പോലും നിങ്ങൾ കേൾക്കുകയും അനുസരിക്കുകയും ചെയ്യുക” എന്ന് പ്രഖ്യാപിക്കുകയുണ്ടായി. അതിനാൽ ഭരണാധികാരികളെ അനുസരിക്കുന്നതിന് അവരുടെ കുലമഹിമയും സമ്പത്തും ശക്തിയും അന്തസ്സും പരിഗണിക്കേണ്ടതില്ല. മറിച്ച്, കറുത്തവനെന്നോ വെളുത്തവനെന്നോ വേർതിരിക്കാതെ ധനാഢ്യനെന്നും ദരിദ്രനെന്നുമുള്ള വർഗീകരണത്തിന് മുതിരാതെ ഭരണാധികാരി ആരാണോ അദ്ധേഹത്തെ അനുസരിക്കുക എന്നതാണ്. ഭരണാധികാരികളെ നിർണയിക്കുവാനുള്ള മാനദണ്ഡം നൈസർഗികമായി അവർക്ക് ലഭിച്ച കഴിവും സ്വഭാവഗുണങ്ങളുമാണ്. അല്ലാതെ, അവരുടെ വർണമോ സമ്പത്തോ പ്രൗഢിയോ അല്ല. ഭരണാധികാരികളുടെ കാര്യത്തിൽ അന്തസ്സ്, സമ്പത്ത് എന്നിവ ഉപാധിയായി സ്വീകരിക്കുന്നതിനെ ഖുർആൻ വിലക്കുന്നതായി കാണാം. ബനൂ ഇസ്റാഈലികളിൽ ചിലരെക്കുറിച്ച് ഖുർആൻ ഇങ്ങനെ പ്രതിപാദിക്കുന്നുണ്ട്: “അവരുടെ പ്രവാചകന് അവരെ അറിയിച്ചു: “അല്ലാഹു ത്വാലൂത്തിനെ നിങ്ങള്‍ക്ക് രാജാവായി നിശ്ചയിച്ചിരിക്കുന്നു”. അവര് പറഞ്ഞു: “അയാള്‍ക്കെങ്ങനെ ഞങ്ങളുടെ രാജാവാകാന് കഴിയും? രാജത്വത്തിന് അയാളെക്കാള് യോഗ്യത ഞങ്ങള്‍ക്കാണല്ലോ. അയാള് വലിയ പണക്കാരനൊന്നുമല്ലല്ലോ”. പ്രവാചകന് പ്രതിവചിച്ചു: “അല്ലാഹു അദ്ദേഹത്തെ നിങ്ങളെക്കാള് ഉല്‍കൃഷ്ടനായി തെരഞ്ഞെടുത്തിരിക്കുന്നു. അദ്ദേഹത്തിന് കായികവും വൈജ്ഞാനികവുമായ കഴിവ് ധാരാളമായി നല്‍കിയിരിക്കുന്നു. അല്ലാഹു രാജത്വം താനിച്ഛിക്കുന്നവര്‍ക്ക് കൊടുക്കുന്നു. അല്ലാഹു ഏറെ വിശാലതയുള്ളവനാണ്. എല്ലാം അറിയുന്നവനും”. (അൽബഖറ:247)\nസമ്പത്ത്, ദാരിദ്ര്യം, കുലീനത തുടങ്ങിയവയെ അടിസ്ഥാനമാക്കി, പല തരത്തിലുള്ള അവകാശങ്ങളും കടമകളും നൽകുകയും, സ്ഥാനമാനങ്ങൾ നിശ്ചയിക്കുകയും നിയന്ത്രണങ്ങൾ സ്ഥാപിക്കുകയും ശിക്ഷകൾ നടപ്പിൽ വരുത്തുകയും ജനങ്ങളെ ശക്തരെന്നും ദുർബലരെന്നും ഉന്നതരെന്നും അധമരെന്നും വേർതിരിക്കുന്ന ശ്രേണീകൃതമായ വ്യവസ്ഥകളെയെല്ലാം നിഷ്കാസനം ചെയ്തുകൊണ്ടാണ് ഇസ്‌ലാം ആഗതമാവുന്നത്.\n“മനുഷ്യരേ, നിങ്ങളെ നാം ഒരാണില്‍നിന്നും പെണ്ണില്‍നിന്നുമാണ് സൃഷ്ടിച്ചത്. നിങ്ങളെ വിവിധ വിഭാഗങ്ങളും ഗോത്രങ്ങളുമാക്കിയത് നിങ്ങളന്യോന്യം തിരിച്ചറിയാനാണ്. അല്ലാഹുവിന്റെ അടുത്ത് നിങ്ങളിലേറ്റം ആദരണീയന് നിങ്ങളില് കൂടുതല് സൂക്ഷ്മതയുള്ളവനാണ്; തീര്‍ച്ച. അല്ലാഹു സര്‍വജ്ഞനും സൂക്ഷ്മജ്ഞനുമാകുന്നു.” (അൽഹുജറാത്ത്: 13) എന്ന ഖുർആനിക സൂക്തം സൂചിപ്പിക്കുന്നതുപോലെ (മനുഷ്യരെല്ലാം സമന്മാരായതിനാൽ) ഏതൊരാൾക്കും ഭരണാധികാരിയാവാനും നല്ല അനുസരണയുള്ള ഭരണീയരവാനും സാധിക്കും എന്നത് ഇസ്‌ലാം അംഗീകരിച്ച കാര്യമാണ്. കൂടാതെ, ഹജ്ജത്തുൽ വിദാഇൽ വെച്ച് നബി (സ്വ) ഇങ്ങനെ പ്രഖ്യാപിച്ചിരുന്നു: “ജനങ്ങളേ, നിങ്ങളുടെ റബ്ബ് ഏകനാകുന്നു. നിങ്ങളുടെ പിതാവ് ഒരുവനാകുന്നു, അറബിക്ക് അറ അനറബിയേക്കാളോ അനറബിക്ക് അറബിയാക്കാളോ ഒരു ശ്രേഷ്ഠതയുമില്ല, ചുവന്നവന് കറുത്തവനേക്കാളോ കറുത്തവന് ചുവന്നവനെക്കാളോ യാതൊരു മേന്മയുമില്ല തഖ്വ കൊണ്ടല്ലാതെ”.\nനബി(സ്വ)യുടെ വിയോഗശേഷം ഭരണാധികാരിയുടെ ഉദാത്തവും ഉത്തമവുമായ മാതൃകയെ ഒന്നാം ഖലീഫ അബൂബക്കർ (റ)വിൽ തന്നെ കാണാവുന്നതാണ്. അദ്ധേഹം ഖിലാഫത്ത് ഏറ്റെടുത്ത സമയത്ത് ഇങ്ങനെ പ്രസ്താവിക്കുന്നുണ്ട്: “ഞാൻ അല്ലാഹുവിനെയും അവന്റെ റസൂലിനെയും അനുസരിക്കുന്നിടത്തോളം കാലം നിങ്ങൾ എന്നെ അനുസരിക്കുക. അഥവാ ഞാൻ അവരെ ധിക്കരിക്കുകയാണെങ്കിൽ നിങ്ങൾ എന്നെ അനുസരിക്കേണ്ടതില്ല. നിങ്ങൾ നമസ്ക്കരിക്കുവാനായി എഴുന്നേറ്റ് നിൽക്കുക. അല്ലാഹു നിങ്ങളിൽ കാരുണ്യം ചൊരിയുമാറാകട്ടെ”. ഈ പ്രസ്താവ്യത്തിന്റെ നിവേദക പരമ്പര ശരിയാണെന്ന് ഇബ്നു കസീർ അഭിപ്രായപ്പെടുന്നുണ്ട്.\nഅതുപോലെ നബി (സ്വ) മരണപ്പെട്ട സമയത്ത് അബൂബക്കർ (റ) പറഞ്ഞ വാക്കുകൾ ഹിശാം ഇബ്നു ഉർവത്ത് തന്റെ പിതാവിൽ നിന്ന് നിവേദനം ചെയ്യുന്നതായി അൽ ഖത്തീബ് അൽ ബാഗ്ദാദി ഉദ്ധരിക്കുന്നുണ്ട്: “ഞാൻ നിങ്ങളുടെ ഖലീഫയായിരിക്കുകയാണ്. ഞാൻ നിങ്ങളിൽ ഒട്ടും ഉൽകൃഷ്ടനല്ല. നിങ്ങളിൽ ഏറ്റവും ശക്തൻ എന്റടുത്ത് ദുർബലനായിരിക്കും അവനിൽ നിന്ന് പാവങ്ങളുടെ അവകാശങ്ങൾ വീണ്ടെടുക്കുന്നതു വരെ, ജനങ്ങളെ, ഞാൻ റസൂലിന്റെ പാത അനുഗമിക്കുന്നവനാണ്. ഞാൻ ദീനിൽ പുതുതായി ഒന്നും കൂട്ടിച്ചേർക്കുകയില്ല. ഞാൻ നല്ലത് ചെയ്താൽ നിങ്ങൾ എന്നെ തുണക്കുക, ഞാൻ വഴി തെറ്റിയാൽ നിങ്ങൾ എന്നെ നേരായ വഴിക്ക് കൊണ്ടുവരികയും ചെയ്യുക. അല്ലാഹു നമ്മുടെയെല്ലാം പാപങ്ങളെ പൊറുത്തുതരുമാറാകട്ടെ”.\nഇവിടെ അബൂബക്കർ (റ) വിന്റെ വാക്കുകളിൽ നിന്ന് വ്യക്തമാവുന്ന ഈയൊരു നിബന്ധയോട് കൂടിയില്ലാതെ ഒരാളും നേതാവാകില്ലെന്ന് ഇമാം മാലിക് രേഖപ്പെടുത്തുനുണ്ട്.\n“നീതി സ്ഥാപിക്കുവാനാണ് ഭരണാധികാരികളോടുള്ള അനുസരണം സാധ്യമാക്കേണ്ടതെന്ന ആശയം ഇബ്നു ആശൂർ പങ്കുവെന്നുണ്ട്. അദ്ധേഹം പറയുന്നു: “അല്ലാഹു നീതിയോട് കൂടി ഭരണം നിർവഹിക്കാൻ ഉമ്മത്തിനോട് കൽപ്പിച്ചപ്പോൾ തന്നെ അതിനോട് ചേർത്ത് ഭരണാധികാരികളെ അനുസരിക്കണമെന്ന് കൂടി വ്യക്തമാക്കുന്നുണ്ട്. എന്തുകൊണ്ടെന്നാൽ ഇവിടെ ഭരണാധികാരികളോടുള്ള അനുസരണം, അവർ ജനങ്ങൾക്കിടയിൽ നീതി നടപ്പാക്കുമ്പോൾ സ്വമേധയാ ജനങ്ങളിൽ ഉണ്ടാവുന്ന സ്വാധീനത്തിന്റെ ഫലമായി രൂപപ്പെടുന്നതാണ്. നബി (സ്വ)യോടുള്ള അനുസരണത്തിൽ ജനങ്ങൾക്കായി ഇസ്‌ലാമിക ശരീഅത്ത് മുന്നോട്ട് വെക്കുന്ന നീതിയെ ആദരിക്കലും അതിനെ പ്രയോഗത്തിൽ കൊണ്ടുവരുക എന്നതും ഉൾപ്പെടുന്നുണ്ട്. കൂടാതെ അധികാരത്തിലുള്ളവരെ അനുസരിക്കൽ നീതി നടപ്പാക്കലിന്റെ ഭാഗമാണ്. അല്ലാഹു അധികാരികളെ അനുസരിക്കണമെന്ന് പറഞ്ഞതിന്റെ ഉദ്ദേശം അവരെ നന്മയുള്ള കാര്യങ്ങളിൽ അനുസരിക്കുക എന്നതാണ്. അതുകൊണ്ടാണ് അലി (റ) ഇങ്ങനെ പറഞ്ഞത്: “ഒരു ഭരണാധികാരിക്ക് നീതിയോട് കൂടി ഭരണം നടത്തലും ജനങ്ങളോടുള്ള ബാധ്യതകൾ നിറവേറ്റലും നിർബന്ധമാണ്. അങ്ങനെ അദ്ധേഹം ഭരണം നടത്തിയാൽ ജനങ്ങൾക്ക് അദ്ധേഹത്തെ കേൾക്കുകയും അനുസരിക്കുകയും ചെയ്യുക എന്നത് അനിവാര്യമാണ്. ഇങ്ങനെയുള്ള അനുസരണമാണ് ഇസ്‌ലാമിക ശരീഅത്തിന്റെ കാഴ്ച്ചപ്പാടിൽ നിഴലിക്കുന്നത്. ഭരണാധികാരികളോടുള്ള അനുസരണത്തിൽ നിബന്ധനകളും പരിധികളും അടങ്ങിയിട്ടുണ്ട്. അത് സമൂഹത്തെ ഒന്നിപ്പിക്കുകയും നീതിയും ശരീഅത്തും സ്ഥാപിക്കുന്നതിനു വേണ്ടി ഭരണാധികാരിയും ഭരിക്കപ്പെടുന്നവനും പാരസ്പര്യത്തോട് കൂടി പ്രവർത്തിക്കാനുള്ള ഉതവി നൽകുകയും ചെയ്യുന്നുണ്ട്.


Emalayalee.com - സലാലക്കാഴ്ചകള്7: വാക്കുകള്‍ക്കതീതമായ സൗന്ദര്യക്കാഴ്ചകള് (മിനി വിശ്വനാഥന്)\nnamukku chuttum. 18-Sep-2019 മിനി വിശ്വനാഥന്\nസലാലയിലെ മുഗ്‌സൈല് ബീച്ച് പ്രകൃതി തന്നാലാവുന്ന എല്ലാ സൗന്ദര്യപ്പണികളും ചെയ്ത് മിനുക്കിയെടുത്ത ഒന്നാണ്. സൗന്ദര്യത്തോടൊപ്പം പ്രകൃതിയുടെ വികൃതികളും ഒത്തുചേര്‍ന്ന ഒരു ബീച്ച് എന്നു വേണമെങ്കില് ഇതിനെ വിശേഷിപ്പിക്കാം. കഴിഞ്ഞ തവണ ആഞ്ഞടിച്ച മേകുനു ചുഴലിക്കാറ്റില് കടല് കരയിലേക്ക് വ്യാപിച്ച കാഴ്ചകള് മനസ്സില് ചെറിയൊരു ഭീതിയുമുണ്ടാക്കി എന്നത് നേരാണ്. കടലും കരയുമായി നിരന്തരമായ ഒളിച്ചു കളികള് നടത്തുന്ന ഭൂവിഭാഗമാണ് അതെന്ന് അവിടെ നിരന്ന് കിടക്കുന്ന ചുണ്ണാമ്പുപാറകള് സാക്ഷ്യം പറഞ്ഞു.\nപ്രകൃതി തന്നെ വെളുത്ത പഞ്ചാര മണല് വിരിച്ച് മനോഹരമാക്കിയ കടല്‍പ്പുറത്തേക്ക് തിരയടിച്ചുലഞ്ഞ് വരുന്ന നീലക്കടല് കാണാന് എന്തൊരു ഭംഗിയാണെന്നറിയോ? വാക്കുകള്‍ക്കതീതമായ ഒരു സൗന്ദര്യക്കാഴ്ചയാണ് അത്.\nവിശാലമായ ബീച്ച് അവസാനിക്കുന്നിടത്ത് ചുണ്ണാമ്പുപാറകള് കടലിന് അതിര്‍ത്തിയാവുന്നു. നൂറ്റാണ്ട്കള്‍ക്ക് മുന്നേ ഈ ഭൂവിഭാഗം കടലിനടിയിലായിരുന്നിരിക്കാന് സാദ്ധ്യതയുണ്ട്. ജലമൊഴുകിയ അടയാളങ്ങള് ഇപ്പോഴും ആ പാറക്കൂട്ടങ്ങളില് കാണാം.\nമുഗ്‌സൈല് ബീച്ചില് കടല്‍ക്കാഴ്ചകള് ഒരുക്കിക്കൊണ്ട് ചെറിയ ഒരു കോഫീ ഷോപ്പ് ഉണ്ടായിരുന്നു. അവിടെ വിദേശികള്‍ക്കിടയില് ഒരു ലോക്കല് ഒമാന് സ്വദേശിയെ പരിചയപ്പെട്ടു. അയാളുടെ നാട് കാണാനായി വന്ന അതിഥികള്‍ക്ക് സമ്മാനമായി അയാള് ഓഫര് ചെയ്തത് അയാളുടെ വീട്ടില് അന്ന് ജനിച്ചു വീണ ഒട്ടകക്കുട്ടിയേയാണ്. തന്റെ നാടിന്റെ മഹത്തായ സംസ്‌കാരത്തില് അഭിമാനമുള്ളവനായിരുന്നു അയാള്. സുഗന്ധദ്രവ്യങ്ങളുടെ നാടാണ് തങ്ങളുടെതെന്ന് അയാള് ഓര്‍മ്മിച്ചു. അടുത്ത ഖരീഫ് സീസണില് വന്നാല് അയാളുടെ ഫാം ഹൗസില് അതിഥികളാവാമെന്ന് പറഞ്ഞ് ഫോണ് നമ്പര് തന്നു. അതിനിടെ മീനയുമായി അറബിക്കിലും വിശേഷങ്ങള് പങ്ക് വെച്ച് സൂര്യമോള്‍ക്ക് ചെമ്പിന്റെ ഒരു ബ്രേസ് ലെറ്റ് സമ്മാനമായും നല്‍കി. അടുത്ത ഖരീഫില് എന്തായാലും സലാല സന്ദര്‍ശിക്കണമെന്ന് ഞങ്ങള് ഒരിക്കല് കൂടി ഉറപ്പിച്ചു. ഞങ്ങള് കണ്ടുമുട്ടിയ സ്വദേശികളൊക്കെ തങ്ങളുടെ നാടിന്റെ സൗന്ദര്യം മുഴുവനായി കാണമെങ്കില് വസന്ത കാലത്ത് വരണമെന്ന് ആവശ്യപ്പെട്ടിരുന്നു. പച്ചയുടുപ്പിന്റെ സ്വന്തം നാട്ടില് നിന്ന് വന്ന ഞങ്ങള്‍ക്ക് കൂടുതല് കൗതുകം തോന്നിയത് ഈ മണല്‍പ്പരപ്പുകളും ചുണ്ണാമ്പ് പാറകളും കാണുവാന് തന്നെയായിരുന്നു.\nകോഫീ ഷോപ്പില് നിന്ന് മര്‍ണീഫ് ഗുഹയിലേക്ക് ചവിട്ടുപടികള് ഉണ്ടായിരുന്നു. വലിയ ഒരു സിംഹം വായ പൊളിച്ചു നില്‍ക്കുന്നത് പോലെയുള്ള ചുണ്ണാമ്പ് പാറയാണ് ആദ്യകാഴ്ചയില് ഈ ഗുഹ. പാരമ്പര്യ ഗുഹയുടെ നിര്‍വ്വചനങ്ങളിലൊതുക്കാനാവില്ല ഇതിനെ എന്നാണ് എനിക്കിതു കണ്ടപ്പോള് തോന്നിയത്. കാലാകാലങ്ങളായി സമുദ്രജലത്തിന്റെ തിരയിളക്കങ്ങളില് പെട്ടു രൂപപരിണാമം സംഭവിച്ച ഒരു വന് ചുണ്ണാമ്പുപാറയാണ് യഥാര്‍ത്ഥത്തില് ഇത്. വലിയ പാറക്കെട്ടിനിടയില് ഒരാള്‍ക്ക് കയറിയിരിക്കാന് തക്ക വലുപ്പമുള്ള ഒരു ഭാഗം ഉണ്ടായതിനെയാണ് ഗുഹ എന്ന് പേരിട്ട് വിളിക്കുന്നത്. സമുദ്രത്തിനടിയിലായിരുന്ന കാലത്ത് വെള്ളം കയറിയിറങ്ങിയിട്ടുണ്ടായതാവാം ഈ ഗുഹാരൂപമെന്ന് കൂടെയുണ്ടായ മീനടീച്ചര് ഞങ്ങളോട് സംശയം പ്രകടിപ്പിക്കുകയും ചെയ്തു. അവിടന്നങ്ങോട്ട് നോക്കിയപ്പോള് കടല് തന്റെ സൗന്ദര്യം മുഴുവന് കാട്ടി ഭ്രമിപ്പിക്കുന്നുണ്ടായിരുന്നു. കുട്ടികള് ബീച്ചിലിറങ്ങണമെന്ന് പറഞ്ഞ് വാശി പിടിക്കാനൊരു കാരണമായി ഈ കാഴ്ച.\nഅവിടെ നിന്ന് മറുഭാഗത്തേക്ക് ഇറങ്ങി വന്നപ്പോഴാണ് ശബ്ദഘോഷത്തോടെ വെള്ളം പുറത്തേക്ക് തെറിക്കുന്നത് കണ്ടത്. നിമിഷങ്ങള് നീണ്ടു നില്‍ക്കുന്ന ജലത്തിന്റെ പൂക്കുറ്റി പോലെയിരുന്നു അത്. അവിടത്തെ അത്ഭുതങ്ങളിലൊന്നായ ബ്ലോഹോള് പ്രതിഭാസമാണ് അതെന്ന് ഉണ്ണി വിശദീകരിച്ചു. യഥാര്‍ത്ഥത്തില് ബ്ലോഹോള് ഭൂമിക്കടിയിലെ അസാമാന്യമര്‍ദ്ദം കാരണം രൂപമെടുക്കുന്ന പ്രകൃതിദത്ത പ്രതിഭാസമാണ്. മുഗ്‌സെല് കടല്‍ത്തീരത്ത് സമുദ്രത്തില് നിന്ന് നേരിയൊരു നീര്‍ച്ചാല് ഭൂമിക്കടിയിലേക്ക് ഉണ്ടായിരിക്കാം. അതായിരിക്കാം ഭൂമിക്കടിയില് മര്‍ദ്ദവ്യത്യാസം വരുമ്പോള് വെള്ളം പുറത്തേക്ക് ചീറ്റുന്നത്. കടല് പ്രക്ഷുബ്ധമാവുമ്പോള് ഈ കുഴികളില് നിന്ന് കൂടുതല് ശക്തിയോടെ പുറത്തേക്ക് ജലം ചീറ്റിത്തുടങ്ങും. ക്രമമില്ലാത്ത .ഇടവേളകളിലായി മുപ്പത് മീറ്ററോളം ഉയരത്തില് വെള്ളം പുറത്തേക്ക് ചീറ്റുന്നുണ്ടായിരുന്നു. ലോകത്തിലെ ഏറ്റവും വലിയ ബ്ലോഹോള് പ്രതിഭാസം കണ്ടെത്തിയത് ഹവായിലെ നാക് ലെലെ ( ചമസഹലഹല) പോയിന്റിലാണ്. നൂറ് മീറ്ററോളം ഉയരത്തില് അവിടെ നിന്ന് വെള്ളം പൊങ്ങി വരാറുണ്ടത്രെ! കുട്ടികളോടൊപ്പം ഞങ്ങളും അച്ഛനും അമ്മയും ശരിക്കും ആസ്വദിച്ചു അത്.കടല്‍വെള്ളത്തിന്റെ ഉപ്പു ചുവയില് ചുണ്ടുകള് നീറി. സലാല അത്ഭുതങ്ങളുടെ നാട് തന്നെ എന്ന് ഒരിക്കല് കൂടി മനസ്സിലുറപ്പിച്ചു. മനസ്സില്ലാ മനസോടെയാണ് കുട്ടികളെ പോലെ ഞങ്ങളും അവിടെ നിന്ന് യാത്ര പറഞ്ഞ് പിരിഞ്ഞത്..\nഅവിടെ സമുദ്രത്തിന് അതിരായി വന്‍ചുണ്ണാമ്പ് മലനിരകള് വ്യാപിച്ചുകിടക്കുന്നുണ്ടായിരുന്നു. ശരിക്കും അതിസാഹസികമായ ഒരു െ്രെഡവിനുള്ള വഴിയാണ് മുന്നില് തെളിഞ്ഞു കാണുന്നത്. ചെറിയ രണ്ടുവരി പാതയിലൂടെ പോവാനാവുന്നിടത്തോളം പോവാം എന്ന് പറഞ്ഞ് ഞങ്ങള് യാത്ര തുടങ്ങി. ഓരോ ഉയരത്തിനിടയിലും താഴെ നീല നിറത്തില് പ്രത്യക്ഷപ്പെടുന്ന കടലിന്റെ കാഴ്ച അതിരമണീയമായിരുന്നു. ഒരു വശത്ത് പാറക്കെട്ടുകളും മറുഭാഗത്ത് മിന്നി മായുന്ന കടല്‍ക്കാഴ്ചകളുമായി ഞങ്ങള് വലിയ ഒരു മല കയറി മറുഭാഗത്തേക്കിറങ്ങി. ചെറിയ പൊട്ടു പോലെ മറ്റ് വാഹനങ്ങള് അടുത്ത മലയെ ലക്ഷ്യമാക്കി നീങ്ങുന്നുണ്ടായിരുന്നു.\nചുണ്ണാമ്പ് പാറകള്‍ക്കിടയിലെ ചെറിയ ഒരു ഇടപ്രദേശത്താണ് ഞങ്ങള് വണ്ടി നിര്‍ത്തിയത്.കടലിനടിയില് കാണുന്ന വിവിധ തരം കല്ലുകളുടെ സാന്നിദ്ധ്യം മീന ഞങ്ങള്‍ക്ക് കാട്ടിത്തന്നു. പ്രകൃതി ഞങ്ങളെ വിസ്മയിപ്പിച്ചു കൊണ്ടേയിരിക്കുകയായിരുന്നു. വീണ്ടും മുകളിലേക്ക് പോവാനുള്ള പുരുഷന്‍മാരുടെ പ്ലാന് ഞങ്ങള് തടഞ്ഞു. ഇനിയും കണ്ടു തീര്‍ക്കാന് കാഴ്ചകള് ഏറെയുണ്ട്.\nസലാലയിലേക്ക് ഒരു യാത്ര പ്ലാന് ചെയ്യുമ്പോള് എപ്പോഴും കേള്‍ക്കുന്ന കാര്യം കേരളം പോലെയാണ് അവിടം എന്നാണ്. എന്നാല് ഇതുവരെയുള്ള കാഴ്ചകളില് മിക്കതും കേരളത്തോട് താരതമ്യം ചെയ്യാനാവാത്ത വയായിരുന്നു. വന് മരുഭൂമികളും അഗാധഗര്‍ത്തങ്ങളും ഗുഹകളും, കടലിനോട് ചേര്‍ന്ന് നില്‍ക്കുന്ന ചുണ്ണാമ്പു മലകളുമെല്ലാം കാഴ്ചകളില് വിസ്മയം നിറച്ചു. കേരളത്തിനോട് താരതമ്യപ്പെടുത്താനാവാത്ത വിധം .\nഞങ്ങള് യാത്ര തുടരുകയാണ്.കേരളത്തിന്റെ ആത്മാവുറങ്ങുന്ന സലാലയുടെ മറുഭാഗത്തേക്ക്.ചേരമാന് പെരുമാളിന്റെ ഖബറിടം തേടിയൊരു യാത്ര.


മാറാട്: ഈ മുറിവ് പഴുക്കുമോ? | Marad: Tough time for Cabinet panel as hawks rule the roost - Malayalam Oneindia\nമാറാട്: ഈ മുറിവ് പഴുക്കുമോ?\nമാറാട്ടെ സ്കൂള് തുറന്നപ്പോള്\nജൂണ് രണ്ടിന് സംസ്ഥാനത്ത് സ്കൂളുകള് തുറന്നപ്പോള് മാറാട് പേരിന് മാത്രം ഒരു സ്കൂള് തുറക്കലുണ്ടായി. മാറാട്ടെ എല്‍പി സ്കൂളില് ആകെ വന്നത് വിരലിലെണ്ണാവുന്ന കുട്ടികള്. ടെലിവിഷന് മാധ്യമങ്ങള് മാറാട്ടെ സ്കൂള് തുറപ്പിന് വലിയ പ്രാധാന്യവും നല്കി. കലാപത്തെ തുടര്‍ന്ന് മാറാട്ട് നിന്നും കൂട്ടപ്പലായനം ചെയ്ത കുടുംബത്തിലെ കുട്ടികളാരും സ്കൂളില് വന്നില്ല. അവരുടെ പേരിനെങ്കിലുമുണ്ടായിരുന്ന വിദ്യാഭ്യാസസൗകര്യവും മാറാട് കലാപം കവര്‍ന്നിരിയ്ക്കുന്നു. ഇനി ഈ കുട്ടികള്‍ക്ക് എന്ന് അവരുടെ സ്വന്തം നാട്ടിലേക്ക് മടങ്ങാനാവും? ഈ ചോദ്യത്തിന് മുന്നില് സര്‍ക്കാരും കളക്ടറും രാഷ്ട്രീയനേതാക്കളും കൈമലര്‍ത്തുന്നു. മാറാട് എന്ന് സമാധാനം പുനസ്ഥാപിക്കാന് കഴിയുമെന്ന ചോദ്യത്തിനും ആര്‍ക്കും ഉത്തരമില്ല.\nമുസ്ലീംലീഗിനെ ഒറ്റപ്പെടുത്താന് ശ്രമം\nമാറാട് കലാപത്തിന് ആരാണ് ഉത്തരവാദി എന്ന് ചോദിച്ചാലും വ്യക്തമായി ഉത്തരം പറയാനാവില്ല. ഇന്ന് വര്‍ഗ്ഗീയഭൂമിയായി അധപതിച്ച മാറാട് പണ്ടൊരിയ്ക്കല് ഹിന്ദുമുസ്ലിം മൈത്രി ഊഷ്മളമായി നിലനിന്നിരുന്ന ഒരു പ്രദേശമായിരുന്നു. ദാരിദ്യ്രമായിരുന്നു മാറാട്ടെ ജനങ്ങളെ വര്‍ഗ്ഗീയതയിലേക്ക് തള്ളിയിട്ട ഒരു പ്രധാനഘടകം. തന്റെ ദാരിദ്യ്രത്തിന് തൊട്ടയല്‍പക്കക്കാരനെ കുറ്റവാളിയായി കാണുന്ന സ്ഥിതിവിശേഷം മാറാടും വന്നുചേര്‍ന്നു. ഓരോ സംഭവവികാസങ്ങളും വര്‍ഗ്ഗീയനിറം ചേര്‍ത്ത് കാണാന് മാറാട്ടുള്ള ജനങ്ങള് മടികാട്ടിയില്ല. അത് ചെറിയ ഉരസലായും ഏറ്റുമുട്ടലായും ഒടുവില് കൂട്ടക്കൊലയായും വളര്‍ന്നിരിക്കുന്നു. മതത്തിന്റെ പേരില് വിഭജിക്കപ്പെട്ട ഈ മനസ്സുകള് ഇനി തുന്നിച്ചേര്‍ക്കുക എളുപ്പമല്ല.\nപക്ഷെ പ്രശ്നം അതല്ല. മാറാട് എന്ന പ്രദേശത്തെ മുതലെടുത്ത് സംസ്ഥാനമാകെ വളരാന് വെമ്പുന്ന രാഷ്ട്രീയശക്തികളെ ജനം തിരിച്ചറിയേണ്ടതുണ്ട്. പ്രധാനമായും ആര്‍എസ്എസും ബിജെപിയും സംഘപരിവാറും എന്‍ഡിഎഫുമാണ് മാറാടിനെ ചൂഷണം ചെയ്യാന് ശ്രമിയ്ക്കുന്നത്.\nകോണ്‍ഗ്രസ് അധികാരത്തില് വന്നാല് മുസ്ലിംലീഗിന്റെ പിന്തുണയുണ്ടെന്നതിനാല് വര്‍ഗ്ഗീയവികാരങ്ങളുള്ള വടക്കന് ജില്ലകളിലെ മുസ്ലിം നേതാക്കള്‍ക്ക് അല്പം അഹന്തയുണ്ടാവാറുണ്ട്. ഇത് പലപ്പോഴും പല പ്രശ്നങ്ങളിലേക്കും നയിക്കാറുമുണ്ട്. അത് രാഷ്ട്രീയവുമായി അടുത്തിടപഴകുന്നവര്‍ക്കൊക്കെ അറിയാം. മാറാട് കലാപത്തിന് പിന്നില് പ്രവര്‍ത്തിച്ചവരെ പ്രേരിപ്പിച്ചതും അധികാരത്തിന്റെ സംരക്ഷണം ലഭിയ്ക്കും എന്ന പ്രേരണയാകാം. പക്ഷെ ഇത്തവണ മുസ്ലിംലീഗ് പരസ്യമായി അക്രമത്തിന് കൂട്ടുനിന്നവരെ തള്ളിപ്പറഞ്ഞു. ഒരിയ്ക്കലും മുസ്ലിംലീഗ് കേരളത്തിലെ രാഷ്ട്രീയത്തില് മതം കലര്‍ത്തിയിരുന്നില്ല. വര്‍ഗ്ഗീയതയെ പ്രോത്സാഹിപ്പിച്ചിരുന്നുമില്ല. ഈ മുസ്ലിംലീഗിനെ മാറാട് കലാപത്തിന്റെ പേരില് പ്രതിസ്ഥാനത്ത് നിര്‍ത്താന് ആര്‍എസ്എസും ബിജെപിയും ശ്രമിച്ചത് പ്രത്യേകം ശ്രദ്ധിയ്ക്കേണ്ടതാണ്. കേന്ദ്രമന്ത്രിയായ ഒ. രാജഗോപാല് പോലും മന്ത്രിയുടെ ഉത്തരവാദിത്വം മറന്ന് മാറാട് കലാപത്തിന്റെ പേരില് മുസ്ലിം ലീഗിനെ വിമര്‍ശിക്കുകയുണ്ടായി. പക്ഷെ ആ അവസരത്തില് കേരളത്തിലെ പ്രധാന രാഷ്ട്രീയകക്ഷികളുടെയെല്ലാം സ്വരം മുസ്ലിംലീഗിന് അനുകൂലമായി ഉയര്‍ന്നത് നന്നായി. വിഎസും കരുണാകരനും എല്ലാം മുസ്ലീംലീഗിന്റെ മതേതരസ്വഭാവത്തെ പുകഴ്ത്തുകയായിരുന്നു.


Gold Rate Today, 2021 June 15: ഒരു ഗ്രാമിന് 4,550 രൂപയും ഒരു പവന് 36,400 രൂപയുമാണ് ഇന്നത്തെ വില\nUpdated: June 16, 2021 10:32:19 am\nJune 15 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ മാറ്റമില്ല. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 73.24 എന്ന നിലയിലാണ്.\nകേരളത്തിൽ സ്വർണവിലയിൽ ഇന്ന് മാറ്റമില്ല. ഒരു ഗ്രാമിന് 4,550 രൂപയും ഒരു പവന് 36,400 രൂപയുമാണ് ഇന്നത്തെ വില. ഈ മാസത്തെ ഏറ്റവും കുറഞ്ഞ വിലയാണിത്. ഇന്നലെയും ഇതേ വിലയിലാണ് വ്യാപാരം നടന്നത്.\nസംസ്ഥാനത്ത് പെട്രോൾ വിലയ്ക്ക് പിറകെ ഡീസൽ വിലയും തൊണ്ണൂറ് കടന്നു. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 98.53 രൂപയും ഡീസലിനു 93.87 രൂപയുമാണ് ഇന്നത്തെ വില. എറണാകുളത്ത് പെട്രോളിനു 96.51 രൂപയും ഡീസലിനു 91.97 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 96.99 രൂപയും ഡീസലിനു 92.45 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 73.24 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nWeb Title: Gold rate today 2021 june 15


മുന് മന്ത്രി വി കെ ഇബ്രാഹിംകുഞ്ഞിനെ വീണ്ടും ചോദ്യം ചെയ്യണമെന്ന് സര്‍ക്കാർ; ജാമ്യാപേക്ഷ 11ലേക്ക് മാറ്റി – News18 Malayalam\nമുന് മന്ത്രി വി കെ ഇബ്രാഹിംകുഞ്ഞിനെ വീണ്ടും ചോദ്യം ചെയ്യണമെന്ന് സര്‍ക്കാർ; ജാമ്യാപേക്ഷ 11ലേക്ക് മാറ്റി\nമൂവാറ്റുപു‍ഴ വിജിലന്‍സ് കോടതി ജാമ്യാപേക്ഷ തള്ളിയതിനെത്തുടര്‍ന്നാണ് വി കെ ഇബ്രാഹിംകുഞ്ഞ് ഹൈക്കോടതിയെ സമീപിച്ചത്.\nLast Updated : December 07, 2020, 14:05 IST\nകൊച്ചി: പാലാരിവട്ടം പാലം അ‍ഴിമതിക്കേസില് അറസ്റ്റിലായ മുന് മന്ത്രി വി കെ ഇബ്രാഹിംകുഞ്ഞിനെ വീണ്ടും ചോദ്യം ചെയ്യണമെന്ന് സര്‍ക്കാര് ഹൈക്കോടതിയില്. ഇബ്രാഹിംകുഞ്ഞിന്‍റെ ജമ്യാപേക്ഷ പരിഗണിക്കവെയാണ് സര്‍ക്കാര് ഇക്കാര്യം അറിയിച്ചത്. ജാമ്യാപേക്ഷയില് ഹൈക്കോടതി സര്‍ക്കാരിന്‍റെ നിലപാട് തേടി. വിശദമായ സത്യവാങ്ങ്മൂലം സമര്‍പ്പിക്കാന് നിര്‍ദേശിച്ച ഹൈക്കോടതി ജാമ്യാപേക്ഷ പരിഗണിക്കുന്നത് ഈ മാസം 11ലേക്ക് മാറ്റി.\nമൂവാറ്റുപു‍ഴ വിജിലന്‍സ് കോടതി ജാമ്യാപേക്ഷ തള്ളിയതിനെത്തുടര്‍ന്നാണ് വി കെ ഇബ്രാഹിംകുഞ്ഞ് ഹൈക്കോടതിയെ സമീപിച്ചത്. അന്വേഷണവുമായി താന് സഹകരിക്കുന്നുണ്ടെന്ന് ജാമ്യാപേക്ഷയില് ചൂണ്ടിക്കാട്ടിയിരുന്നു. ഗുരുതരമായ ആരോഗ്യപ്രശ്നങ്ങളുള്ളതിനാല് മികച്ച ചികിത്സ ആവശ്യമാണെന്നും ജാമ്യാപേക്ഷയില് പറയുന്നുണ്ട്. എന്നാല് ഇബ്രാഹിംകുഞ്ഞിനെ വീണ്ടും ചോദ്യം ചെയ്യേണ്ടതുണ്ടെന്ന് സര്‍ക്കാര് ഹൈക്കോടതിയെ അറിയിച്ചു.\nനാല് ദിവസം കസ്റ്റഡിയില് വിട്ടു നല്‍കണമെന്ന് അന്വേഷണ സംഘം നേരത്തെ വിജിലന്‍സ് കോടതിയില് ആവശ്യപ്പെട്ടിരുന്നെങ്കിലും ഒരു ദിവസം മാത്രം ആശുപത്രിയിലെത്തി ചോദ്യം ചെയ്യാനാണ് കോടതി അനുമതി നല്‍കിയത്. അതിനാല് വീണ്ടും ചോദ്യം ചെയ്യണമെന്ന് സര്‍ക്കാര് ഹൈക്കോടതിയെ അറിയിച്ചു. ഈ സാഹചര്യത്തിലാണ് വിശദമായ സത്യവാങ്ങ്മൂലം സമര്‍പ്പിക്കാന് കോടതി സര്‍ക്കാരിനോട് ആവശ്യപ്പെട്ടത്.\nകസ്റ്റഡിയില് ചോദ്യം ചെയ്യേണ്ടതിന്‍റെ ആവശ്യകതയെ സംബന്ധിച്ചും കേസിന്‍റെ അന്വേഷണ പുരോഗതിയെക്കുറിച്ചും സത്യവാങ്മൂലത്തില് വ്യക്തമാക്കണമെന്നും കോടതി നിര്‍ദേശിച്ചു.\nFirst published: December 07, 2020, 14:03 IST


'ഈ ചിത്രത്തില് മൂന്നുപേരുണ്ട്'; മകന്റെ പിറന്നാള് ദിനത്തില് മറ്റൊരു സര്‍പ്രൈസ് പങ്കുവച്ച് വിനീത് ശ്രീനിവാസന് -\nHome Malayalam ‘ഈ ചിത്രത്തില് മൂന്നുപേരുണ്ട്’; മകന്റെ പിറന്നാള് ദിനത്തില് മറ്റൊരു സര്‍പ്രൈസ് പങ്കുവച്ച് വിനീത് ശ്രീനിവാസന്\n‘ഈ ചിത്രത്തില് മൂന്നുപേരുണ്ട്’; മകന്റെ പിറന്നാള് ദിനത്തില് മറ്റൊരു സര്‍പ്രൈസ് പങ്കുവച്ച് വിനീത് ശ്രീനിവാസന്\nനടനും സംവിധായകനും ഗായകനായുമെല്ലാം വെള്ളിത്തിരയിലെ നിറസാന്നിധ്യമാണ് വിനീത് ശ്രീനിവാസന്. ഇപ്പോഴിതാ ആരാധകരോടായി പുതിയൊരു വിശേഷം പങ്കുവച്ചിരിക്കുകയാണ് താരം. വിനീത് ശ്രീനിവാസന് രണ്ടാമതും അച്ഛനാകാന് പോകുന്നു. മകന് വിഹാന് രണ്ടാം പിറന്നാള് ആഘോഷിക്കുന്ന ദിനത്തിലാണ് വിനീത് ശ്രീനിവാസന് പുതിയ വിശേഷം ആരാധകരോടായി പങ്കുവച്ചത്. അതും ഒരല്പം വെറൈറ്റിയായി. ഭാര്യ ദിവ്യ നാരായണനും മകന് വിഹാനും കടലോരത്ത് നില്‍ക്കുന്ന ചിത്രം പങ്കുവച്ചുകൊണ്ട് വിനീത് കുറിച്ചു. ‘ ഈ ചിത്രത്തില് മൂന്നുപേരുണ്ട്.’ ‘എന്റെ മകന് ഇന്ന് രണ്ട് വയസാവുകയാണ്. അവന്റെ അമ്മ അടുത്ത കുറച്ച് മാസങ്ങള്‍ക്കുള്ളില് പുതിയ ഒരു കുഞ്ഞിനുകൂടി ജന്മം നല്‍കും. അങ്ങനെ ഈ ചിത്രത്തില് മൂന്നുപേരുണ്ട്.’ വിനീത് ഇന്‍സ്റ്റഗ്രാമില് കുറിച്ചു. നിരവധി പേര് താരത്തിന് ആശംസകള് നേര്‍ന്നുകൊണ്ടും രംഗത്തെത്തി.\nഅതേസമയം ‘തണ്ണീര്‍മത്തന് ദിനങ്ങള്’ ആണ് വിനീത് ശ്രീനിവാസനെത്തുന്ന പുതിയ ചിത്രം. ഗിരീഷ് എ ഡിയാണ് ചിത്രത്തിന്റെ സംവിധാനം നിര്‍വ്വഹിക്കുന്നത്. ജോമോന് ടി ജോണും വിനോദ് ഇല്ലംപിള്ളിയുമാണ് ചിത്രത്തിന്റെ ഛായാഗ്രഹണംനിര്‍വ്വഹിക്കുന്നത്. ജോമോന് ടി ജോണ്, ഷെബിന് ബക്കര്, ഷമീര് മുഹമ്മദ് എന്നിവര് ചേര്‍ന്നാണ് ചിത്രത്തിന്റെ നിര്‍മ്മാണം.\nMy little man turns2today.. and his mamma is giving me another one inafew months.. so that’s almost three people in that picture!!! ???\nവിനീത് ശ്രീനിവാസന് കേന്ദ്രകഥാപാത്രമായെത്തുന്ന ‘മനോഹരം’ എന്ന ചിത്രവും അണിയറയില് ഒരുങ്ങുന്നുണ്ട്. അനവര് സാദത്താണ് ചിത്രത്തിന്റെ സംവിധാനം നിര്‍വ്വഹിക്കുന്നത്. ഇരുവരുടെയും കൂട്ടുകെട്ടില് ഒരുങ്ങിയ ‘ഓര്‍മ്മയുണ്ടോ ഈ മുഖം’ എന്ന ചിത്രവും മികച്ച പ്രേക്ഷക സ്വീകാര്യത നേടിയിരുന്നു. അന്‍വര് സാദത്ത് തന്നെയാണ് ‘മനോഹരം’ എന്ന ചിത്രത്തിന്റെ തിരക്കഥയും തയാറാക്കിയിരിക്കുന്നത്. പാലക്കാട് കേന്ദ്രീകരിച്ചാണ് സിനിമയുടെ കൂടുതല് ഭാഗങ്ങളുടെയും ചിത്രീകരണം. അതേസമയം പുതുമുഖ താരമാണ് മനോഹരത്തില് വിനീത് ശ്രീനിവാസന്റെ നായികയായെത്തുന്നത്. സംവിധായകരായ ജൂഡ് ആന്റണി, ബേസില് ജോസഫ്, വി കെ പ്രകാശ് എന്നിവര്‍ക്കൊപ്പം ഹരീഷ് പേരാടി, ഇന്ദ്രന്‍സ്, കലാരഞ്ജിനി തുടങ്ങി നിരവധി താരങ്ങളും മനോഹരത്തില് പ്രധാന കഥാപാത്രങ്ങളായെത്തുന്നുണ്ട്. ചക്കാലയ്ക്കല് ഫിലിംസിന്റെ ബാനറില് ജോസ് ചക്കാലയ്ക്കലാണ് ചിത്രത്തിന്റെ നിര്‍മ്മാണം. സജീവ് തോമസാണ് ചിത്രത്തിലെ ഗാനങ്ങള്‍ക്ക് സംഗീതം നിര്‍വ്വഹിക്കുന്നത്.


പാലാ-പൊന്‍കുന്നം-മുണ്ടക്കയം ചെയിന് സര്‍വീസ് ഇന്നു മുതല്; തീരുമാനം പ്രതിഷേധത്തെ തുടര്‍ന്ന് | kanjirappallyNEWS.com\nപാലാ-പൊന്‍കുന്നം-മുണ്ടക്കയം ചെയിന് സര്‍വീസ് ഇന്നു മുതല്; തീരുമാനം പ്രതിഷേധത്തെ തുടര്‍ന്ന്\nപൊന്‍കുന്നം: പാലാ, പൊന്‍കുന്നം കെ.എസ്.ആര്.ടി.സി.ഡിപ്പോകളുടെ അഭിമാനമായിരുന്ന ചെയിന്‍സര്‍വീസുകള് ഇന്നു മുതല് പുന:സ്ഥാപിക്കും. പാലാ-പൊന്‍കുന്നം-മുണ്ടക്കയം സര്‍വീസായിട്ടാണ് ഓടുന്നത്. ഇരു ഡിപ്പോകളില് നിന്നുമായി ആറു വീതം ബസുകളാണ് ഇരുപതു മിനിട്ട് ഇടവിട്ട് ചെയിന് സര്‍വീസ് നടത്തുന്നത്. രാവിലെ ആറിന് സര്‍വീസ് തുടങ്ങും.\nലാഭകരമല്ലെന്നു ചൂണ്ടിക്കാട്ടി് കോര്‍പ്പറേഷന് കഴിഞ്ഞ ദിവസം ചെയിന്‍സര്‍വീസ് നിര്‍ത്തലാക്കിയിരുന്നു. ഇതിനെതിരേ വ്യാപക പ്രതിഷേധമുയര്‍ന്നിരുന്നു. ഇന്നലെ കോര്‍പ്പറേഷന് എം.ഡി. രാജി വെച്ചതിനു തൊട്ടുപിന്നാലെയാണ് നേരത്തേ ആവശ്യപ്പെട്ടിരുന്ന പാലാ-മുണ്ടക്കയം ചെയിന് സര്‍വീസിന് അനുമതി ലഭിച്ചത്.\nഒന്നര ഡ്യൂട്ടിയായി നിശ്ചയിച്ചിരിക്കുന്ന സര്‍വീസുകള് രാത്രി എട്ടരയോടെ അവസാനിക്കുന്ന രീതിയിലാണ് ക്രമീകരിച്ചിട്ടുള്ളത്. പാലാ-പൊന്‍കുന്നം റൂട്ടില് നേരത്തെ ഇരുഡിപ്പോകളില് നിന്നുമായി എട്ടു ബസുകളാണ് സര്‍വീസ് നടത്തിയിരുന്നത്. ഇപ്പോള് അത് 12 ആയി വര്‍ധിപ്പിച്ചിട്ടുണ്ട്. കാല് നൂറ്റാണ്ടിലേറെയായ പി.പി.റോഡിലെ ചെയിന് സര്‍വീസുകള് കഴിഞ്ഞ ദിവസം നിര്‍ത്തലാക്കിയതിനെതിരേ സംയുക്ത തൊഴിലാളി യൂണിയനുകള് ശക്തമായി പ്രതിഷേധിച്ചിരുന്നു.


ചോദ്യങ്ങളില് സഹികെട്ടു; ഷമിയുടെ ഭാര്യ ക്യാമറ തകര്‍ത്തു | Mohammed Shami Hasin Jahan\nചോദ്യങ്ങളില് സഹികെട്ടു; ഷമിയുടെ ഭാര്യ ക്യാമറ തകര്‍ത്തു\nMar 13, 2018, 08:19 PM IST\nഷമിക്കെതിരായ ആരോപണങ്ങളെക്കുറിച്ചുള്ള പ്രതികരണം തേടിയാണ് മാധ്യമ പ്രവര്‍ത്തകര് കൊല്‍ക്കത്ത സെന്റ് സെബട്ടസ്റ്റിയന്‍സ് സ്‌കൂളില് എത്തിയത്.\nക്രിക്കറ്റ് താരം ഭര്‍ത്താവ് മുഹമ്മദ് ഷമിക്കെതിരെ കടുത്ത ആരോപണങ്ങള് ഉന്നയിച്ച് വാര്‍ത്തകളില് നിറഞ്ഞുനില്‍ക്കുകയാണ് ഭാര്യ ഹസിന് ജഹാന്. എന്നാല്, മാധ്യമപ്രവര്‍ത്തകര് വിടാതെ പിടികൂടിയപ്പോള് ഹസിനും നിയന്ത്രണം വിട്ടുപോയി. കൊല്‍ക്കത്തയില് കഴിഞ്ഞ ദിവസം ഇങ്ങനെ നിയന്ത്രണം വിട്ട ഹസന് മാധ്യമ പ്രവര്‍ത്തകരോട് തട്ടിക്കയറുകയും ക്യാമറ തകര്‍ക്കുകയും ചെയ്തതായാണ് റിപ്പോര്‍ട്ട്. കൊൽക്കത്ത സെന്റ് സെബാസ്റ്റ്യൻസ് സ്കൂളിലാണ് സംഭവം.\nഷമിക്കെതിരായ ആരോപണങ്ങളെക്കുറിച്ചുള്ള പ്രതികരണം തേടിയാണ് മാധ്യമ പ്രവര്‍ത്തകര് സ്‌കൂളില് എത്തിയത്. എന്നാല്, മാധ്യമപ്രവര്‍ത്തകരുടെ ചോദ്യങ്ങളില് സഹികെട്ട ഹസിന് അവരോട് കയര്‍ക്കുകയും ഒരു മാധ്യമ പ്രവര്‍ത്തകന്റെ കൈയിലുള്ള ക്യാമറ തകര്‍ക്കുകയും ചെയ്തുവെന്നാണ് ഇന്ത്യ ടുഡെ റിപ്പോര്‍ട്ട് ചെയ്തത്. അവര് പിന്നീട് ഒരു വാഹനത്തില് കയറിപ്പോവുകയും ചെയ്തു.\nContent Highlights: Mohammed Shami Hasin Jahan Channel Camera Cricket


ഭർത്താവ് പിണങ്ങി പോയതിനെ തുടർന്ന് രണ്ട് മാസം പ്രായമുളള പിഞ്ചു കുഞ്ഞിനെ വൻ തുകയ്ക്ക് ഭാര്യ വിറ്റു – East Coast Daily Malayalam\nഭര്‍ത്താവിന്റെ പെരുമാറ്റത്തില് യുവതി ഏറെ അസ്വസ്ഥയായിരുന്നു. സാമ്പത്തിക ചെലവിന് പോലും കൈയില് തുകയില്ലാതയപ്പോള് കുഞ്ഞിനെ വില്‍ക്കാന് യുവതി തീരുമാനിക്കുകയായിരുന്നു. തുടര്‍ന്ന് സോയ അയല്‍വാസികളുമായി ബന്ധപ്പെടുകയും മകനെ 45,000 രൂപയ്ക്ക് വില്‍ക്കുകയുമായിരുന്നു. ഓഗസ്റ്റ് ആദ്യ വാരം കുഞ്ഞിനെ അയല്‍വാസിക്ക് വിറ്റു. ഓഗസറ്റ് എട്ടിന് വീട്ടിലെത്തിയ ഭര്‍ത്താവ് മകനെ ചോദിച്ചപ്പോള് കുഞ്ഞിനെ വിറ്റകാര്യം അറിയിക്കുകയായിരുന്നു. ഇതേ തുടര്‍ന്ന് ഭര്‍ത്താവ് പൊലീസില് പരാതി നല്‍കുകയായിരുന്നു. പരാതിയുടെ അടിസ്ഥാനത്തില് പൊലീസ് അയല്‍വാസിയുടെ വീട്ടില് നിന്നും കുട്ടിയെ കണ്ടെത്തി. ശേഷം കുട്ടിയെ ഭര്‍ത്താവിന്റെ കുടുംബത്തിന് പൊലീസ് കൈമാറി.\nകോവിഡ് ലോകത്തെ മുഴുൻ ആക്രമിക്കുമ്പോൾ വാക്സീനായി രാജ്യങ്ങളെല്ലാം കണ്ണുനട്ടിരിക്കുന്നത് ഇന്ത്യയിലേക്ക്\nഭാര്യ അറിയാതെ മകളുടെ അശ്ലീല ചിത്രങ്ങൾ എടുത്ത് ലാപ്ടോപ്പിൽ സേവ് ചെയ്ത് വെച്ചിരുന്ന പിതാവ് അറസ്റ്റില്\nAug 26, 2020, 08:21 pm IST\nരാഷ്ട്രീയക്കാരും മാദ്ധ്യമപ്രവർത്തകരും ഉൾപ്പെടെ സമൂഹത്തിൽ മുൻ നിരയിൽ നിൽക്കുന്ന 139- ഓളം പേർ ലൈംഗികമായി പീഡിപ്പിച്ചതായി 25കാരിയുടെ പരാതി\nAug 22, 2020, 04:10 pm IST


ഇന്ത്യയുടെ ചാന്ദ്രയാന്2വിക്ഷേപണം ജൂലൈ 15ന്; ആത്മവിശ്വാസത്തടെ ഐഎസ്ആര്‍ഒ – USMalayalee.com\nHome വാരാന്ത്യം\tഇന്ത്യയുടെ ചാന്ദ്രയാന്2വിക്ഷേപണം ജൂലൈ 15ന്; ആത്മവിശ്വാസത്തടെ ഐഎസ്ആര്‍ഒ\nഇന്ത്യയുടെ ചാന്ദ്രയാന്2വിക്ഷേപണം ജൂലൈ 15ന്; ആത്മവിശ്വാസത്തടെ ഐഎസ്ആര്‍ഒ\nചന്ദ്രന്‍റെ നിഗൂഢ രഹസ്യങ്ങള് തേടിയുള്ള ഇന്ത്യയുടെ അഭിമാനദൗത്യം ചാന്ദ്രയാന്2ജുലൈ 15ന് പുലര്‍ച്ചെ 2.51ന് വിക്ഷേപിക്കും. ഐഎസ്ആര്‍ഒ ചെയര്‍മാന് കെ ശിവനാണ് വാര്‍ത്ത സമ്മേളനത്തില് ഇക്കാര്യം അറിയിച്ചത്. അതിസങ്കീര്‍ണമായ ലാന്‍ഡിംഗിനാണ് ചാന്ദ്രയാന്2ഒരുങ്ങുന്നത്\nമൂന്ന് മൊഡ്യൂളുകളാണ് ചാന്ദ്രയാന് രണ്ടാം ദൗത്യത്തിലുള്ളത്. ഓര്‍ബിറ്റര്, ലാന്‍ഡര്, റോവര് എന്നിവ. ലാന്‍ഡിംഗിന് ഉപയോഗിക്കുന്ന മൊഡ്യൂളിന്‍റെ പേര് വിക്രം എന്നാണ്. വിക്രം സാരാഭായിക്ക് ആദരമാണ് ഈ പേര്. ചാന്ദ്രയാന് രണ്ടിലൂടെ സോഫ്റ്റ് ലാന്‍ഡിംഗ് രീതി ഇന്ത്യ ആദ്യമായി പരീക്ഷിക്കുകയാണ് . ഏറെ വെല്ലുവിളികള് നിറഞ്ഞ ചന്ദ്രന്‍റെ ദക്ഷിണധ്രുവത്തിലാണ് ചാന്ദ്രയാന് ഇറങ്ങുക. ഇതുവരെ ഒരു ബഹിരാകാശവാഹനവും ചന്ദ്രന്‍റെ ദക്ഷിണധ്രുവത്തില് ഇറങ്ങിയിട്ടില്ല.\nകഴിഞ്ഞ തവണയെല്ലാം, ചാന്ദ്രയാന് ڊ ഒന്നാം ദൗത്യത്തിലടക്കം ഉപരിതലത്തില് ഇടിച്ചിറങ്ങുന്ന രീതിയാണ് ഐഎസ്ആര്‍ഒ അവലംബിച്ചിരുന്നത്. ഇത്തവണ സോഫ്റ്റ് ലാന്‍ഡിംഗിന് ശ്രമിക്കുകയാണ് ഐഎസ്ആര്‍ഒ. ഇന്ത്യക്ക് മുമ്പ് ഈ രീതി പരീക്ഷിച്ച് വിജയിച്ചിട്ടുള്ളത് അമേരിക്കയും ചൈനയും റഷ്യയും മാത്രമാണ്. റോവറിന്‍റെ പേര് ‘പ്രഗ്യാന്’ എന്നാണ്. ചന്ദ്രന്‍റെ ഉപരിതലത്തില് കറങ്ങി വിവരങ്ങളെത്തിക്കലാണ് ‘പ്രഗ്യാന്‍റെ’ ദൗത്യം.\nചന്ദ്രന്‍റെ മധ്യരേഖയിലൂടെ തെക്കോട്ട് മാറി, ദക്ഷിണധ്രുവത്തില് ഇതുവരെ ഒരു പേടകവും ഇറങ്ങിയിട്ടില്ലാത്തതിനാല് പ്രഗ്യാന്‍റെ ജോലിയും ബുദ്ധിമുട്ടേറിയതാകും. ജിഎസ്എല്‍വിയുടെ ഏറ്റവും മികച്ച ലോഞ്ചറുകളിലൊന്നായ മാര്‍ക്ക്3യിലേറിയാണ് ചാന്ദ്രയാന് രണ്ട് ബഹിരാകാശത്തേയ്ക്ക് കുതിച്ചുയരുക. . 800 കോടി രൂപ ചിലവിലൊരുങ്ങുന്ന ഇന്ത്യയുടെ അഭിമാനപദ്ധതിയെ ലക്ഷ്യത്തിലെത്തിക്കാന് മാര്‍ക്ക് 3യ്ക്ക് കഴിയുമെന്ന കാര്യത്തില് ഐഎസ്ആര്‍ഒക്ക് യാതൊരു ആശങ്കകളുമില്ല.\nഇന്ത്യയുടെ ചാന്ദ്രയാന്2വിക്ഷേപണം ജൂലൈ 15ന്; ആത്മവിശ്വാസത്തടെ ഐഎസ്ആര്‍ഒ was last modified: July 11th, 2019 by admin\nഗോവയിലും കോണ്‍ഗ്രസിന് തിരിച്ചടി: 10 എം എല് എമാര് ബി ജെ പിയിലേക്ക്


Category: ജീവലോകം – Page3– LUCA\nഓരോ ശലഭത്തിനും അതിന്റെ ലാർവ ഭക്ഷിക്കുന്ന പ്രത്യേക സസ്യങ്ങളുമുണ്ട്. അതുള്ളിടത്തേ ആ ശലഭത്തെയും കാണാനാവൂ. ചില ശലഭലാർവകൾ ഭക്ഷണമാക്കുന്ന ചെടികളെ പരിചയപ്പെട്ടാലോ?\nഭൂമിയുടെ ചരിത്രത്തിന്റെ സമയപ്പട്ടിക\nജീവജാതികളുടെ പരിണാമം ഭൂമിയുടെ മാറ്റവുമായി ബന്ധപ്പെടുത്തി പരിശോധിക്കുന്നു.\nScrolling News പരിണാമം പുതിയവ ഭൗതികശാസ്ത്രം\nലാർജ് ഹാഡ്രോൺ കൊളൈഡർ – പുതിയ പരീക്ഷണങ്ങൾ, പുതിയ കണ്ടെത്തലുകൾ\nഎന്തിനാലുണ്ടായി ഈ പ്രപഞ്ചം എന്ന ചോദ്യത്തിന് മനുഷ്യരാശിയുടെ ഉത്ഭവത്തോളം പഴക്കമുണ്ട്. അന്ന് തുടങ്ങിയ ഈ ചോദ്യം ചെയ്യൽ മനുഷ്യരാശിയുടെ പരിണാമത്തോടൊപ്പം പുതുക്കപ്പെടുകയും കൂട്ടിച്ചേർക്കപ്പെടുകയും തിരുത്തിയെഴുതപ്പെടുകയും ചെയ്തു കൊണ്ടിരിക്കുന്നു.\nഅഞ്ചു ഭൂഖണ്ഡങ്ങളിൽ മനുഷ്യന്റെ പ്രവർത്തനങ്ങൾ നിശ്ചലം ആകുമ്പോൾ എന്ത് സംഭവിക്കും എന്ന് അറിയുവാൻ ക്യാമറകൾ സ്ഥാപിച്ചു. പലയിടങ്ങളിൽ നിരീക്ഷിച്ചു. അതിൽ നിന്നും ഒരു\nഡോക്യുമെന്ററി നിർമ്മിച്ചു. ‘The Year Earth Changed’\nAugust 23, 2021 August 23, 2021 1 min read\nവിഷപ്പാമ്പുകൾ ധാരാളമായുള്ളതിനാൽ അവ കടിച്ചുള്ള മരണങ്ങൾ കോസ്റ്ററിക്കയിൽ നിരവധിയായിരുന്നു. വെറും അൻപതുലക്ഷം മാത്രം ജനസംഖ്യ ഉള്ള കോസ്റ്ററിക്കയിൽ മറ്റെവിടെയുമില്ലാത്തത്ര പാമ്പുകടി മരണങ്ങളുണ്ടായിരുന്നു. ഇന്ന് അവിടെ പാമ്പുകടിമൂലം വർഷത്തിൽ ജീവൻ നഷ്ടപ്പെടുന്നവർ ഒന്നോ രണ്ടോ മാത്രമാണ്.\nScrolling News ജീവലോകം പുതിയവ ശാസ്ത്രപരിപാടികൾ\nനിലാവിനെ തേടുന്നവർ – ദേശീയ നിശാശലഭ വാരം\nലോകത്താകമാനം 1,60,000 ത്തോളം ഇനം നിശാശലഭങ്ങളുള്ളതായി കണക്കാക്കപ്പെടുന്നു ഇതിൽ ഇന്ത്യയിൽ മാത്രം പതിനായിരത്തിലധികം ഇനങ്ങൾ കാണുമെന്നു കരുതപ്പെടുന്നു.


പി.സി.ജോര്‍ജിനെ പുറത്താക്കിയെന്ന് ഈപ്പന് വര്‍ഗീസ് | KC (Secular) deides to oust P.C.George from the party, says Ipen Varghese - Malayalam Oneindia\nപി.സി.ജോര്‍ജിനെ പുറത്താക്കിയെന്ന് ഈപ്പന് വര്‍ഗീസ്\nകോട്ടയം: പി.സി. ജോര്‍ജ് എംഎല്‍എയെ കേരള കോണ്‍ഗ്രസ് സെക്യുലറില് നിന്ന് ആറു വര്‍ഷത്തേക്കു പുറത്താക്കിയതായി പാര്‍ട്ടി ചെയര്‍മാന് ഈപ്പന് വര്‍ഗീസ് അറിയിച്ചു.\nഈപ്പന് വര്‍ഗീസിന്റെ പ്രഖ്യാപനത്തോടെ കേരള കോണ്‍ഗ്രസ് സെക്യുലറിലെ ഭിന്ന കൂടുതല് രൂക്ഷമായി. ഈപ്പന് വര്‍ഗീസിനെ പാര്‍ട്ടിയില് നിന്ന് പുറത്താക്കിയതായി രണ്ടു ദിവസം മുമ്പ് പി.സി. ജോര്‍ജ്ജ് അറിയിച്ചിരുന്നു. കേരളാ കോണ്‍ഗ്രസ് ജോസഫ് ഗ്രൂപ്പുമായി ലയന ചര്‍ച്ച നടത്തിയെന്ന് ആരോപിച്ചായിരുന്നു ഇത്. ജോര്‍ജിന്റെ പ്രഖ്യാപനത്തിനു പിന്നാലെയാണ് ഈപ്പന് വര്‍ഗീസിന്റെ ഇപ്പോഴത്തെ പ്രസ്താവന.\nഎല്‍ഡിഎഫുമായുള്ള ബന്ധമില്ലാതാക്കി പാര്‍ട്ടിയെ യുഡിഎഫിലെത്തിക്കാനാണ് ജോര്‍ജ് ശ്രമിക്കുന്നതെന്നും അതിനാല് ജോര്‍ജിനെ പാര്‍ട്ടിയില് നിന്ന് പുറത്താക്കുന്നതായും ഈപ്പന് വര്‍ഗീസ് പറഞ്ഞു.\nതനിക്കെതിരെ ജോര്‍ജ് ഉയര്‍ത്തിയ ആരോപണങ്ങള് അടിസ്ഥാന രഹിതമാണ്. പി.ജെ. ജോസഫുമായി താന് ചര്‍ച്ച നടത്തിയിട്ടില്ല. പാര്‍ട്ടിയുടെ ശക്തിക്ഷയത്തിന് ഉത്തരവാദി ജോര്‍ജാണ്. എല്‍ഡിഎഫില് ഉറച്ചു നില്‍ക്കുമെന്നും അദ്ദേഹം പറഞ്ഞു.